Brad Pitt kureege anhenun Jennifer Aniston ah sirru hadhiyaaeh!\nބްރޭޑް ޕިޓް ކުރީގެ އަންހެނުން ޖެނިފާރ އެނިސްޓަންއަށް ސިއްރު ހަދިޔާއެއް!\n50 ވަނަ އުފަންދުވަސް ފާހަގަކުރި ޖެނިފާރ އެނިސްޓަން އަށް، ކުރީގެ ފިރިމީހާ ބްރޭޑް ޕިޓްގެ ފަރާތުން ސިއްރު ހަދިޔާއެއް ލިބިނު ކަމުގެ ޚަބަރުތައް ދާދި ފަހުން ވަނީ ފެތުރިފައެވެ. މީގެ އިތުރުން ގިނަ ފޭނުން ހައިރާންކޮށްލާ، ލޮސް އެންޖެލީސް ގައި ޖެނިފާރ ބޭއްވި އޭނާގެ އުފަންދުވަހުގެ އުފާފާޅުކުރުންތަކުގައިވެސް ބްރޭޑް ވަނީ ބައިވެރިވެފައެވެ. އަަދި މި އުފަންދުވަހުގެ ޕާރޓީއަށް ބްރޭޑްގެ އިތުރުން ހޮލީވުޑްގައި ފާހަގަކޮށްލެވޭ ގިނަ ފަންނާނުންތަކެއް ފެނިގެންދިޔައެވެ.\nބްރޭޑް ޕިޓް އާއި ޖެނިފާރ އެނިސްޓަން ކައިވެނި ކުރީ 2000 ވަނަ އަހަރުއެވެ. މި ދެތަރިން 2005 ވަނަ އަހަރު ވަރިވާން މެދުވެރިވީ، ފިލްމު "މިސްޓާރ އެންޑް މިސިސް ސްމިތް"ގައި އެކީ މަސަައްކަތްކުރުމުގެ ތެރެއިން، އެކްޓްރެސް އެންޖަލީނާ ޖޯލީއާއި ބްރޭޑް ގެ ދެމެދު ލޯބީގެ ގުޅުމެއް އުފެދުމުންނެވެ.\nޖެނިފާރ އާއި ވަރިވުމުގެ ފަހުން ބްރޭޑް ކައިވެނި ކުރީ އެންޖެލީނާ ޖޯލީއަށެވެ. ނަމަވެސް ބްރޭޑްގެ މި ކައިވެނިވެސް ވަނީ2އަހަރަށްފަހު 2016 ގައި ރޫޅިފައެވެ.\nބްރޭޑް ޕިޓް އޭނާގެ ކުރީގެ އަންހެނުން ޖެނިފާރ އެނިސްޓަންގެ އުފަންދުވަސް ފާހަގަކުރި އެއްވުމުން ފެނިގެންދިޔަ މި ދަނޑިވަޅުގައި، ޖެނިފާރވެސް މިހާރު ހުރީ އޭނާގެ އެންމެފަހުން ކައިވެނިކުރި ޖަސްޓިން ތެރޯ ކައިރިން ވަރިވެފަކަން ފާހަގަކޮށްލެވެއެވެ.\n2015 ވަނަ އަހަރުން ފެށިގެން 2017 އަށް ކައިވެނިކޮށްގެން އެކީ އުޅުނު ޖަސްޓިން އާއި ޖެނިފާރ ވަރިވެފައިވާތީ، ގިނަ ބަޔަކު ދަނީ ބްރޭޑް އާއި ޖެނިފާރ ދެމެދު އަނެއްކާވެސް ލޯބީގެ ގުޅުމެއް އުފެދިދާނެކަމާއިމެދު ސުވާލު އުފައްދަމުންނެވެ.


Sheikh Shafeeuge Galamun: Lobuvethi Noosverinneyve! | Thiladhun\nޝެއިޚް ޝަފީއުގެ ގަލަމުން: ލޮބުވެތި ނޫސްވެރިންނޭވެ!\nޝެއިޚް ޝަފީއު އަބްދުﷲ އޮކްޓޯބަރ 24, 2019\nނޫސްވެރިކަމަކީ މިޒަމާނަށް ބަލާއިރު އެންމެ ވަރުގަދަ އެއް ހަތިޔާރެވެ. އެހާމެނުފޫޒުގަދަ ވަޞީލަތަކަށެވެ. މުޖުތަމަޢެއްގެ ތަޞައްވުރު ރަނގަޅު ކުރުމާއި ފަސާދަކުރުމުގެ ބާރުވެސް އެންމެ ބޮޑަށް ލިބިފައިވާ އެއް ބަޔަކީ ނޫސްވެރިންނެވެ. އެ މުޖުތަމަޢެއްގެ ހިޔާލާތާއި ފިކުރާ ކުޅެލުމުގެ ފުރުޞަތު ނޫސްވެރިންނަށް ލިބިފައިވެއެވެ.\nމިދެންނެވި ވާހަކަތަކަށް މާ ގިނަ ހެކިތަކެއް ބޭނުމެއް ނުވެއެވެ. ދުނިޔެއާއި މި ކުޑަކުޑަ ރާއްޖޭގައިވެސް މީޑިއާ ނުވަތަ ނޫސްވެރިކަމުގެ ބާރު، އަމިއްލަ ކޮންޓްރޯލުގެ ދަށަށް ގެނައުމަށް ބާރުގަދަ ފަރާތްތަކުން ކުރާ މަސައްކަތަކީ ރޯމާދުވާލެއްގައި އިރު ފެންނަން ހުންނަ ފަދައިން ފާޅުކަން ބޮޑު ކަމެކެވެ.\nނަމަވެސް ސުވާލަކީ، މުސްލިމުންނަށްވީތީ، ނޫސްވެރިކަމުގެ ބާރު އަޅުގަނޑުމެން ހިތުހުރި ގޮތަކަށް ބޭނުންކުރެވިދާނެބާވައެވެ؟ އަޅުގަނޑުމެން ބޭނުންވާ އެޖެންޑާތައް ޙައްޤެެއް ބާޠިލެއް ނުބަލައި ފެތުރިދާނެބާވައެވެ؟ މުޖުތަމަޢު ބޭނުންވަނީ މިވެނި އެވެނި ކަވަރޭޖުތަކޭ ބުނެ، ފާޙިޝް ފާސިޤު އިވެންޓުތަކާއި ފޮޓޯތައް ފެތުރިދާނެބާވައެވެ؟ ސިޔާސީގޮތުން ތިމަންނަ ނޭދޭ މީހާގެ އަބުރު ކަތިލައިލުމުގެ ގޮތުން، ސާބިތުނުހިފޭ ވާހަކަތާއި، ކުށްހީގެ މައްޗަށް ބިނާކޮށް ޚަބަރުފެތުރިދާނެބާވައެވެ؟\nމި ސުވާލުތަކަކީ އެންމެންނަށްވެސް އޭގެ ޖަވާބު އެނގޭނެ ސުވާލުތަކެކެވެ. މުސްލިމުންނަށްވީތީ އަޅުގަނޑުމެންނަށް އެފަދައިން އެކަން ކުރެވޭކަށް ނެތެވެ. އެހެނީ، އަޅުގަނޑުމެންނަކީ މާތް ﷲ އާއި ޤިޔާމަތްދުވަހަށް އީމާންވާ ބަޔަކު ކަމުގައިވާތީއެވެ. ބުނާ ބަސްތަކާއި ކުރާ ކަންކަމުގައި ވަރަށް ބޮޑަށް ޖަވާބުދާރީވާން ޖެހޭ ބަޔަކަށް ވާތީއެވެ.\nނަބަވީ އިރުޝާދުފުޅެއްގައި އައިސްފައިވަނީ، “ކޮންމެ މީހަކީވެސް މަސްއޫލުވެރިއެއްކަމުގައެވެ. އަދި އެމީހަކާ ހަވާލު ކުރެވިފައިވާ ކަންކަމާމެދު އޭނައާ ސުވާލުކުރެވޭނެ ކަމުގައެވެ.” އެހެންކަމަށްވާނަމަ، ފަށައިގަންނަމުން، މުޤައްދިމާގައި އަޅުގަނޑު ދެއްކި ވާހަކަތަކުގައި ނޫސްވެރިކަމުގައި ހުރި ބޮޑު މަސްއޫލިއްޔަތާއި ޚުޠޫރަތްތެރިކަމަށް ކޮންމެވެސް ވަރަކަށް ވަނީ އަލިއަޅުވާލެވިފައެވެ.\nލޮބުވެތި ނޫސްވެރިންނޭވެ! 21 ވަނަ ޤަރުނުގައި ނޫސްވެރިކަމަކީ އެންމެ ބާރުގަދަ ވަޞީލަތްކަމާ މެދު ތިޔަ ނޫސްވެރިންނަށް އޮޅިވަޑައިގެންފައި ނޯންނާނެވެ. އެހެންކަމުން، އެންމެ ބޮޑު އެއް މަސްއޫލިއްޔަތު އެބައެއްގެ ކޮނޑުގައި އެޅިފައިވާ ބަޔަކީ ނޫސްވެރިންކަން ވެސް ތިޔަ ލޮބުވެތި ނޫސްވެރިންނަށް އެނގިލައްވާނެއެވެ. މި މަސްއޫލިއްޔަތާ މެދު މާތް ﷲ ގެ ޙަޟުރަތުގައި ހުއްޓިތިބެ، ތިޔަ ލޮބުވެތި ނޫސްވެރިން ޖަވާބުދާރީވާން ޖެހޭނެ ކަމާމެދު އެއްވެސް ޝައްކެއްނެތެވެ.\nމުއުމިނުންނަށް މާތް ﷲ ކީރިތި ޤުރުއާނުގައި ވަޙީކުރައްވާ އަމުރު ކުރައްވާފައިވަނީ، ފާސިޤަކު ޚަބަރަކާގެން އަތުވެއްޖެނަމަ، އެކަމުގެ ތެދުދޮގު ބަލާށޭއެވެ. ތަފްސީރު ޢިލްމުވެރިން ވިދާޅުވަނީ އާޔަތުގައިވާ “ފަސިޤަކު”ގެ މުރާދަކީ އަޅުގަނޑުމެންނަށް ޔަޤީންނުކުރެވޭ، ނުވަތަ އެއީ ތެދުކަން ސާބިތުކުރެވިފައިނުވާ ކޮންމެ ޚަބަރެއް ގެންނަ ކޮންމެ މީހެއްކަމަށެވެ. އެހެންކަމުން، އިވޭ އަޑުތައް ފެތުރުމުގެ ކުރިން، އެކަން ބަލައި، އެއީ ސާބިތު ވާހަކައެއްތޯ ބެލުމަކީ، މުއުމިނުންނަށް މާތް ﷲ ގަދަފަދައަށް އަމުރުކުރައްވާފައިވާ ކަމެކެވެ. އެހެންކަމުން، މިއީ ނޫސްވެރިކަމުގެ ޝީޢާރެއްގެ ގޮތަށްވެސް ބަލައިގަންނަން ޖެހޭ މަތިވެރި އިލާހީ އަމުރުފުޅެކެވެ. އާޔަތުގެ ފަހަތުގައި، އެކަމުގެ ސަބަބުވެސް މާތް ﷲ ބަޔާންކުރައްވާފައިވެއެވެ. އެއީ، ނޭނގުމެއްގެ ތެރޭގައި ބަޔަކަށް ގެއްލުމެއްދެވިދާނެކަމަށްޓަކައެވެ. އަދި ފަހުން އަޅުގަނޑުމެން އެކަމާ ދެރަވެ ހިތާމަކުރަން ޖެހިދާނެކަމަށްޓަކައެވެ. އެ ފަހަކީ، ދުނިޔެމަތީގައި ކަމަށްވެސް ވެދާނެއެވެ. އެޔާއެކު، އާޚިރަތުގައި ދެރަވެ ހިތާމަކުރަން ޖެހޭނެކަން، މި ވަޙީބަސްފުޅުގައިވާ އަމުރާ ޚިލާފުވެއްޖަނަމަ ހަމަ ޔަޤީނެވެ. މިއަދުގެ ޙަޤީޤަތައް އަޅުގަނޑުމެން ނަޒަރު ހިންގާލާނަމަ، މިފަދަ އެތައް ކަމެއް އަޅުގަނޑުމެންނަށް ފެނިގެން އެބަ ދެއެވެ.\nލޮބުވެތި ނޫސްވެރިންނެވެ! މާތް ނަބިއްޔާ ޞައްލަﷲ ޢަލަހި ވަސައްލަމްގެ މަތިވެރި ނަބަވީ އިރުޝާދުފުޅެއްގައިވެއެވެ. ” މާ ބޮޑު ކަމެއްކަމަށް ނުދެކިނަމަވެސް، މާތް ﷲ ރުއްސަވާފަދަ ބަހެއް އަޅާ ބުނުމުގެ ސަބަބުން މާތް ﷲ އެއަޅާގެ ދަރަޖަ މަތިވެރިކުރައްވަތެވެ. އަދި ހަމައެހެންމެ މާ ބޮޑުކަމެއްކަމަށް ނުދެކި، މާތް ﷲ ނުރުއްސަވާފަދަ ބަހެއް އަޅާ ބުނުމުގެ ސަބަބުން ނަރަކައިގެ ތެރެއަށް އޭނާ އެއްލާލެވިދާނެތެވެ” (ބުޚާރީ 6487)\nމި ނަބަވީ އިރުޝާދުފުޅުން އެއްވެސް ޝައްކެއްނެތް މިންވަރަށް އަޅުގަނޑުމެން ދުލުންނާއި ގަލަމުން ބޭރު ކުރާ ބަސްތަކާމެދު ސަމާލުވާންވީ މިންވަރު އަޅުގަނޑުމެންނަށް އެނގި ހާމެވެގެންދެއެވެ.\nހިތާމައަކީ، މިއަދު ދިވެހިރާއްޖޭގައި ނެރޭ ގިނަ ނޫސް މަޖައްލާތަކުގައި، ހޮލީވޫޑާއި ބޮލީވޫޑާއި މިހެންގޮސް ތަފާތު ފަސާދައިގެ އިންޑަސްޓްރީތަކުގެ ޚަބަރުތަކަކީ ނޫހުގެ އެންމެ ފަލަ ސުރުހީއަށް އަރާ ޚަބަރުތަކެވެ. މީގެ އިތުރުން، އެބައިމީހުންގެ އިވެންޓުތަކުގެ ބޮޑެތި ފޮޓޯތައް، ބަރާބަރަށް ގެނެސްދޭ ރާއްޖޭގެ ނޫސްތައްވެސް އެބަހުއްޓެވެ. އޭގައި ގިނަފަހަރު ހުންނަނީ މުސްލިމުން ބަލާލަން ނުކުރޭ ފަދަ ނިވާކަން ކުޑަ ހެދުންތަކުގައި އެބުނާ ފަންނާނުންތައް ނުވަތަ ސެލެބްރިޓީތަކުގެ ފޮޓޯތަކެވެ. އެއީ ރާއްޖޭގައި ދެންމެ ދެންމެ ހިނގި ވަރަށް ބޮޑު ޤައުމީ އިވެންޓެއްފަދައެވެ. ނަމަވެސް މިއީ އަޅުގަނޑުމެން މުސްލިމުންނާ އެއްވެސް ގުޅުމެއްނެތް، އަޅުގަނޑުމެން ރާއްޖެއާ އެއްވެސްގުޅުމެއްނެތް އިވެންޓުތަކެކެވެ. އަދި އެނޫސް މަޖައްލާތަކުން ގޮސް ކަވަރު ކުރާ އިވެންޓުތަކެއްވެސް ނޫނެވެ.\nލޮބުވެތި ނޫސްވެރިންނޭވެ! މުސްލިމުންގެ ތެރޭގައި ފާޙިޝް ނުބައިކަންތައް ފެތުރުމަށް ލޯބި ކުރާ މީހުންނާމެދު ވަނީ ޤުރުއާނުގައި މާތް ﷲ ބަސްފުޅު ވަޙީކުރައްވާފައެވެ. އެފަދަ ބަޔަކަށް ދުނިޔޭގައިވެސް އަދި އާޚިރަތުގައިވެސް ޢަޒާބުދެއްވާނެކަމަށް އެކަލާނގެވަނީ ވަޙީކުރައްވާފައެވެ. މިދެންނެވި، ފާޙިޝް ފާޖިރުންގެ ކަންތައް ފަތުރަން އަޅުގަނޑުމެން ބިރުވެތިވާން ޖެހޭނެއެވެ. މާތް ﷲ ގެ މިވަޙީ ބަސްފުޅުގައިވާ ވަޢީދުގެ ތެރޭގައި ހިމެނިދާނެތީ އަޅުގަނޑުމެން ބިރުވެތިވާން ޖެހޭނެއެވެ. ވަޤުތީގޮތުން މަންފާތަކެއް ކޮށްފާނެއެވެ. ނޫހުގެ ރޭޓިންވެސް މަތިވެދާނެއެވެ. އެކަމަކު އާޚިރަތް ގެއްލުވާލުމަކީ ބުއްދިވެރިކަމެއްތޯއެވެ؟\nނިންމާލަމުން، ނޫސްތަކުގެ މަސްއޫލުވެރިންނާއި، ނޫސްވެރިންނަށް އަޅުގަނޑު ކޮށްލަން ބޭނުންވާ އިލްތިމާސަކީ، އެންމެ ޙައްޤުވެގެންވަނީ، މާތް ﷲ ދެކެ ލޯބިވުމާއި، އެކަލާނގެއަށް ތަޤުވާވެރިވެ ބިރުވެތިވުމެއެވެ. އެހެންކަމުން، އެކަލާނގެއަށް ބިރުވެތިވެލައްވާށެވެ. އިސްލާމީ މުޖުތަމަޢަކަށް ފައިދާ ހުރި މަސައްކަތްތަކެއް ކުރައްވާށެވެ. އިސްލާމީ މުޖުތަމަޢެއް ފަސާދާއިގެ ތެރެއަށް ވެއްޓިގެންދާ ފަދަ އެއްވެސް ކަމެއްގައި ތިޔަ ނޫސްވެރިންބައިވެރިވެނުލައްވާށެވެ.


ލާމު ޢީދަ ޓީޝާޓް ފެނި ގިނަ ބަޔަކު މޮޔަ ވެއްޖެ – Faanooz\nލާމު ޢީދަ ޓީޝާޓް ފެނި ގިނަ ބަޔަކު މޮޔަ ވެއްޖެ\nJuly 29, 2019 | އަޙުމަދު އަނަސް\nމީސްމީޑިޔާއިން މިހާރު އެންްމެ ގިނައިން ފެންނަނީ ލާމު އަތޮޅުގެ ރީތި މަންޒަރުތައް ކަން ހަމަ ޔަގީނެވެ. އެ މަންޒަރުތައް ފެނި އެތައް ބަޔަކު މިވަނީ “ޢީދަށް ލާމަށް” އަންނަށް ދަތުރު ހަދާފައެވެ. ގިނަބަޔަކު ލާމަށް އަންނަށް ހިތްޖައްސުވާލުމުގެ ފަހަތުގައި އޮތީ ވިޒިޓް ލާމުކަން ކަށަވަރެވެ.\n“ވިޒިޓް ލާމު” އިން އަތޮޅު ޕްރަމޯޓް ކުރުމަށް މިހާތަނަށް ގިނަ މަސައްކަތްތަކެއް ކޮށްފައިވާއިރު، މިހާރުވެސް އިތުރު މަސައްކަތެއް އެފަރާތުން ކުރަމުން އަންނަ ކަމަށް، ވިޒިޓް ލާމު އިން “ފާނޫޒަށް” ވަނީ މަޢުލޫމާތު ދީފައެވެ.\n“މިފަހަރު މި ނިންމީ މުޅި އަތޮޅު އެއްބައިވަންތަކަން ދައްކާލަން. އެހެންވެ، ވިޒިޓް ލާމު އިން ޓީޝާޓެއް ހަދަން ގަސްދު ކުރީ. މުޅި ލާމުގެ އެންމެންނަކީ އެއްބައެއް ވަންތަ ބައެއްކަން ދައްކާލުމަށް. އެންމެން އެކައްޗެއް ލައިގެން ޢީދުގެ ހަރަކާތްތަކުގައި ބައިވެރިވަން ކުރި ކަމެއް އަސްލު މިއީ.” ވިޒިޓް ލާމުގެ މާކެިޓިންގް ޓީމްގައި ހިމެނޭ އާއިޝަތު ނުޒުހާ ފާނޫޒަށް މަޢުލޫމާތު ދެމުން ބުނެފައިވެއެވެ\nވިޒިޓް ލާމު އިން އިތުރަށް ބުނެފައިވަނީ މިފަހަރު ޢީދުގެ ޓީޝާޓްތައް ޑިޒައިންކޮށްފައިވަނީ ޢީދާ އެންމެ ގުޅޭ ގޮތަށް ލާމުގައި ޢީދު ތެރޭގައި ހިންގާ، އަދި ހިންގަމުން ދިޔަ ކުޅިވަރުތައް ރަމްޒުކޮށްދޭ ގޮތަށް ކަމަށެވެ.\nރީތި ޑިޒައިނަކަށް ހަދާފައިވާ މިޓީޝާޓްތަކަށް މިހާރު ޕްރައޯޑަރ ކުރެވޭއިރު، ވިޒިޓް ލާމު އިން ބުނެފައިވަނީ ޕްރިއޯޑަރ ކުރުމަށް ބޭނުންވާ ފަރާތްތަކުން އެފަރާތްތަކުގެ ފޭސްބުކް ޕޭޖަށް މެސެޖްއެއް ކޮށްލުމުން އެކަންތައް ކުރިޔަށްދާނެ ކަމަށެެވެ.\nޕޭޖަށް މެސެޖް ކުރެއްވުމަށް މިލިންކަށް ފިއްތަވާލައްވާ\nޢީދަށް ޚާއްސަ މިޓީޝާޓްގެ ހުރިހާ ސައިޒެއް ލިބެން ހުންނައިރު، ކުޑަ ކުދިންނާއި ބޮޑެތި މީހުންގެ ޓީޝާޓްވެސް ލިބެން ހުންނާނެ ކަމށް އެފަރާތްތަކުން މަޢުލޫމާތުދެއެވެ. އަދި އަތް ކުރު އަދި ދިގު ޓީޝާޓްވެސް ލިބެން ހުންނާނެ ކަމަށާއި އަތް ދިގު ޓީޝާޓެއްގެ އަގަކީ 199 ރުފިޔާ ކަމަށާއި އަތް ކުރު ޓީޝާޓެއްގެ އަގަކީ 149 ރުފިޔާ ކަމަށް ވިޒިޓް ލާމު އިން ބުނެއެވެ.\nވިޒިޓް ލާމު އިން ޢީދަށް ޚާއްސަ ކޮށްގެން ލާމު އަތޮޅުގައި ހިންގާ ޢީދުގެ ހަރަކާތްތައް، އެއް ޕްލެޓްފޯމަކުން ފެންނާނެ ގޮތް ހެދުމަށްވެސް މަސައްކަތްތަކެއް ދަނީ ކުރަމުންނެވެ. މިގޮތުން ވިޒިޓް ލާމު އިން އަތޮޅުގެ ރަށްތަކުގެ ޢީދު ކޮމިޓީއާއި ކައުންސިލާއެކު ދަނީ މަޝްވަރާ ކުރެވެމުންނެވެ. ޢީދުގެ ހަރަކާތްތައް ވިޒިޓް ލާމު މެދުވެރިކޮށް އިޝްތިހާރު ކުރަން ބޭނުން ފުޅުނަމަ، އެފަރާތުގެ ފޭސްބުކް ޕޭޖަށް މެސެޖް ކުރެއްވުމަށް އެފަރާތުން އެދެއެވެ.\nވިޒިޓް ލާމު ލ.އަތޮޅު ލާމު ޢީދަ\nމިދެން މީހަކު މޮޔަވާވަރުގެ ޓީ-ޝާޓެއް….


Khaassa ehee ah beynun vaa Nabeehu ge aadhayaa khilaaf vaahaka\nއާދަޔާ ޚިލާފު ކުއްޖެއް\nގުރުއާން ހިތުދަސްކުރި އޯޓިސްޓިކް ކުއްޖާ: އާދަޔާ ޚިލާފު ވާހަކަތަކެއް، ހިތްދަތި ތަޖުރިބާތަކެއް، މިހާރު އުފާވެރިކަން!\nތިންމަސް ދުވަހުން ޤުރުޢާން ހިތުދަސް ކުރުމަކީ ފަސޭޙަ ކަމެއް ނޫން\nޙާފިޘަކަށް އެއްވަނަ ދަރަޖައިގައި\nހުވަފެނަކީ ބައިނަލް އަޤްވާމީ މުބާރާތްތަކުން ފަޚުރުވެރި ވަނައެއް\nކ. މާލެ | 28 ފެބްރުއަރީ 2017 | އަންގާރަ 15:13 | 24,682\nއަލް ހާފިޒް އަހުމަދު ނަބީހު، ޤުރުޢާން ހިތުދަސްކުރީ3މަސް ދުވަހުން - ރާއްޖެއެމްވީ\nއެވާހަކަތައް އާމިނަތު މުހައްމަދު ކިޔައިދިނީ އަސާރައެކުއެވެ. އޭނާގެ ދަރިފުޅަކީ ޚާއްސަ އެހީއަށް ބޭނުންވާ ކުއްޖަކަށްވުން ތަހައްމަލުކުރަން ޖެހުނު ހިތްދަތި ކަމުގެ ވާހަކައެވެ. ކިޔަވައި ދިނުމުގެ ބޭނުމުގައި އަލަށް ސްކޫލަކަށް ފޮނުވިތާ އެއް ގަޑިއިރުގެ ތެރޭގައި ކަންތައް ހިނގައިދިޔަ ގޮތުގެ ހިތްދަތި ހަނދާންތަކުގެ ވާހަކައެވެ.\nމިހާރު އުމުރުން 14 އަހަރުގެ ނަބީޙް އުފަންވީ އިރުވެސް ވާހަކަ ދެއްކުމުގައި ވެސް ތަފާތެއް ހުރެއެވެ. ޚާއްސަ އެހީއަށް ބޭނުންވެފައިވާ ކުއްޖެކެވެ. ނަބީޙަކީ ޚާއްސަ އެހީއަށް ބޭނުންވާ ކުއްޖަކަށް ވުމުން ހިއްސުތައް ކުޅެދޭ މީހުންގެ ޝިކާރައަކަށް އޭނާވީ އެންމެ ފަހަރަކު ނޫނެވެ. އާންމު ދިރިއުޅުމުގައި އެހެން ކުދިންނަށް ލިބިދޭ އަސާސީ ޙައްޤުތަކުން ހިނދުކޮޅަކަށް ނަމަވެސް ނަބީޙު މަހުރޫމްވާންޖެހުނެވެ. އެވާހަތައް ނަބީހުގެ މަންމަ އައިންތު ކިޔައިދެމުންދިޔައީ އޭނާގެ ހިތުގެ ކެކުޅުންތަކާ އެކުއެވެ.\nއާންމުކޮށް މީހުން ވާހަކަ ދައްކާ އުޅޭ ގޮތްގޮތަށް ނަބީހުއަށް ވާހަކަ ނުދެއްކުނަސް އަދި އެހެން ކުދިންނާ ޚިލާފު ކަންތައްތަކެއް ނަބީހުގެ ފަރާތުން ފެނުނަސް އެއަށްވުރެ މާ ބޮޑު އާދަޔާ ޚިލާފު ކަމެއްވެސް ނަބީހުގެ ފަރާތުން ދިޔައީ ފެންނަމުންނެވެ. އެހެންކަމުން މާޒީގައި ވެދިޔަކަންތަކުގެ ވާހަކަ މާޒީއަށް ދޫކޮށްލާށެވެ. އެހިތި ހަނދާންތަކާއި ދުރަށްދަމުން ނަބީހުގެ ފަރާތުން ފާހަގަވާންފެށި އާދަޔާ ޚިލާފު ވާހަކަތަކަށް އެނބުރިލާނަމެވެ.\nސައުދީން ރާއްޖެ ކަނޑައަޅުއްވާފައި ހުންނަވާ ހައިކޮމޮޝަނަރު ނަބީޙާއި ބައްދަލު ކުރައްވަނީ\nއެންމެ ފުރަތަމަ ދުވަހުން ފެށިގެންވެސް ނަބީހަކީ ޤުރުއާން ކިޔެވުމަށް ވަރަށްބޮޑު ޝައުގުވެރިކަމެއް ހުރި ކުއްޖެކެވެ. އުމުރުން ދެ އަހަރާ ބައިން ފެށިގެން ނަބީހަކީ ޤުރުއާނަށް މަރުދޭ ކުއްޖެކޭ ބުނުމަކީ، ލިބިފައިވާ މައުލޫމާތުގެ އަލީގައި ކުށަކަށްނުވާނެއެވެ. އެކަން ކަށަވަރުވަނީ ނަބީހުގެ މަންމަ ހިއްސާކޮށްލި ވާހަކަތަކުންނެވެ. ނަބީހުގެ ފަރާތުން އޭނާއަށް ފެނުނު އާދަޔާ ޚިލާފު ކަންތައްތަކުންނެވެ. އެކަންކަން ދެނެގަނެވެން ފެށި ހިސާބުންނެވެ.\n"އަޅުގަނޑަށް އޭނާ (ނަބީހު) ގޮވައިގެން މަގުމަތިން ހިނގާލާފަވެސް ނުދެވޭނެ، ފިހާރަތަކުގެ ބިއްލޫރި ގަނޑުން ޤުރުއާން ނޫނީ މިހުންނަ ކުރުސި ކަހަލަ ލިޔުމެއް ފެއްނިއްޖެއްޔާ ވަގުތުން އެތަނަކަށް ހުއްޓޭނެ، ދެން ހުންނާނީ ބަލަން، އެހެން ހުރެފަ ކުއްލިއަކަށް އެ ލިޔެފައިވާ އެއްޗެއް ކިޔަންފަށާނެ، އަޅުގަނޑަކަށް ނޭނގެ ކިހިނެއް ކަމެއް އެހާ ކުޑަ ވަގުތުކޮޅެއްގެ ތެރޭގައި ނަބީހު އެ ނައިގަންނަ ގޮތެއްވެސް" ނަބީހު މަންމަ އައިންތު ބުންޏެވެ.\nއައިންތުއަށް އެކަން ފާހަގަކުރެވުނު ހިސާބުން ފެށިގެން މައިޔަކަށް ކޮށްދެވޭނެ ހުރިހާ މަސައްކަތެއް ކޮށްދޭން ފެށިއެވެ. ކުރިން ފާހަގަކުރެވުނު ހިތްދަތި އެތަކެއް ތަޖުރިބާއެއް ތަޙައްމަލުކުރަން ޖެހުނީވެސް އެމަސައްކަތް ފެށި ހިސާބުންނެވެ. ނަމަވެސް އައިންތުގެ އަޒުމަކަށް ހިތްވަރަކަށް ބަދަލެއް ނަޔެވެ. ނަބީހުގެ ހުވަފެން ޙަގީގަތަކަށް ހަދައިދިނުމުގެ މަސައްކަތާއިގެން ކުރިއަށް ދިޔައެވެ.\nއައިންތު ބުނާ ގޮތުން ރަނގަޅަށް ވާހަކަ ނުދެއްކުނަސް ވަރަށް ފަރިތަކަމާއެކު ނަބީހު ގުރުއާން ކިޔަވައެވެ. އެހެންވެ ޤުރުއާން ދަސްކޮށްދިނުމަށް އެތަކެއް ކުލާހަކަށް ގެންދެވުނެވެ. އެއްވެސް ކުލާހަކުން ނަބީހު ބަލައިގަންނާނެ ގޮތެއް ނުވިއެވެ. ކޮންމެވެސް އުޒުރެއް ދައްކާފައި ނަބީހު ކުލާހުން ވަކިކުރަނީއެވެ. އެކި ފަހަރު އެކިކަހަލަ ބަހަނާތައް ދައްކަމުންނެވެ. ކުލާހަކަށް އަލަށް ގެންދިޔަ ދުވަހު، އެއްގަޑިއިރު ނުވަނިސް ގުޅާފައި ބަލާ އައުމަށް އެދުނު ހަނދާންތައްވެސް އައިންތުގެ އެބަހުއްޓެވެ. އެންމެފަހުން ގެންދެވުނު ކުލާހެއްގެ ޓީޗަރަކު ހިތްހަމަ ނުޖެހިގެން ނަބީހުގެ އަތުގައި ހިފާ ކުލާހުންވެސް ބޭރުކޮށްލީއެވެ.\n"އެއީ އަޅުގަނޑު ވަރަށް ދެރަވި ދުވަހެއް، އެދުވަސް ދުވަހަކުވެސް ހަނދާނެއް ނުނެތޭނެ، އޭރު ގެންދަނީ މިތާ ކައިރީގައި އިންނަ މިސްކިތަކަށް، އޭރު އެތަނުގައި ކިޔަވައިދޭން ހުރި ޓީޗަރު މީނައަކަށް ކިޔަވައެއް ނުދެވޭނެއޭ ކިޔާފައި ނަބީހުގެ އަތުގައި ހިފާފައި ހަމަ ނެރެލީ، އެއީ ވަރަށް ދެރަވި ދުވަހެއް" އައިންތު ކިޔައިދިނެވެ.\nނަބީހުގެ ހުވަފެން ފުރިހަމަކޮށްދިނުމަށް އައިންތުއާ ނަބީހުގެ އާއިލާއަށް އިތުރު ވިސްނުމަކަށް ދާންޖެހުނެވެ. އެއްވެސް ކުލާހަކުން ފުރުސަތު ނުލިބުމުން، އިތުރު މަގެއް ފެނޭތޯ މަސައްކަތް ފެށިއެވެ. އެންމެފަހުން ހެޔޮއެދޭ ފަރާތެއްގެ އެހީތެރިކަމާއެކު އެކަން ކާމިޔާބުވާ ގޮތްވިއެވެ. ނަބީހުއަށް ޤުރުއާން ދަސްކޮށްދޭން ޓީޗަރެއް ލިބުނެއެވެ. ކުރިއާ ޚިލާފަށް އެހެން ކުލާހަކަށް ސްކޫލަކަށް ދާކަށް ނުޖެހުނެވެ. މިފަހަރު ކުލާހަކަށްވީ ނަބީހުގެ އަމިއްލަ ގެ އެވެ. ހެޔޮ އެދޭ ފަރާތެއްގެ އެހީގައި ލިބުނު ޓީޗަރު ނަބީހަށް ކިޔަވައިދޭން އަންނަން ފެށީ ގެއަށެވެ. ނަބީހަށް ޤުރުއާނުގެ ބޮޑުބައި ހިތުން އެނގޭކަމާއި އާދަޔާ ޚިލާފު ބާރުމިނެއްގައި ޤުރުޢާން ހިތުދަސްކުރަމުންދާކަން ފުރަތަމަ ނަގައިގަނެވުނީ ޓީޗަރަށެވެ.\nމޯލްޑިވިއަން އައިޑަލުން ވިދާލި ލަވަކިޔުންތެރިޔާ ޝަލަބީ އާއެކު ނަބީހު މަދަޙައެއް ރެކޯޑް ކުރަނީ\nޓީޗަރަކާއެކު ނަބީހު ޤުރުއާން ދަސްކުރަން ފެށީ މިދިޔަ އަހަރުގެ ފަހުކޮޅެވެ. ރަނގަޅަށް ވާހަކަ ނުދެއްކޭ ނަބީހު ގުރުއާނަށް ވަރަށް ފަރިތަކަމުންނާއި ކިޔަވާ ގޮތުންނާއި، ފެނުނު އާދަޔާ ޚިލާފު ކަންތައްތަކަކުން ނަބީހަށް ޤުރުއާން ހިތުދަސް ކުރެވޭނެކަން ޓީޗަރަށް ޔަގީންވިއެވެ. ނަބީހުގެ ކުރިމަތީގައި ޚަތިމެއް ބާއްވާފައި މިވެނި އެވެނި ސޫރަތެއް ނުވަތަ ޤުރުޢާނުން ބަޔެއް ކިޔަވަން ބުނުމުން އެތަނެއް ނަބީހު ކިޔަވަން ފަށަނީ ފެން ފޮދެއް ބޯލާހާ ފަސޭހައިންނެވެ. މުޅި ޚަތިމުގެ ގަނޑުތައް އުކުމުގެ ބަދަލުގައި ފަސޭޙަ ކަމާއިއެކު އެ ތަނެއް ހޯދާލައެވެ. ކޮންމެ މީހަކަށް އެހާ ފަސޭހައިން ވާނޭ ކަމެއް ނޫނެވެ. އެކަން ޓީޗަރަށް ޔަގީންވުމާއެކު ނަބީހަށް ޤުރުއާން ހިތުދަސްކޮށްދިނުމުގެ އަމާޒަށް ވާސިލުވުމުގެ މަސައްކަތް ފެށިއެވެ. އެކަމަށް އަޒުމު ކަނޑައަޅައިގެން މަސައްކަތް ފެށިތާ ތިން މަސް ދުވަހުގެ ތެރޭގައި ނަބީހު ޤުރުއާން ހިތުދަސްކޮށް ހާފިޒަކަށްވިއެވެ.\nވާހަކަ ދެއްކުމުގައި ކިތަންމެ ދަތިތަކެއް ހުރި ނަމަވެސް ނަބީހު ދައްކާ ވާހަކަތައް ނަބީހުގެ މަންމައަށާއި ބައްޕައަށް ފަހުމެވެއެވެ. އެބުނެދޭން އުޅޭ އެއްޗެއްވެސް ސާފުވެއެވެ. އެބުނަނީ ކީކޭކަން އެ ދެމަފިރިންނަށް އެނގެއެވެ. ނަބީހު އާ ސުވާލެއް ކޮށްލީމެވެ. އެ ސުވާލަށް ޖަވާބު ދިނުމަށް އޭނާ މަސައްކަތް ކުރިއެވެ. ނަބީހާއި ކުރިމަތި ކޮށްލި ސުވާލަށްވެސް ދިނީ ފިސާރި ވަރުގަދަ ޖަވާބެކެވެ.\n"މީމީމީ މިހާރު އަލްހާފިޒް އަހުމަދު ނަބީހު، މީ މަންމަ، މީ ނަބީހު ބައްޕަ، ނަބީހު ދާނީ މައްކާ ބަލާލަން، އެންމެން ނަބީހު އެނގޭ، ރައީސުލްޖުމްހޫރިއްޔާ އަބްދުﷲ ޔާމިން އަބްދުލް ޤައްޔޫމް، ނަބީހު އެނގޭ، ނަބީހު ސައުދީ އަރަބިޔާ، އުފާވޭ" މިއީ ނަބީހަށް ވާހަކަ ދެއްކޭ މިންވަރުން އޭނާ ބުނެދިން ވާހަކަތަކެވެ.\nނަބީހުގެ އެވާހަކަތައް އޭނާގެ މަންމަ މާނަކޮށްދިން ގޮތަށް ނަކަލު ކޮށްލާނަމެވެ. ފުރަތަމަ ނަބީހު އެބުނެ ދިނީ އޭނާގެ ނަން މިހާރު ކިޔަންޖެހޭ ގޮތެވެ. މިހާރު އަލްހާފިޒް އަހުމަދު ނަބީހު ނުކިޔައިފި ނަމަ އޭނާ ހިތްހަމައެއް ނުޖެހެއެވެ. ހަމަ އެކަނި ނަބީހޭ ބުނެލައިފި ނަމަ، އަމިއްލައަށް އެކަން އިސްލާހުކޮށްލަދެއެވެ. ދެން ނަބީހު އެދިނީ އޭނާގެ މަންމައާ ބައްޕަގެ ތަޢާރަފެވެ. އެއަށްފަހު މައްކާގެ ވާހަކައެވެ. ސައުދީ އަރަބިއްޔާއަށް ގޮސް ގެފުޅު ދެކެލުމަކީ ނަބީހުގެ ހުވަފެނެކެވެ. އެއީ އޭނާ އެންމެ އުފާވާނެ ކަންތަކަށް ވުމުންނެވެ. ނަބީހު ބުނެދޭން މަސައްކަތްކުރީ މައްކާއަށް ގޮސް ގެފުޅު ދެކިލަން ބޭނުންވާ ވާހަކައެވެ. އެއަށްފަހު އޭނާ އެބުނީ ރައީސް ޔާމިންގެ ވާހަކައެވެ. ރައީސް ޔާމިންގެ އަތްޕުޅުން އޭނާއަށް އިނާމެއް ލިބިފައިވާތީއެވެ. ނަބީހު އެ މާނަކުރީ ކުރިން އެކަކަށް އޭނާ ނޭނގުނަސް މިހާރު ރައީސް ޔާމިންއަށްވެސް ނަބީހުއަކީ ކާކުކަން އެނގިވަޑައިގަންނަވާނެ ވާހަކައެވެ.\nރައީސް ޔާމިންގެ އަތްޕުޅުން ނަބީހު އިނާމެއް ލިބިގަންނަނީ\nމިހާރު އަލްހާފިޒް އަހުމަދު ނަބީހަކީ ހަމައެކަނި ޤުރުއާން ހިތުދަސް ކުއްޖެއް ނޫނެވެ. ވަރަށް ރީތިކޮށް މަދަޙަވެސް ކިޔާ ކުއްޖެކެވެ. އޭނާގެ މަހަދަތައްވެސް މީހުން ކޮސްކޮށްލާ ވަރުވެއެވެ. މަދަޙައެއް ކިޔާލާއިރު ނަބީހަކީ ވާހަކަ ދެއްކުމުގައި އުނދަގޫ ގޮތެއްހުރި ކުއްޖެއްހެން ހީވެސްނުވެއެވެ. ޤުރުޢާން ކިޔަވާލާއިރުވެސް ހަމައެފަދައެވެ. މަދަޙައާ ޤުރުޢާން ކިޔަވާ އަޑު އިވޭ މީހަކަށް ނަބީހަކީ ވާހަކަ ދެއްކުމުގައި އެއްވެސް އުނިކަމެއް ހުރި ކުއްޖެއް ކަމަކަށް ޤަބޫލެއް ނުކުރާނެއެވެ. މިހުރިހާ ކަމެއް ނަބީހު ކުރަމުން ދާއިރު، އޭނާގެ މަންމަ ފިޔަވައި ދެން އެންމެ ގާތް އެކުވެރިއަކީ ނަބީހުގެ ބައްޕަ އަބްދުލް ޤާދިރެވެ.\nޤާދިރަށް އެދެމަފިރިންގެ ދަރިފުޅު ނަބީހަކީ ނުކުޅެދުންތެރިކަން ހުންނަ ކުއްޖެއް ކަން އެނގުނީ ނަބީހުގެ އުމުރުން ދެ އަހަރާ ބައިގައި، ޗުއްޓީއެއްގައި ރަށަށް ކުރި ދަތުރުވަރެއްގައެވެ. ނަބީހުގެ އިތުރުން ވެސް ހަތަރު ކުއްޖަކު އެއާއިލާގައި ތިބެއެވެ. ނަބީހުގެ މަންމައެކޭ އެއްގޮތަށް ގާދިރުވެސް އެންމެ ދެރަވާ ކަމަކީ މީހުންގެ ފަރާތުން ކުރިމަތިވި ޖެއްސުމެވެ. އެކަމަކު މިހާރު އެކަމަކަށް އެއްވެސް ފަރުވާލެއް ނެތް ކަމަށް ޤާދިރުބުނެއެވެ. ޤާދިރު ސިފަކުރާ ގޮތުގައި ނަބީހަށް ޤުރުއާން ހިތުވަސްވުމަކީ މުޢުޖިޒާތެކެވެ.\n"އަޅުގަނޑު ކީކޭތޯ ބުނާނީ، އަޅުގަނޑަށް ބުނެވޭނީ މީހަމަ މުއުޖިޒާތެކޭ، އެސޮރަށް ރަނގަޅަށް ވާހަކަ ނުދެއްކޭ، އެކަމަކު ޤުރުޢާން އާޔަތްތައް އެ ނަގައިގަންނަ ގޮތާއި، ހިތުގައި އެ ހަރުލައްވާލަތް ގޮތް އެއީ އަޅުގަނޑު ބުނާނީ ދިރިތިބީންނަށް މުޢުޖިޒާތެކޭ" ނަބީހުގެ ބައްޕަ ޤާދިރު ބުންޏެވެ.\nނަބީހުގެ މަންމަ އެކޭ އެއްގޮތަށް ގާދިރަށްވެސް ހަދާނުން ފޮހެލަން އެންމެދަތި ހަނދާނަކީ އޭނާގެ ދަރިފުޅުގެ އަތުގައި ހިފާ ކުލާހުން ބޭރުކޮށްލި ދުވަހެވެ. އެދުވަހު އައި ރުޅީގައި އެޓީޗަރުގެ އަތުގައި ހިފާދަމާފައި ކުލާހުން ބޭރަށް ނެރުލެވުނު ގޮތުގެ ހަދާންތައް ގާދިރު އާކޮށްލިއެވެ.\nއިމާދުއްދީން ސްކޫލުގައި މިހާރު ތައުލީމް ޙާސިލްކުރަމުން އަންނަ ނަބީހުގެ ބައްޕަ ބުނި ގޮތުގައި ޤުރުއާން ހިތުދަސް ކުރުނީ ވަރަށް ފަސޭޙަ ކަމާއެކުގައެވެ.\n"ޚަތިމް ހުޅުވާލައިގެން ހަމަ ބަލަން އިންނާނީ، ދެން ޑިޖިޓަލް ޤުރުއާން ޖަހައިގެން އަޑު އަހާނެ، އަޅުގަނޑަކަށް ހަމަ އެއްގޮތަކަށްވެސް ނޭނގެ، ފަސް ވަރަކަށް ފަހަރު އެގޮތަށް ގުރުއާނަށް ބަހައްޓައިގެން އިނދެލާފަ ޓަސް އެ ފެއްޓީ ކިޔަވަން، އަޅުގަނޑަށް ހަމަ ދެންނެވޭނީ މީ މާތްﷲ ކުޅަނދުންވަންތަ ކެމޭ" ކުޑަކޮށް ފެންކަޅިވެފައި އިން ނަބީހުގެ ބައްޕަ އޭނާގެ ދަރިފުޅު ޤުރުއާން ހިތުދައްކުރާ ގޮތް ކިޔައިދިނެވެ.\nނަބީހުގެ ރަހުމަތްތެރިއަކީ ކީރިތި ގުރުއާނެވެ. އޭނާ ގިނަ ވަގުތު ހޭދަކުރަނީ ޤުރުއާން ކިޔެވުމާއި އަޑުއެހުމުގައެވެ. މަގުމަތިން ދާއިރު، ގުރުއާނުގެ އާޔަތްތައް ލިޔެފައި ހުރި ތަނެއް ފެނިއްޖެ ނަމަ، އެ އާޔަތް ކިޔާފައި ނޫނީ ކުރިއަކަށް ނުދާން ބޮޑާހޭކި ނަބީހަކީ މިއަދު އެއްވަނަ ދަރަޖާގައި ފާސްވެގެން ހާފިޒަކަށް ވެފައިވާ ކުއްޖެކެވެ.\nނަބީހު ޤުރުއާން ހިތުދަސްކުރުމުން އަދިވެސް އެކަން ޤަބޫލުކުރަން ދަތިވެފައިވާ އޭނާ މަންމަ އައިންތުއަށް މިއަދު ކުރެވޭ އިހުސާސްތައް ބަޔާންކޮށްދޭންވެސް ދައްޗެވެ. އެންމެ ފުރަތަމަ ދުވަހުން ފެށިގެން ކުރިމަތިވި ގޮންޖެހުންތަކާއި ފުރައްސާރަތަކުގެ ވާހަކަ ދައްކަކަށް އައިންތު މިއަދު ބޭނުމެއް ނުވެއެވެ. އެ އެންމެނަށްވެސް އައިންތުއާ ފިރިމީހާ ޤާދިރު ހިތް ޚަލާސްއެވެ. އެކަމަކު އައިންތުގެ ވަރުގަދަ މެސެޖެއް ޚާއްސަ އެހީއަށް ބޭނުން ކުދިންގެ ބެލެވެރިންނަށް އެބަ އޮތެވެ.\nއެ މެސެޖަކީ ނުކުޅޭ ކުއްޖަކަށް އެއްވެސް ކުއްޖަކަށް އަޅާނުލާ ދޫކޮށްނުލުމެވެ. އެފަދަ ކޮންމެ ކުއްޖަކީވެސް ތަފާތު ހުނަރެއް ލިބިފައިވާ ކުއްޖެއްކަން ޤަބޫލުކޮށް އެކުއްޖެއްގެ ހުނަރު ބެލެނިވެރިން ވީހާވެސް އަވަހަކަށް ދެނެގަތުމެވެ. އެކުދިންނަކީ މުޖުތަމައުން ބޭކާރުކޮށްލާފައިވާ ކުއްޖެއްކަން އިހުސާސް ވިޔަނުދިނުމެވެ. އެކުދިންނަށް ލޯބިދީ އަޅާލުމެވެ.\nނުކުޅެދުންތެރިކަން ހުރުމުން ކުޅެދޭ މީހުންގެ ފަރާތުން އަޅާލުމާއި އެހީތެރިކަން އެންމެ ފުރަތަމަ ނުލިބުނު ނަބީހު މިވަނީ މުޅި ޤުރުޢާން ހިތުދަސްކޮށްފައެވެ. އެވެސް އެންމެ ތިންމަސް ދުވަހުންނެވެ. ހިއްސުތައް ސަލާމަތުންހުރި ކުޅެދޭ މީހަކަށްވެސް މުޅި ޤުރުއާން ހިތުދަސް ކުރުމަށް އާންމުކޮށް އަވަސްވެގެންވެސް ތިން ވަރަކަށް އަހަރު ނަގައެވެ. ނުވަތަ އެއަށްވުރެވެސް ގިނަ ދުވަހެވެ.\nނަބީހުގެ ޙާފިޘް ކަމުގެ ސަނަދު ފާސްވެފައިވަނީ އެއްވަނަ ދަރަޖައިގައި\nގައުމީ ގުރުއާން މުބާރާތުގައި ރަން ވަނަތައްވެސް ހޯދާފައިވާ އަލްހާފިޒް އަހުމަދު ނަބީހުގެ މިހާރު ދެކެމުން އަންނަ ހުވަފެނަކީ ބައިނަލް އަޤްވާމީ މުބާރާތްތަކުން ދިވެހިން ފަޚުރުވެރިވާފަދަ ރަންވަނަތަކެއް ހޯދައިދިނުމެވެ.\nނަބީހު ޙާފިޒަކަށް ވުމަށް އެތަކެއް ގޮންޖެހުންތަކަކާއި އޮޅިތަކެއް ގިރާކުރަން ޖެހުނެވެ. އެދުވަހު ނަބީހުގެ ފަހަތުގައި ތިބީ އޭނާގެ މަންމައާ ބައްޕަގެ އިތުރުން އެކުޑަކުޑަ އާއިލާގެ ހަތަރުމެންބަރުންނެވެ. ނަމަވެސް މިއަދު މަންޒަރު މުޅިންތަފާތެވެ. މިއަދު ނަބީހު ނުދަންނަ މީހަކު ނެތެވެ. ނަބީހަށް އެހީތެރިނުވާ އެއްވެސް މީހެއްނެތެވެ.\nއެދުވަހު ފެންތައްޓެއް ހިފައިގެން އަންނާށޭ ނަބީހު ކައިރީގައި ބުނުމުން އޭނާ އެކަންކުރުމުން އެއީ ޚާއްސައެހީއަށް ބޭނުންވާ ކުއްޖެއް ނޫނޭ ބުނި ފަރާތްތަކުންވެސް މިއަދު ނަބީހުގެ ނަން ބޭނުންކޮށް އޮވޯޑްތަކާއި އިނާމް ހޯދަން މަސައްކަތް ފަށައިފިއެވެ.\nނަބީހަށް އޭނާގެ މަންމަގެ ނަން ލިޔެލަން އެނގުމުން އޭނާއަށް ލިޔަން ކިޔަން އެނގުނީ ކަމަށް އެދުވަހު ބަޔަކު ބުންޏެވެ. އެހެންވެ ނަބީހަކީ ޚައްސަ އެހީއަށް ބޭނުންވާ ކުއްޖެއް ނޫން ކަމަށް ނިންމައި ކަމާއިބެހޭ ލިޔުންތަކުގައި ތައްގަނޑު ޖެހި ފަރާތްތަކުން މިއަދު ނަބީހުގެ ނަން "ނަހަމަގޮތުގައި" ބޭނުންކޮށްގެން އަމިއްލަ މަންފާތައް ހޯދަން މަސައްކަތް ކުރަން ފަށައިފިއެވެ.


Raees Yaameen ge shareeathuge adu ehumeh anna aadheetha dhuvahu\nރައީސް ޔާމީންގެ ޝަރީއަތުގެ އަޑު އެހުމެއް އަންނަ އާދީއްތަ ދުވަހު\n4 މަސް, 1 ހަފްތާ,3ދުވަސް, 11 ގަޑި, 32 މިނެޓް, 11 ސިކުންތު ކުރިން 10542ފާތިމަތު ރިފާއަތު\nރައީސް އަބްދުﷲ ޔާމީން އަބްދުލްގައްޔޫމް މައްޗަށް ދައުލަތުން ކުރާ މަނީ ލޯންޑަރިންގ ދައުވާގެ ޝަރީއަތުގެ އަޑުއެހުމެއް އަންނަ އާދީއްތަ ދުވަހަށް ތާވަލުކޮށްފިެވެ.\nރައީސް ޔާމީންގެ ޝަރީޢަތުގެ އަޑު އެހުމެއް އަންނަ އާދީއްތަ ދުވަހުގެ ހެނދުނު 10:30ހަށް ކްރިމިނަލް ކޯޓުގައި ވަނީ ތާވަލު ކޮށްފައެވެ. މި އަޑުއެހުމަށް ރައީސް ޔާމީންއަށް މިއަދު ޗިޓް ފޮނުވާފަވާއިރު މި އަޑު އެހުމުގައި ރައީސް ޔާމީންގެ ދިފާޢި ހެކިންގެ ހެކި ބަސް ނެގުމާއި ދައުލަތުގެ ހެކިންގެ ހެކިބަސް ނެގުން އޮންނާނެ ކަމަށް މައުލޫމާތު ލިބެއެވެ.\nދައުލަތުން ރައީސް ޔާމީންއަށް އުފުލާފައިވާ ދައުވާއާއި ގުޅިގެން އެމަނިކުފާނު ޖުލައި މަހުގެ 21 ވަނަ ދުވަހުގައި ކްރިމިނަލް ކޯޓަށް ހާޒިރު ކޮށް ޝަރީޢަތުގެ ފުރަތަމަ އަޑު އެހުން ވަނީ ބާއްވާފައެވެ.\nއެސްއޯއެފުން ކުރީގެ ރައީސް އަބދުﷲ ޔާމީންގެ އެކައުންޓަށް ޖަމާކުރި އެއް މިލިއަން ޑޮލަރު، އެންޓި ކޮރަޕްޝަން ކޮމިޝަން (އޭސީސީ) އާ އެމަނިކުފާނާއި އެކު ހުޅުވާފައިވާ އެސްކްރޯ އެކައުންޓަށް ޖަމާނުކުރީ ގާނޫނާ ހިލާފު ވާތީ ކަމަށް އެމަނިކުފާނު ވަނީ ޝަރީޢަތުގެ އަޑުއެހުމުގައި ވިދާޅުވެފައެވެ.\nރައީސް ޔާމީންގެ މައްޗަށް އުފުލާފައިވާ މަނީ ލޯންޑާ ކުރުމުގެ ދައުވާގެ ޝަރީއަތުގެ އަޑުއެހުމުގައި އެމަނިކުފާނު ވިދާޅުވެފައިވަނީ އެސްއޯއެފުން ޖަމާކުރި ފައިސާ، އެމްއައިބީ އެކައުންޓުން، ބީއެމްއެލްގެ އެކައުންޓަށް ބަދަލު ކޮށްފި ނަމަ، އެ ފައިސާގެ އަސްލު އޮޅުވާލެވުނީ ކަމަށް ވާނެ ކަމަށާއި، އެ ފައިސާ އޭސީސީއާ އެކު ހުޅުވަފައިވާ އެކައުންޓަށް ޖަމާ ނުކުރެއްވީ އެ ސަބަބާ ހުރެ ކަމަށެވެ.\nއަދި އެސްކްރޯ އެކައުންޓް ހުޅުވުމަށް ހެދި އެގްރީމެންޓާ އެއްގޮތަށް ފައިސާ ބެހެއްޓީމައި، އެމަނިކުފާނުގެ މައްޗަށް ދައުވާ އުފުލީ ކީއްވެ ކަމާ މެދު ސުވާލު އުފެދޭ ކަމަށް ރައީސް ޔާމީން ވިދާޅުވެފައިވެއެވެ. އަދި އެސްއޯއެފުން ޖަމާކުރި ޗެކަކީ، ދައުލަތުގެ ފައިސާ ކަމަށް ކަނޑައަޅާ ހިސާބުން އެ ފައިސާ އަނބުރާ ދެއްވާނެ ކަމަށް ވެސް ރައީސް ޔާމީން ވަނީ ވިދާޅުވެފައެވެ.\nރައީސް ޔާމީންގެ އެކައުންޓަށް އެއް މިލިއަން އެމެރިކާ ޑޮލަރު އެސްއޯއެފް އިން ޖަމާކުރި މައްސަލައިގައި އެމަނިކުފާނު ފުލުހަށް ފުރަތަމަ ހާޒިރު ކުރީ މިދިޔަ ޑިސެމްބަރ މަހުގެ 15 ވަނަ ދުވަހުގައެވެ. އެ މައްސަލައިގައި ޔާމީންގެ ބަޔާންތައް ނިންމާ ބަޔާންތަކުގައި ސޮއި ކުރުވާފައި ވަނީ މިދިޔަ ޖަނަވަރީ މަހުގެ 08 ވަނަ ދުވަހުގައެވެ.\nޔާމީންގެ މައްޗަށް މަނީ ލޯންޑްރިންގ މައްސަލައިގައި ދައުވާ އުފުލީ ފެބްރުއަރީ 13 ވަނަ ދުވަހުއެވެ. މި މައްސަލައާއި ގުޅޭގޮތުން އެކި ނޫސްވެރިންގެ ބައްދަލުވުމުގައިވެސް ރައީސް ޔާމިން ވަނީ އެސްއޯއެފް ކުންފުނީގެ ނަމުގައި އެއް މިލިއަން ރުފިޔާ އެމަނިކުފާނުގެ އެކައުންޓަށް ޖަމާކޮށްދެއްވީ އޭރުގެ ނައިބު ރައީސް އަހުމަދު އަދީބު ކަމަށާއި ޖަމާކުރި އިރު އެސްއޯއެފްއަކީ ކޮން ކުންފުންޏެއްކަން އެމަނިކުފާނަށް އެނގިނުލައްވާ ކަމަށް ވިދާޅުވެފައެވެ.\nމި މައްސަލައާއި ގުޅިގެން ޕްރޮގްރެސިވް ކޮންގްރެސް ކޯލިޝަނަށް ނިސްބަތްވާ ބޭފުޅުންނާއި ސިޔާސީ މަޝްރަހު ދިރާސާ ކުރައްވާ ގިނަ ފަރާތްތަކުން ވިދާޅުވަނީ އެ ދައުވާއަކީ ސިޔާސީ މަގުސަދެއް ހާސިލް ކުރުމަށްޓަަކައި ކުރާ ދައުވާއެއްކަމަށެވެ.\nރައީސްޔާމީން ޝަރީޢަތް އާދިއްތަ ދުވަސް ތާވަލު ކުރުން\n13އަށް 02 އޮގަސްޓް 2019 - 20:49\nޗެނެލް 13 ނިކަން ގެނެސްދީބަލަ މިތިބަ ސިޔާސީމީހުންގެ އެކިއެކި ވީޑިއޯ މަންޒަރުތަލާފަ އެޑިޓްކޮއްގެން ހިންދީ ލަވަތަ. މިސާލަކަށް ނަފްރަތުކީ ލާޓީ ޗޯޅޯ ލާލަޗްކާ ހަންޖަރު ޗޯޅޯ. ކުރީގަ ދިޓީވީން ގެނެސްދިންކަހަ ލަވަތަ. މެރެދޯސްތީ މެރަޕިޔާރު. މިފަދަ ލަވަތަ ލައިގެން ދުވާލުގެ ޕްރޮގުރާމުތަ ފުރާލުމުން ރޭގަޑަށް މަޑިސީލާއިގެ އިންތިޒާރުގަ މިތިބޭފަދައިން މިޗެނެލުން ގެންނާނެ ޕްރޮގުރާމުތަކުގެ އިންތިޒާރުގެ ކިޔުބޮޑުވާނެ. ރައްޔިތުންނަ ދޭންބޭނުންވާ މެސެޖްތަ ސިކުނޑިތަކަށް ތީރެއްފަދައިން ވަދެގެންދާނެ. މިހާރުގެ ސަރުކާރުގެ ނާގާބިލުކަމާ ދޯހަޅިކަމާ ނުކުޅެދޭކަން ރައްޔިތުންނަ ފޯރުކޮއްދެވޭނެ.. ރޓީވީއާ ތަފާތުކޮށް ރައްޔިތުންގެ ވިސްނުން ބަދަލުކުރެވޭނެ. މިސާލަކަށް މަޑިސީލަ ފުދޭ. ތަފާތުދައްކާ މަގުބޫލުކަން އިތުރުކޮއްބަލަ..\n13އަށް 02 އޮގަސްޓް 2019 - 20:36\nޗެނަލް13 އެބަޖެހޭ ޕްރޮގުރާމުތަކަށް ބަދަލު ގެނެސް ރައްޔިތުންގެ މަގުބޫލުކަން އިތުރުކުރަން. މަޑިސީލަ ހަމަ ހަބޭސް. ތަފާތު ކޮއްލަން މެންދުރު ގެނެސްދީބަލަ ރާއްޖޭގެ އެކިރައްރަށުގެ ބަހުން ކިޔާފަވާލަވަތައް.. މިކަހަލަ ލަވަތަ ހޯދުމަށް ޗެނެލް13އިން ރައްރަށުގެ ޖަމިއްޔާތަ މިޔުޒިކު ގްރޫޕުތަކަށް އަންގާ އަދި ކޮއްމެ ހަފްތާއަކު އާއްމުންގެ ވޯޓަކަށް ދޫކޮއްލާ ލަވަތަކުގެ ވަނަހޮވަން. މީގެ ސަބަބުން ރައްރަށުގެ މީހުން މިޗެނެލް ބަލާ އަދަދު އިތުރުވެ އަދި ވާދަވެރިކަން އުފެދި އާ ބަސްތަކާ ރާގުތަކާއެކު ޒުވާނުންގެ މަގުބޫލުކަން ލިބޭނެ. އަދި ހުކުރު ދުވަހު މެންދުރުގެ ޕްރޮގުރާމުގެ މައިކް ސްޓޫޑިއޯއިން ބޭރުންގެނެސްބަލަ މާލެ ހުޅުމާލެ ވިލިމާލޭގެ ހޮޅުއަށި ކެފޭ ހޮޓާ މިފަދަ ތަންތަނަށް އެމީހުންގެ ޝުއޫރާ އެއްކޮށް ގެނެސް މަޑިސީލަ ފަދަ ތަފާތު ޕްރޮގުރާމްތަ އިތުރުކޮއްބަލަ. ހުރިހާ ޗެނެލްތަކުގެ ތެރެއިން ޗެނެލް13 ހާއްސަވާ ސަބަބު އާއްމުން ބަލައިގަންނާނެ އޭރުން..


Lanka ah etherevaa touristun3faharu mathin test kuraane\nލަންކާއަށް އެތެރެވާ ޓޫރިސްޓުން ތިން ފަހަރަށް ޓެސްޓު ކުރާނެ\nލަންކާގެ މައި އެއާޕޯޓު: ކޮވިޑް-19 އަށް ބަންދުކުރުމަށްފަހު އޯގަސްޓް 1 އިން ފެށިގެން އެއާޕޯޓުތައް ހުޅުވާލަން ވަނީ ނިންމާފައި. -- ފޮޓޯ: އޭއެފްޕީ\nކޮލޮމްބޯ (ޖޫން 8) - ކޮވިޑް-19 ފެތުރޭ މިންވަރު ކޮންޓްރޯލް ކުރެވުމާ ގުޅިގެން އަންނަ އޯގަސްޓު މަހުގެ އެއް ވަނަ ދުވަހުން ފެށިގެން ސްރީލަންކާގެ ބޯޑަރުތައް އަލުން ދުނިޔެއަށް ހުޅުވާލާއިރު، ލަންކާއަށް އެތެރެވާ ޓޫރިސްޓުން ތިން ފަހަރު މަތިން އެ ބައްޔަށް ޓެސްޓު ކުރާނެ ކަމަށް އެ ގައުމުން ބުނެފި އެވެ.\nކޮވިޑް-19 ފެތުރުން ހުއްޓުވުމަށް މިދިއަ މާޗު މަހުން ފެށިގެން ބޭރު ގައުމުތަކުގެ މީހުން އެތެރެވުން މަނާ ކޮށް ލަންކާގެ ހުރިހާ އެއާޕޯޓުތައް ވަނީ ބޭރުގެ ފްލައިޓުތަކަށް ބަންދު ކޮށްފަ އެވެ.\nނަމަވެސް، ބަލި ފެތުރުން ކޮންޓްރޯލް ކުރެވި، އެއާޕޯޓުތައް އޯގަސްޓް 1 އިން ފެށިގެން ހުޅުވާލަން އަންނަނީ ތައްޔާރުވަމުންނެވެ. އެގޮތުން، މިހާރު ހުއްޓިފައިވާ ޓޫރިޒަމް ސިނާއަތް އަލުން ހިންގަން ފެށުމަށްޓަކައި، ކޮވިޑް-19 އިން ރައްކާތެރިކަމުގެ ވަރަށް ހަރުކަށި ފިޔަވަޅުތަކެއް އެޅުމަށް ވަނީ ނިންމައިފަ އެވެ.\nއޯގަސްޓުން ފެށިގެން ލަންކާއަށް ދާ ޓޫރިސްޓުންނަށް އެތެރެ ވެވޭނީ، ފްލައިޓަށް އެރުމުގެ 72 ގަޑިއިރު ކުރިން ދޫކޮށްފައިވާ ކޮވިޑް-19 ނެތް ކަމުގެ ސެޓުފިކެޓެއް އޮތް ނަމަ އެވެ. އަދި އޭގެ ސެޓުފިކެޓެއް އޮތް ފަރާތްތައް ވެސް، އެއާޕޯޓުގައި އެ ބައްޔަށް ޓެސްޓު ކުރަން ވަނީ ހަމަޖެހިފަ އެވެ. އަދި އޭގެ ހަތަރު ވަރަކަށް ދުވަސް ފަހުން ދެ ވަނަ ޓެސްޓެއް ހަދާއިރު، 10 ދުވަހަށް ވުރެ ގިނައިން ލަންކާގައި ތިބޭ ނަމަ، ތިންވަނަ ޓެސްޓެއް ހެދުމަށް ވެސް ވަނީ ނިންމައިފަ އެވެ.\nމިހާރު ޓެސްޓުގެ ނަތީޖާ ލިބެން އެއް ދުވަސް ނަގާ ނަމަވެސް، އޯގަސްޓް މަސް ފެށެންވާއިރަށް ހަތަރު ގަޑިއިރާއި ހަ ގަޑިއިރާ ދެމެދުގެ ވަގުތެއްގައި ނަތީޖާ ލިބުން އަވަސް ކުރުމުގެ މަސައްކަތް ކުރަމުންދާ ކަމަށް ޓޫރިޒަމް މިނިސްޓްރީން ވަނީ ބުނެފަ އެވެ.\nއަދި ޓޫރިސްޓުންގެ ގޮތުގައި ލަންކާއަށް އެތެރެ ވެވޭނީ މަދުވެގެން ފަސް ދުވަހު ގައުމުގައި ތިބޭ ފަރާތްތަކަށެވެ.\n"މިކަމުގެ ސަބަބުން ދަތިތަކާ ކުރިމަތިވިޔަސް، މިއީ އެންމެންގެ ސަލާމަތާއި ރައްކާތެރިކަން ކަށަވަރުވާނެކަމެއް،" ލަންކާގެ ޓޫރިޒަމް މިނިސްޓްރީން ބުންޏެވެ.\nޓެސްޓު ކުރުމުގެ އިތުރުން، ޓޫރިސްޓުން އަތުން ނަގާ 40 އެމެރިކާ ޑޮލަރުގެ ވިސާ ފީ، މިހާރު ވަނީ 100 ޑޮލަރަށް ބޮޑުކޮށްފަ އެވެ. އަދި ޓޫރިސްޓުންނަށް އައިސް ތިބެވޭނީ، މިނިސްޓްރީން ހުއްދަ ދީފައިވާ ހޮޓާއަދި ރިސޯޓު ފަދަ ތަންތަނުގައި އެކަނި ކަމަށްވެސް ވަނީ ނިންމައިފަ އެވެ. އަދި ލަންކާގައި ތިބޭ ދުވަސްތަކުގައި، އެއްވެސް ބާވަތެއްގެ ޕަބްލިކް ޓްރާންސްޕޯޓެއް ބޭނުމެއް ނުކުރެވޭނެ އެވެ.\nމިދިއަ ޖެނުއަރީ މަހުގެ 27 ވަނަ ދުވަހު ފުރަތަމަ ކޭސް ފެނުނު ފަހުން، ލަންކާގައި މިހާތަނަށް 1،801 މީހަކަށް ވަނީ އެ ބަލި ޖެހިފަ އެވެ. އަދި އޭގެ ތެރެއިން މިހާތަނަށް 11 މީހަކު ވަނީ މަރުވެފަ އެވެ.


Raees Yameen akee Rajjey ge Mahthma Gandhi: Adhurey\nރައީސް ޔާމީނަކީ ރާއްޖޭގެ މަހާތުމާ ގާންދީ: އަދުރޭ\nރައީސް ޔާމީން އަދުރޭއާއެކު: މަހާތުމާ ގާންދީއާ ރައީސް އެއްވަރު ކުރެއްވި --\nރައީސް އަބްދުﷲ ޔާމީނަކީ ރާއްޖޭގެ މަހަތުމާ ގާންދީ ކަމަށް ވިދާޅުވެ، ޕީޕީއެމްގެ ނައިބު ރައީސް އަބްދުލް ރަހީމް އަބްދުﷲ (އަދުރޭ) އެމަނިކުފާނަށް ވަރަށް ބޮޑަށް ތައުރީފް ކުރައްވައިފި އެވެ.\nމިހާރު ކާނިވާ ސަރަހައްދުގައި ކުރިއަށްދާ ޖަލްސާގައި އިންޑިއާގެ މިނިވަންކަމުގެ ރަމުޒުގެ ގޮތުގައި ސިފަ ކުރާ މަހަތުމާ ގާންދީއާ ރައީސް ޔާމީން އެއްހަމަ ކުރެއްވިއިރު ރައީސް ޔާމީނަކީ ގުދުސް މިނިވަން ކުރެއްވި ސޮލާހުއްދީނުލް އައްޔޫބީ ކަމަށް ވެސް އަދުރޭ ވިދާޅުވި އެވެ.\nއަދުރޭ ވިދާޅުވީ، ރައީސް ޔާމީނަކީ ގައުމީ ބަތޮލެއް ކަމަށާއި އެ މަނިކުފާނުގެ ނަންފުޅު ހިމަނަން ޖެހޭނީ ބޮޑުތަކުރުފާނާއި ދޮން ބަންޑާރައިންނާ އެއް ހަމައެއްގަ ކަމަށެވެ. އެއީ ރައީސް ޔާމީނަށް ހުޝާމަދު ކުރެއްވުމަށް ވިދާޅުވާ އެއްޗެއް ނޫން ކަމަށާއި އެ މަނިކުފާނަށް އެ ތައުރީފު ހައްގު ކަމަށް ވެސް ވިދާޅުވި އެވެ.\nރައީސް ޔާމީނަކީ ގައުމީ ބަތޮލެއްގެ ގޮތުގައި އަދުރޭ ސިފަ ކުރެއްވިއިރު، އިދިކޮޅު ބޭފުޅުންނަކީ ގައުމަށް ގައްދާރުވެގެން ތިބި ބޭފުޅުންތަކެއް ކަމަށް އޭނާ ވިދާޅުވި އެވެ. އެގޮތުން ކުރީގެ ރައީސް މައުމޫން އަބްދުލް ގައްޔޫމަށް އަދުރޭ ވަރަށް ބޮޑަށް ފާޑުވިދާޅުވި އެވެ. ޣާޒީއެއްގެ އެންމެ މަތިވެރި ލަގަބު ދެއްވާފައިވާ ބޭފުޅެއް ބާޣީއެއްގެ ގޮތުގައި ތާރީހުގައި ލިޔަންޖެހިދާނެތީ ހިތާމަކުރައްވާ ކަމަށް އޭނާ ވިދާޅުވި އެވެ.\nއުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދަށް ވެސް ފާޑުވިދާޅުވި އެވެ. އެކެއް ފެބުރުއަރީގެ އަމުރަކީ މުޅި ދައުލަތް ހުއްޓުވައި، އަނެއް ދެ ބާރުގެ ބާރު ކަނޑުވާލި ހިންގި ޖަރީމާއެއްގެ ގޮތުގައި އޭނާ ފާހަގަކުރެއްވި އެވެ.\nއަދުރޭ ވިދާޅުވީ، ގެންނަން އުޅުނީ ބަޣާވާތެއް ކަމަށާއި އެ ބަޣާވާތް ގެންނަން އުޅުނީ ބަޣާވާތުގެ ނުބައިކަން ކިޔައިދިން ބޭފުޅުން ކަމަށެވެ. އެ ކަމުގެ އަޑީގައި ތިބި މީހުންނަށް ދިވެހިން މާފު ނުކުރާނެ ކަމަށެވެ. އަދުރޭ ވިދާޅުވީ، ރައީސް ޔާމީންގެ ފަހަތްޕުޅުގައި ތިއްބެވި ބޭފުޅުން ދައްކަވަމުން ގެންދަވަނީ ގައުމީ ވައްތަންކަން ކަމަށެވެ.\n1 ފެބުރުއަރީގެ އަމުރު ކުއްލި ނުރައްކަލުގެ ހާލަތު ރައީސް އަބްދުﷲ ޔާމީން


MDP inthigaalee Adhaalathu gaaimukuraa fandiyaaruge kurimachah Raees Ibrahim Nasir!\nއެމްޑީޕީގެ އިންތިގާލީ އަދާލަތު ގާއިމުކުރާ ފަޑިޔާރުގެ ކުރިމައްޗަށް ރައީސް އިބްރާހިމް ނާސިރު!!\n-2weeks ago 2\nރާއްޖޭގައި އިންތިގާލީ އަދާލަތު ގާއިމުކުރުމުގެ ނަމުގައި ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިސްވެ ހުންނަވައިގެން ރައްޔިތުންގެ މަޖިލީހުން ފާސްކޮށް އަދި ރައީސް އިބްރާހިމް މުހައްމަދު ސާލިހް ތަސްދީގު ކުރެއްވި އެމްޑީޕީގެ އިންތިގާލީ އަދާލަތު ގާއިމުކުރުމުގެ ގާނޫނުން ކުރަން އުޅޭ ކަމަކާއިމެދު ބަލައިލަން ޖެހިއްޖެއެވެ. ދިވެހި ރާއްޖޭގެ ވެރިކަންކުރި ހުރިހައި ރައީސުންގެ މައްޗަށް ޝަރީއަތް ހިންގަން ޑިޒައިންކޮށްގެން މިފާސްކުރި ގާނޫނާއިމެދު ރާއްޖޭގެ މެއިންސްޓްރީމް އެއްވެސް މީޑިއާއަކުން މިހާތަނަށް ރައްޔިތުންނަށް މިވާން އުޅޭ އެއްޗެއް އަންގާދީފައެއް ނުވެއެވެ. އެކަމަކު މިއީ އާދައިގެ ގާނޫނެއް ނޫނެވެ.\nމިގާނޫން ބޭނުންކޮށްގެން ޝަރީއަތް ހިންގަން އުޅެނީ ރާއްޖޭގެ ފުރަތަމަ ޖުމްހޫރިއްޔާގެ ރައީސް މުހައްމަދު އަމީންދީދީއާއި ރާއްޖޭގެ މިނިވަންކަމުގެ ބާނީ ރައީސް އިބްރާހިމް ނާސިރާއި އޭގެފަހުން މިގައުމުގައި ވެރިކަންކުރި ރައީސުންގެ މައްޗަށެވެ. އެހެންނަމަވެސް މިގާނޫނުން އެމްޑީޕީގެ ސަރުކާރުގައި ރައީސްކަން ކުރި މުހައްމަދު ނަޝީދާއި އަދި މިހާރުގެ ރައީސް އިބްރާހިމް މުހައްމަދު ސާލިހް އިސްތިސްނާ ވާނެކަމީ ގަބޫލުކުރަންޖެހޭ ހަގީގަތެކެވެ. މިގާނޫންގެ ދަށުން އުފައްދަންޖެހޭ އޮމްބޮޑްސްމަންގެ ގޮތުގައި އެމްޑީޕީގެ ނޫކަށިފުރައިގެ އެކްޓިވިސްޓަކު ކަނޑައެޅީ އެހެންވެގެންނެވެ.\nމިގާނޫނަކީ މިހާތަނަށް ދިވެހި ޜާއްޖޭގެ ރައްޔިތުންގެ މަޖިލީހުން ފާސްކުރި އެންމެ ހުތުރު އެންމެ ލަދުވެތި އަދި ދެކޮޅު ނުޖެހޭ ގާނޫނެވެ. މިއީ ބަދަލު ހިފުމާއި ނަފްރަތުން ފުރިފައިވާ ގާނޫނެކެވެ. އަދި އެހެންގޮތަކަށް ސިފަކުރާނަމަ މިއީ ދިވެހި ރައްޔިތުންނަށް ކުރާ ފުރައްސާރައެކެވެ. ދިވެހި ގައުމުގެ ކަރާމަތް ނަގައިލުން ސިފަކުރެވޭ ގާނޫނެކެވެ. މިގާނޫން ވުޖޫދަށް ގެންނަން ރައީސް މުހައްމަދު ނަޝީދާއި ރައީސް އިބްރާހިމް މުހައްމަދު ސާލިހް ބޭނުންފުޅުވާނެކަމަށް ބެލެވޭ ބައެއް ކަންކަމަށް ފުރަތަމަ ކުރުގޮތަކަށް އަޅުގަނޑު އަލިއަޅުވައިލަން ގަސްދުކުރަމެވެ.\nމިގާނޫނުގެ ފަހަތުގައިވަނީ ކޮންކަމެއް؟\nމިގާނޫންގެ ފުރަތަމަ އަމާޒަކީ އެމްޑީޕީގެ ވެރިކަން، މުހައްމަދު ނަޝީދު އިސްތިއުފާދެއްވައިގެން 2012 ވަނަ އަހަރު ވެއްޓުމުން އެކަމުގެ އަގު ދިވެހި ރައްޔިތުން ދައްކަންޖެއްސުމެވެ. ދެވަނަ ކަމަކީ ރައީސް މައުމޫންގެ ކިބައިން ބަދަލުހިފަން އެޕާޓީގެތެރޭގައި ނުފޫޒުގަދަ ބަޔަކު ބޭނުންވާތީ އެކަމަށް މަގުފަހިކުރުމެވެ. ތިންވަނަކަމަކީ ރައީސް މުހައްމަދު އަމީނާއި ރައީސް އިބްރާހިމް ނާސިރުގެ ވެރިކަމުގައި ކުރަން އުޅުނުކަމަށް ބުނާ ބަޣާވާތްތަކާއި، ރައީސް ނާސިރު އަވަހާރަކޮށްލަން ރޭވި ރޭވުންތަކަކާއިގުޅިގެން އެއާއިލާތަކުގެ މީހުންނަށް ދެވިފައިވާ އަދަބުތަކަކާއިހެދި އެދެރައީސުންގެ އަގުވަށްޓައިލުމެވެ. މިއަދުގެ ޖީލުގެ ދިވެހިންގެ ހިތްތަކުގައި އެދެލީޑަރުންނަށް އޮތް މަތިވެރި ގަދަރާއި އިހްތިރާމަށް ހިރަފުސް އެރުވުމެވެ. އަނެއް ސަބަބަކީ މިގާނޫން ބޭނުންކޮށްގެން ދިވެހި ރައްޔިތުންގެ ޓެކްސްފައިސާ ޕާޓީން ކަނޑައަޅާ ބަޔަކަށް ބަހައި ހުސްކުރާނެ ބަހަނާތަކެއް ނެރުމެވެ.\nމީގެތެރެއިން އެންމެ ފުރަތަމަ އަޅުގަނޑު މިރިޕޯޓްގައި ކަޅިއެއް މިއަދު ހިންގައިލާނީ ރައީސް އިބްރާހިމް ނާސިރުގެ މައްޗަށް ހިންގަފާނެ ޝަރީއަތެއްގެ މައްޗަށެވެ. އެމްޑީޕީގެ އިންތިގާލީ އަދާލަތުގެ ނަމުގައި ރައްޔިތުންގެ މަޖިލިހުން ފާސްކޮށްފައިވާ ގާނޫންގައި ނާއިންސާފުންކޮށްފައިވާ ކަންކަން ބަލަން ނިންމި މުއްދަތުގެ ތެރޭގައި ރައީސް އިބްރާހިމް ނާސިރުގެ ވެރިކަމުގެ ދުވަސްވަރު ހިމަނާފައިވެއެވެ. ޝަރީއަތް ހިންގާނީ ރައީސް އިބްރާހިމް ނާސިރުގެ ވެރިކަމުގެ ދުވަސްވަރު ހިނގާފައިވާ ކޮންކަންކަމެއްގެ މައްޗަށްބާވައެވެ. ރައީސް މުހައްމަދު ނަޝީދުގެ ދޫފުޅުން އެއްކަމެއްގެ ވާހަކަ ފާޅުކުރައްވާފައިވެއެވެ.\n2011 ވަނަ އަހަރުގެ އޯގަސްޓްމަހު ރާއްޖޭގެ ރައީސްކަމުގައި ހުންނަވައި ތިނަދޫއަށްވަޑައިގެން އެރަށުގައި ކެބިނެޓް މަސައްކަތު ބައްދަލުވުމެއް ބޭއްވުމަށް ދެއްކެވި ވާހަކަފުޅުގައި 1959 ވަނަ އަހަރު ދިވެހި ސަރުކާރުގެ ބާރުގެ ދަށަށް އޭރުގެ ހަވަރުތިނަދޫ ގެންދިއުމަށް ރައީސް އިބްރާހިމް ނާސިރު އެޅުއްވި ފިޔަވަޅުތަކަކީ ބޭއިންސާފު ފިޔަވަޅުތަކެއްކަމަށް، އެއީ އިންސާފުން އެއްކިބާވެ އަޅުއްވާފައިވާ ފިޔަވަޅުތަކެއްކަމަށް ގަބޫލުކުރައްވާކަމަށް ވިދާޅުވެ ރައީސް އިބްރާހިމް ނާސިރު އެޅުއްވި ފިޔަވަޅުތަކާއިމެދު ތިނަދޫގެ ރައްޔިތުންގެ ކިބައިން މައާފް އެދިވަޑައިގަންނަވާކަމަށް ވިދާޅުވެފައިވެއެވެ. އެހެންވީމާ އެމްޑީޕީގެ އިންތިގާލީ އަދާލަތުގެ ކުރިމައްޗަށް މަރްހޫމް ރައީސް އިބްރާހިމް ނާސިރު މާތް ޝަޚްސިއްޔަތު ހާޒިރުކޮށް ޣައިރު ހާޒިރުގައި ޝަރީއަތް ހިންގައި ތިނަދޫގެ ރައްޔިތުންނަށް އިންސާފު ގާއިމުކުރަން އުޅޭނެކަމާއިމެދު ޝައްކެއްވެސް ނެތެވެ. ދެން ރައީސް ނާސިރުގެ މައްޗަށް ޝަރީއަތް ހިންގެން އޮންނާނީ އޭނާ އަވަހާރަކޮށްލުމަށްޓަކައި ބަޔަކު ރޭވި ރޭވުންތަކެއް ބޭޒާރުވެ އެމީހުންގެ މައްޗަށް ޝަރީއަތް ހިންގައި ޝަރީއަތުން ދިން އަދަބުތަކަކަށެވެ. އެއަދަބު ލިބުނު ފަރާތްތަކުގެ ތެރޭގައި މިއަދު ރައްޔިތުންގެ މަޖިލީހުގެ އިއްޒަތްތެރި މަގާމްތަކުގައި މިގާނޫން ފާސްކުރަން ތިއްބެވި ބޭފުޅުންގެ އާއިލާތަކުގެ މީހުން ހިމެނެއެވެ. އެހެންވީމާ ބަދަލު ހިފަން ބޭނުންވަނީ ތޯއްޗެކެވެ.\nރައީސް މައުމޫންގެ ވެރިކަމުގައިވެސް ރައީސް އިބްރާހިމް ނާސިރު ތިނަދޫ ރައްޔިތުންނަށް ކުރިކަމަށް ބުނާ އަނިޔާތަކެއް ތަހްގީގު ހިންގައި ދިގުދެމިގެންދިޔަ ބަޔާންތަކެއް ނެގިއެވެ. މައުމޫން ނުކުރެއްވި ކަމަކީ ތިނަދޫ ރައްޔިތުންގެ ކިބައިން ދިވެހި ދައުލަތުން މައާފަށް އެދޭކަން ފާޅުކުރެއްވުމެވެ. މައުމޫނަކީ ސިޔާސީގޮތުން އެއަށްވުރެ ތަސައްރަފް ފުރިފައިވާ ވިސްނުންފުޅު ތޫނު ބޭފުޅެކެވެ.\nދިވެހި ޖުމްހޫރިއްޔާގެ ބާނީ ރައީސް އިބްރާހިމް ނާސިރު ނާއިންސާފުންކުރެއްވީ ކޮންކަމެއް؟\nކުރީގެ ހަވަރުތިނަދޫގެ މައްސަލާގައި ރައީސް އިބްރާހިމް ނާސިރު ކުރެއްވިކަމަށް ރައީސް މުހައްމަދު ނަޝީދު އެވިދާޅުވާ ނާއިންސާފުން ކުރެއްވި ކަމަކީ ކޮބައިތޯއެވެ. ރައީސް ނާސިރު ތަންފީޒުކުރެއްވީ ދިވެހި ދައުލަތުގެ އިސްތިގުލާލާއި ސިޔާދަތީ ބާރު ކަނޑުވައިލި ތިން އަތޮޅެއް ފިޔަވައި ދެން ދިވެހި ރާއްޖޭގައި ހިމެނޭ ހުރިހައި އަތޮޅެއްގެ ރައްޔިތުންގެ ވޯޓުން ނިންމި ނިންމުމެކެވެ. އެއަށްފަހު ރައްޔިތުންގެ މަޖިލީހުގެ ނިންމުމެވެ. ދެންވެސް ދިވެހި ދައުލަތުން އަމުރު މައުރޫފެއް ނެރެން އޮތްތަނަކުން ނެރެފައިވާ އަމްރު މައުރޫފެކެވެ.\nއައްޑުއަތޮޅާއި މުލަކު ( ފުވައްމުލައް) އަތޮޅާއި ހުވަދު އަތޮޅުގެ ބަޔަކު ބޭރުގެ ދައުލަތަކާއި ގުޅިގެން ދިވެހި ދައުލަތާއި ދެކޮޅަށް ބަޣާވަތްކޮށް ދިވެހި ގައުމުގެ ސިޔާދަތީ ބާރު ކެނޑިގެންދާނެ ފަދަ ގޮތަކަށް އަމިއްލަ ދައުލަތެއް އިއުލާންކޮށް، ދިވެހި ގައުމުގެ މިނިވަންކަމުގެ ރަމްޒުކަމުގައިވާ ފެއްސާއި ރަތާއި ހުދުގެ ދިދަ ބިންމައްޗަށް ވައްޓާލަައި އެއަށް އެމީހުންގެ ފައިން އަރައި، އެމީހުންގެ އަމިއްލަ ދައުލަތުގެ ދިދަ ވިހުރުވާލުން އެއީ އިންސާފުކަމަށް ބައެއް ފަރާތްތަކުގެ ހިތްޕުޅަށް އަރާފާނެއެވެ. މިދައްކަނީ ގައުމެއްގައި އޮތް ސަރުކާރެއް ވައްޓާލަން ރައްޔިތުންގެ ބަޔަކު އުޅެގަތް ވާހަކައެއްނޫނެވެ. ދިވެހި ގައުމުން ބައެއް ވަކިކޮށްގެން އިނގިރޭސި ދައުލަތުގެ ބާރުގެ ދަށަށް ގެންދަން ބަޣާވާތްކުރި ބައެއްގެ ވާހަކައެވެ. މާޒީގައި ބޮޑުތަކުރުފާނާއި އަލިރަސްގެފާނާއި ދޮންބުޅާ ފާށާނާއާއި ދޮންބަންޑާރައިން ކުރެއްވި މަތިވެރި ޖިހާދަކީ ދިވެހި ގައުމުގެ މިދެންނެވި މިނިވަންކަން ހިމާޔަތްކުރުމަށްޓަކައި ކުރެއްވި ޖިހާދެކެވެ. އޭރުވެސް ދިވެހިންގެ ތެރޭގައި ޣައްދާރުވާ ބަޔަކު ބޭރުގެ ބާރުތަކުގެ މުށުތެރެއަށް ދިވެހި ގައުމު ވަށްޓައިލުމުގެ ކިތަންމެ ކެހިވެރި ރޭވުންތަކެއް ރާވާފައިވާކަމަށް ދިވެހި ތާރީޚްގެ ސަފްހާތަކުން ފެނިގެންދެއެވެ. އަދިރިއަދިރިންގެ އަތުން މުދައު ހޯދިބަޔަކާއި އިންޑިއާގެ އަލީރާޖާ ހުށަހަޅަމުންދިޔަ ފައިސާގެ ކުލަވަރު ފެނި ދަހިވެތިވެގެން އަމިއްލަ ގައުމުގެ މިނިވަންކަމަށް ގެއްލުންދިން ބަޔެކެވެ. ދިވެހި ގައުމުގެ މިނިވަންކަން އިނގިރޭސިންގެ އަތްމައްޗަށް އެންމެފަހުން ގެއްލިގެން ދިޔައީވެސް ދިވެހިންގެ ތެރޭގައި އުފެދުނު މިފަދަ ބައެއްގެ ރޭވުންތަކަކާއިގުޅިގެންނެވެ.\nސުވައިދީބް ރިޕަބްލިކްގެ ނަމުގައި މިތިން އަތޮޅުން އިއުލާންކުރި ދައުލަތާއި ދެކޮޅަށް ހަގުރާމަ އިއުލާންކުރުމަކީ ދިވެހި ދައުލަތުގެ ވެރިއަކަށް އޭރުން ހުންނެވި ފަރާތެއްގެ ވާޖިބަކަށް ވާނެކަމަށް ބުނެވިދާނެއެވެ. އޭރުގެ ދިވެހި ދައުލަތުގެ ވަޒީރުލް އައުޒަމް އަދި ފަހުން ރައީސް އިބްރާހިމް ނާސިރު ކުރިމަތިލައްވަންޖެހިވަޑައިގަތީ ދިވެހި ރައްޔިތުންގެ ބަޔަކާއި ނޫނެވެ. ދިވެހި ރައްޔިތުކަމުން އަމިއްލައަށް ވަކިވެގަނެ ދިވެހި ފަސްގަނޑުން ބައެއްގެ މައްޗަށް ވެރިވެގެން އަމިއްލަ ދައުލަތެއް އިއުލާންކޮށްގެން ސަރުކާރެއް ހަދައިގެން ތިބި ދިވެހި އުއްމަތުގެ ދުޝްމަނުންނާކަމަށް ބުނެވިދާނެއެވެ. ދެކުނުގެ ތިންއަތޮޅުގައި ތިބި ހުރިހައި ރައްޔިތުންނަކީ ސުވައިދީބު ސަރުކާރު ގަބޫލުކުރި ބައެއް ނޫންކަމަށްވެއެވެ.\nދިވެހި ގައުމަށް ނުހަނު ލޯބިހުރި ހުއްބުލް ވަތަންގެ ދިފާއުގައި ހިއްވަރުދެއްކި ވަރުގަދަ ޝަޚްސިއްޔަތުންތަކެއް އައްޑުއަތޮޅާއި ހުވަދުއަތޮޅުގައި ތިއްބެވެ. އެމީހުން ސުވައިދީބު ސަރުކާރާއި ދެކޮޅުކަން އިއުލާންކުރުމުން އެ މީހުންގެ މުދާތައް ފޭރިގަނެ، ހުރަގޭގައި ބަންދުކޮށް ތަޅައި އަނިޔާކޮށް، އަދި ގައްދޫއަށް އަރައި އެރަށުގައި ހުޅުޖަހައި އަންދައިލި އަންދައިލުން އެމްޑީޕީގެ އިންތިގާލީ އަދާލަތު ތަންފިޒުކުރާ ފަރާތްތަކުން މިންކުރާނީ ކޮންގޮތަކަށްތޯ ސުވާލުއުފެދެއެވެ. ރައީސް އިބްރާހިމް ނާސިރު ފުރަތަމަ ފަހަރު ހަވަރު ތިނަދުއަށްވަޑައިގެން ބާރުގެ ބޭނުންކުރައްވައި އެރަށް ދިވެހި ދައުލަތުގެ ބާރުގެ ދަށަށްގެންނަވައި ބަޣާވާތުގައި ބައިވެރިވި އިސްމީހުން ފިޔަވައި ގިނަ މީހުންނަށް އާއްމު އަފޫއާމެއް ދެއްވިއެވެ. ބަޣާވާތްކުރި އިސްމީހުން ފަހުން ދޫކޮށްލެވިއެވެ. އެކަމަކު ދެންވެސް ކުރީ ބަޣާވާތެވެ. ތިނަދޫގައި ތިބި ދިވެހި ސިފައިންނަށް ހަތިޔާރުން ހަމަލާދީ އެމީހުންނަށް އިންތިހާއަށް އަނިޔާދީ ބަލިކޮށް ހަތަރެސްފައި ބަދެ، ސުވައިދީބު ސަރުކާރާއި ހަވާލުކުރިއެވެ. އަނެއްކާވެސް ދިވެހި ދައުލަތުން އެއަތޮޅު ވަކިކޮށްގެން ސުވައިދީބު ސަރުކާރާއި ގުޅުނެވެ. ސުވައިދީބުގެ ދިދަ އުފުލިއެވެ. އަނެއްކާވެސް ރައީސް އިބްރާހިމް ނާސިރު ހަވަރުތިނަދުއަށް ހަތިޔާރާއެކު ވަޑައިގެން އެމީހުންނަށް ނަސޭހަތްދެއްވައި ހެއްދެވިއެވެ. އެމީހުންގެ ޖަވާބަކަށްވީ ދިވެހި ދައުލަތުގެ ވެރިޔާގެ ގައިކޮޅަށް އޮއްގަލުގެ ވާރޭ ވެއްސުމެވެ.\nބޭރު ގައުމަކާއި ގުޅިގެން އިސްލާމީދައުލަތަކާއި ދެކޮޅަށް ތެދުވުމަކީ ކޮންފަދަ އަދަބެއް އޮތްކަމެއްކަން ކޮންމެ ފަރާތަކަށްވެސް އެނގިވަޑައިގަންނަވާނެއެވެ. ހަވަރު ތިނަދޫ ފަތަހަކުރުމުން އެރަށުން ހައްޔަރުކުރަންވީ މީހުން ރައީސް އިބްރާހިމް ނާސިރާއި ހަމައަށް ގެނެސްފައިވަނީ ހަވަރު ތިނަދޫ މީހުންކަމަށް ކިޔައި އުޅެއެވެ. ކުށެއްނެތްމީހުންވެސް އެލިސްޓުގައި ހިމަނާފައިވާކަމަށް މިހާރު ބުނާތީ އިވެއެވެ. އެމީހުން މާލެ ގެނައުމުން އެމީހުން މެރުމަށް ގޮވައި ގާއުކަން މާލޭގެ ބަދަރުމައްޗަށް އެއްވި މީހުންގެތެރޭގައި އެމްޑީޕީގެ އިންތިގާލީ އަދާލަތުގެ ގާނޫން ފާސްކުރަން ވޯޓްދިން މީހުންގެ މައިންބަފައިންނާއި ކާފަ މާމައިންނާއި އާއިލާގެ މީހުން ނުކުތްކަން ވޯޓްދެއްވިއިރު އެނގިވަޑައިނުގަންނަވަނީތޯއެވެ؟\nމިގާނޫން ފާސްކުރަން ވޯޓްދިން މެމްބަރުންނަށް ރައީސް އިބްރާހިމް ނާސިރު ދިވެހި ގައުމު އިނގިރޭސިންގެ އަތްދަށުން މިނިވަންކުރެއްވުމަށް ކުރެއްވި ޖިހާދު ރަގަޅަށް ތަސައްވުރު ކުރެވޭކަމާއިމެދު ސުވާލު އުފެދެއެވެ. ހުއްބުލް ވަތަންގެ ރޫހް ހިތުތެރޭގައި އަށަގެންފައިވާކަމާއިމެދު ސުވާލު ނުއުފެއްދޭނެތޯއެވެ. އެހެންނޫންނަމަ ދިވެހި ރާއްޖޭގެ މިނިވަންކަމުގެ ބާނީގެ ނަން ކިލަނބުކުރަން އެޒައީމް ޝަރީއަތަށް ހާޒިރުކުރުމަށް މަގުފަހިކުރުމަސް މިފަދައިން ގާނޫން ފާސްކުރަން ލަދުވެތިވީހެވެ. ރައީސް އިބްރާހިމް ނާސިރުގެ މައްޗަށް ނާއިންސާފުން ކަންތައްކުރެއްވި ކަމުގެ ތުހުމަތު އަޅުވަން މަގުފަހިކުރަން ފަސްޖެހުނީހެވެ. ހަވަރުތިނަދޫގައި ހިންގި ބަޣާވަތުން ނުކުތް ނަތީޖާއަކީ ހިތާމަވެރި ހާދިސާއެކެވެ. ދިވެހި ދައުލަތަށް ޚިޔާނާތްތެރި ނުވިނަމަ އެހިތާމަވެރި ހާދިސާއެއް ނުހިނގީހެވެ. އެކަމަކު ސުވައިދީބު ސަރުކާރު ނާކާމިޔާބުކޮށްލައި ދިވެހި ދައުލަތުގެ ސިޔާދަތީ ބާރުގެ ދަށަށް އެސަރަހައްދު ގެނެވުމަކީ އެސަރަހައްދުގެ ރައްޔިތުންނަށް މިއަދު ކޮންފަދަ ބޮޑު ނިއުމަތެއްތޯއެވެ. އެހެންނޫނަމަ އިނގިރޭސިންގެ އަޅުވެތިކަމުގެ ދަށުގައި ޑިއަގޯގާސިއާގެ ރައްޔިތުންގެ ފަދައިން ގޯތިގެދޮރުން ބޭރުކޮށްލެވި ރިފިއުޖީންގެ ގޮތުގައި އެކިގައުމުތަކުގެ މަގުތަކުގައްޔާއި ޖަންގަލިތަކުގައި ސަލާންޖަހައި އުޅެން ޖެހުނީސްކަން ކަށަވަރެވެ. އަރާމު ގޮދަޑީގައި ނިދައި މީރުހާ ކާތަކެތިން ކައިބޮއި، ރީތި ސިޓީންރޫމްތަކުގައި 24 ގަޑިއިރުގެ ޗެނަލްތަކާއި އެންމެފަހު ފިލްމުތައް ބަލާލައި އެންމެފަހުގެ މޯބައިލް ފޯނުން ވާހަކަދައްކައިހަދަން ނުތިބެވުނީހެވެ.\nކޮންމެއަކަސް ދިވެހި ޖުމްހޫރިއްޔާ އުފެއްދި ޒައީމުންނާއި ދިވެހި ގައުމުގެ މިނިވަންކަމުގެ ބަތަލު ހިމަނައިގެން އެމްޑީޕީގެ އިންތިގާލީ އަދާލަތު ގާއިމުކުރުމުގެ ނަމުގައި ގާނޫނެއް ހަދައިގެން އެޒައީމުންގެ މައްޗަށް ޝަރީއަތް ހިންގަން އުޅޭކަން ދެއްކުމަކީ ދިވެހި ގައުމު ދުވަހަކު ނުދެކޭފަދަ މަތިވެރި އިންސާފެއް ގާއިމުކުރަން އުޅުންކަމަށް މީހުންނަށް ދެއްކިޔަސް އެކަމުގެ ފަހަތުގައިވާ ނިޔަތް ނުހަނު ހުތުރުކަން އެގެއެވެ.\nމިހާރު މިއޮންނަނީ ޙުއްބުލް ވަތަން ގެ ރޫޙެއް ނޫނެވެ. ރީނދޫ ލާދީނީ ރޫޙެވެ. އެ ރޫޙުގައި ވާގޮތުން ކޮންމެ ކަމެއްވެސް ރީނދޫ މީހުންނަށް ހުއްދަވާނެއެވެ. އެހެން ނޫންނަމަ ކެރަފާ ނަޝީދު މިގައުމުގެ ބޮޑުބައެއްގައި އަލިފާން ރޯކުރުވާ ދިވެހި ދައުލަތާ އަމިއްލަ ފަރާތްތަކަށް އެތައް ސަތޭކަ މިލިއަން ރުފިޔާއެއްގެ ގެއްލުން ދިން މައްސަލަ އިހަށް ބަލާ، ދައުލަތަށާ އަމިއްލަ ފަރާތްތަކަށް އެ ލިބުނު ގެއްލުމުގެ ބަދަލު ކެރަފާ ނަޝީދުގެ ކިބައިން ނަގާދިނުން މާ އައުލާ ކަން ބޮޑެވެ.\nނާޞިރު ދައުރު މީހުން ލޮލުގަ އަލިފާން ޖައްސާ ދޫނިދޫގަ މީހުން ބަރަހަނާގަ މޫދަށް އެރުވާ ކަރުގަ ވެލާ ބޯ މިޔަރު ބޯ އެޅުވި ވާހަކަ ކިޔާ...ބައެއް މީހުން އެބަތިބި މިހާރު ވެސް ޖަލުގެ އަނިޔާގަ މަރުވި މީހުން އެބަ އެނގޭ...


Roadha inaayai nudhinun: Haggakun muvazzafun mahroom kurun | Mihaaru\nސަރުކާރުގެ ގިނަ އޮފީސްތައް ހިންގާ ވެލާނާގެ: ރޯދަ އިނާޔަތް ނުދޭ މައްސަލަ އެންމެ ބޮޑީ ޕްރައިވެޓް ސެކްޓަރުގެ މުވައްޒަފުންގެ މެދުގައި\nރޯދަ އިނާޔަތް ނުދިނުން: ބޮޑު ހައްގަކުން މުވައްޒަފުން މަހްރޫމް ކުރުން\n31 މެއި 2017 - 07:23 25 comments\nކޮންމެ އަހަރެއްގެ ރޯދަ މަސް ފެށުމުގެ ކުރިން ދިވެހި ކޮންމެ މުވައްޒަފަކަށް ރޯދަ އިނާޔަތް ދިނުމަކީ ވަޒީފާއާ ބެހޭ ގާނޫނު ލާޒިމްކުރާ ކަމެކެވެ. ސަރުކާރާއި ދައުލަތުގެ މުއައްސަސާތައް އަދި ޕްރައިވެޓް ސެކްޓާގައި ވަޒީފާ އަދާކުރާ މުވައްޒަފުންނަށް ވެސް އެ އިނާޔަތް ދޭން ޖެހެ އެވެ. ވަގުތީ މުވައްޒަފުންނާއި ދާއިމީ މުވައްޒަފުން ވެސް ހިމެނޭ ގޮތުން އެއީ ކޮންމެ މުވައްޒަފަކަށް ލިބިގެންވާ ހައްގެކެވެ.\nއެންމެ ފުރަތަމަ ވަޒީފާއާ ބެހޭ ގާނޫނު ވުޖޫދަށް އައިއިރު ރޯދަ އިނާޔަތް ދޭ ނުޖެހުނަސް އެ ގާނޫނަށް ފުރަތަމަ އިސްލާހު ގެނައީ 10،000ރ. އަށް ވުރެ އިތުރުނުވާ ގޮތަށް އަދި 2،000ރ. އަށް ވުރެ މަދުނުވާ ގޮތަށް، ކޮންމެ މުވައްޒަފެއްގެ އަސާސީ މުސާރައިގެ ތިން ބައި ކުޅަ އެއް ބައި ރޯދަ އިނާޔަތުގެ ގޮތުގައި ދިނުމަށެވެ. އޭގެ ފަހުން 2015 ގައި އަނެއްކާވެސް ގާނޫނަށް އިސްލާހު ގެނެސް، ހުރިހާ މުވައްޒަފުންނަށް ދޭ އިނާޔަތް ހަމަހަމަ ކުރި އެވެ.\nއެ އިސްލާހާ އެކު، ވަޒީފާއާ ބެހޭ ގާނޫނުގެ 51 ވަނަ މާއްދާ މިހާރު ބުނާ ގޮތުން ރޯދަ މަހުގެ އިނާޔަތުގެ ގޮތުގައި 3،000ރ. ރޯދަ މަސް ފެށުމުގެ ކުރިން ދިވެހި ކޮންމެ މުވައްޒަފަކަށް ދޭން ޖެހޭނެ އެވެ. އެ މާއްދާގައި، ރޯދަ އިނާޔަތް ދިނުން ވަޒީފާ ދޭ ފަރާތުގެ އިހްތިޔާރީ ކަމަކަށް އޮންނަނީ ބިދޭސީ މުވައްޒަފުންނަށް ދިނުމާއި ނުދިނުމާ މެދުގަ އެވެ. އެކަމަކު ދިވެހި ކޮންމެ މުވައްޒަފަކަށް ރޯދަ ފެށުމުގެ ކުރިން އެ އިނާޔަތް ދިނުމަކީ މަޖުބޫރު ކަމެކެވެ.\nއެކަމަކު ގާނޫނުގައި ބުނާ ގޮތުގެ މަތިން އެ އިނާޔަތް ނުދޭ މައްސަލަ ފަހަކަށް އައިސް ވަރަށް ބޮޑެވެ. ޚާއްސަކޮށް ޕްރައިވެޓް ސެކްޓާގެ ވަޒީފާތަކުގަ އެވެ. ބައެއް ފަރާތްތަކުން ރޯދަ އިނާޔަތް އެއްގޮތަކަށް ވެސް ނުދޭއިރު އަނެއް ބައި ފަރާތްތަކުން ދެނީ ގާނޫނުގައި ބުނާ އަދަދަށް ވުރެ މަދުންނެވެ. އަނެއް ބައި ފަރާތްތަކުން އެ އިނާޔަތް ދެނީ ރޯދަ މަސް ފެށި އެތައް ދުވަސްތަކެއް ފާއިތުވާ ފަހުންނެވެ. އެހެންވެ، ބައެއް މުވައްޒަފުންނަށް ރޯދަ މަސް ނިމިގެން ދަނީ އެ އިނާޔަތް ނުލިބި ހުސް އަތާ އެވެ.\nމިކަން ލޭބާ ރިލޭޝަންސް އޮތޯރިޓީގެ ސަމާލު ކަމަށް ވެސް ވަނީ އައިސްފަ އެވެ. އެ އޮތޯރިޓީން ދަނީ އެކަން ބަލައި، އިނާޔަތް ހޯދައި ދޭން މަސައްކަތް ކުރަމުންނެވެ. އެ އޮތޯރިޓީން ބުނާ ގޮތުން އެތަނުގެ އިންސްޕެކްޝަންތަކުން ފާހަގަވީ ވަޒީފާއާ ބެހޭ ގާނޫނުގައި ބުނާ ގިނަ ކަންކަން ވަޒީފާ ދޭ ފަރާތްތަކުން ފުރިހަމަ ނުކުރާ މައްސަލަ އެވެ.\nއެހެންވެ، ވަޒީފާއާ ބެހޭ ގާނޫނާ މެދު މުވައްޒަފުންނާއި ވަޒީފާ ދޭ ފަރާތްތައް ހޭލުންތެރި ކުރުވަން އެ އޮތޯރިޓީން ވަނީ ސޯޝަލް މީޑިއާގައި ކެމްޕެއިނެއް ވެސް ހިންގައިފަ އެވެ. އެކަންކަން އިސްލާހު ކުރަން ފުރުސަތެއް ދޭން އެ އޮތޯރިޓީން ވަނީ ނިންމައިފަ އެވެ. އެ ފުރުސަތުގައި އިސްލާހު ނުކޮށްފި ނަމަ ފިޔަވަޅު އަޅައިގެން ވިޔަސް މުވައްޒަފުންނަށް ހައްގު އިނާޔަތް ހޯދައިދޭނެ ކަމުގެ ޔަގީންކަން އޮތޯރިޓީން ދެ އެވެ. އޭގެ ހެޔޮ ބަދަލު މިިހާރު ފެންނަމުންދާ ކަމަށް އެ އޮތޯރިޓީން ބުނެ އެވެ.\n"މި ދޭ ފުރުސަތުގައި ރަނގަޅު ނުކޮށްފި ނަމަ ދެން ޖެހޭނީ ފިޔަވަޅު އަޅަން. މިހާރު ވަރަށް ގިނަ ތަންތަނުން އެކަން އިސްލާހުކޮށްފައި އަޅުގަނޑުމެންނަށް އެބަ އަންގާ ރަނގަޅުކޮށްފީމޭ، އަދި އިތުރު ކަމެއް އިސްލާހު ކުރަން ހުރިއްޔާ ވެސް އަންގާލާށޭ އެބަ ބުނޭ. އަޅުގަނޑަށް ހިއެއް ނުވޭ 3،000ރ. ނުދީގެން 50،000ރ. ގެ ޖޫރިމަނާއެއް އަންނަން އެއްވެސް ބޭފުޅަކު ބޭނުންވާނެއޭ،" ލޭބާ ރިލޭޝަންސް އޮތޯރިޓީގެ ޗެއާމަން އަބްދުއްރަޝީދު ނާފިޒް ވިދާޅުވި އެވެ.\nވަޒީފާއާ ބެހޭ ގާނޫނު ބުނާ ގޮތުން އެ ގާނޫނުގައި ކުރަން ލާޒިމް ކަންކަން ވަޒީފާ ދޭ ފަރާތުން އަދާ ނުކުރާ ނަމަ ފިޔަވަޅު އެޅިދާނެ އެވެ. އެގޮތުން 5،000ރ. އިން ފެށިގެން 50،000ރ. އާ ދެމެދުގެ އަދަދަކުން ޖޫރިިމަނާ ކުރުން ނުވަތަ ވަޒީފާ ދޭ ފަރާތުގެ ހުއްދަ ބާތިލްކުރުން ފަދަ ފިޔަވަޅުތައް އެޅުމުގެ ބާރު ގާނޫނުން ދީފައިވެ އެވެ.\nލޭބަ ރިލޭޝަން އޮތޯރިޓީގެ ޗެއާމަން ނާފިޒް: ގާނޫނުގައި ބުނާ ގޮތަށް އިނާޔަތް ދޭން ޖެހޭނެ\nރޯދަ އިނާޔަތް ނުދީގެން ޝަކުވާ ހުށަހެޅީ މަދު ފަރާތްތަކަކުން ކަމަށް ވިޔަސް އެ އިނާޔަތް ނުލިބޭ ގިނަ ބަޔަކު ތިބޭނެ ކަމަށް ބެލެވެ އެވެ. ޚާއްސަކޮށް ޕްރައިވެޓް ސެކްޓާގެ ވަޒީފާތަކުގައި މި މައްސަލަ ބޮޑެވެ. މަޝްހޫރު އަދި ބޮޑެތި ކުންފުނިތަކުގެ ތެރޭގައި ވެސް ގާނޫނާ އެއްގޮތަށް ރޯދަ އިނާޔަތް ނުދޭ ކުންފުނިތައް އެބަ ހުއްޓެވެ. އެކަމަކު ކަމާ ބެހޭ އިދާރާތަކާ ހަމައަށް ދަނީ އޭގެ ތެރެއިން ނިސްބަތުން ވަރަށް މަދު މައްސަލަތަކެކެވެ. އޭގެ އެންމެ ބޮޑު ސަބަބެއް ކަމަށް ބެލެވެނީ ވަޒީފާ ގެއްލިދާނެ ކަމުގެ ބިރަށް ނުވަތަ ކުރިއެރުމަށް ހުރަސް އެޅިދާނެތީ ފަސް ޖެހުމެވެ.\nމިކަން ލޭބާ ރިލޭޝަންސް އޮތޯރިޓީ އަށް ވެސް ވަނީ ފާހަގަވެފަ އެވެ. އެކަމަށް ހައްލު ހޯދައި ދިނުމުގެ ގޮތުން އެ އޮތޯރިޓީން ނިންމާފައި ވަނީ މައްސަލަ ހުށަހަޅާ ފަރާތުގެ މައުލޫމާތު ސިއްރުކޮށްދޭ ގޮތަށެވެ. އެއީ ވަޒީފާ ދޭ ފަރާތާ ހިއްސާ ނުކުރާނެ މައުލޫމާތެއް ކަމުގެ ޔަގީންކަން އެ އޮތޯރިޓީން ދެ އެވެ.\n"މިސާލަކަށް ރޯދަ އިނާޔަތުގެ ގޮތުގައި ގާނޫނުގައި ބުނާ 3،000 ރުފިޔާ ނުދީ އެއަށް ވުރެ މަދުން ދިނީމަ ވެސް އެއްކަލަ ލިބުނު އެތިކޮޅު ގެއްލިދާނެތީ އަޅުގަނޑުމެންނާ ހަމައަށް ޝަކުވާ ހުށަހަޅަން ގިނަ މުވައްޒަފުން ޖެހިލުންވޭ. އެކަމަކު އަޅުގަނޑުމެން ޔަގީންކޮށް އަރުވަން ޝަކުވާ ހުށަހަޅާ މުވައްޒަފުގެ އެއްވެސް މައުލޫމާތެއް އަޅުގަނޑުމެން ވަޒީފާ ދޭ ފަރާތްތަކަށް ހާމައެއް ނުކުރާނެ" ނާފިޒް ވިދާޅުވި އެވެ.\nމުވައްޒަފެއްގެ ފަރާތުން ޝަކުވާއެއް އައިސްގެން ތަނެއް އިންސްޕެކްޓް ކުރިޔަސް އެކަން ކުރާނީ މައްސަލަ ހުށަހެޅި މުވައްޒަފަކީ ކާކުކަން ހާމަނުވާނެ ގޮތްތަކަށް ކަމަށް އެ އޮތޯރިޓީން ބުނެ އެވެ. އެހެންވެ، މައްސަލަ ހުށަހަޅަން ފަސް ނުޖެހުމަކީ އެ އޮތޯރިޓީގެ އިލްތިމާސެކެވެ.\n"މުވައްޒަފެެއްގެ ފަރާތުން ޝަކުވާއެއް އައިސްގެން އަޅުގަނޑުމެން އިންސްޕެކްޓް ކުރާއިރު ވެސް އެކަން ކުރާނީ ގާނޫނުގައި އޮންނަ ގޮތުގެ މަތިން އާދައިގެ އިންސްޕެކްޝަނެއްގެ ގޮތުގައި. މިސާލަކަށް ރޯދަ އިނާޔަތް ނުދީގެން މުވައްޒަފަކު ޝަކުވާ ހުށަހަޅައިގެން އަޅުގަނޑުމެން ތަނެއް އިންސްޕެކްޓް ކުރާއިރު އަޅުގަނޑުމެން ބަލާނަން އެހެން އިނާޔަތްތައް ވެސް މުވައްޒަފުންނަށް ދޭތޯ. ހުރިހާ ކަމެއް ބަލާނެ،" ނާފިޒް ވިދާޅުވި އެވެ.\nވަޒީފާ ދޭ ބައެއް ފަރާތްތަކުން ރޯދަ އިނާޔަތް ދޭން ގަސްދުގައި ދެކޮޅު ހަދަނީ ނުވަތަ ގާނޫނުގައި ބުނާ އަދަދަށް ވުރެ މަދުން ދޭ އެންމެ މައިގަނޑު ސަބަބަކީ ލިބޭ އާމްދަނީ އާއި ކުރަން ޖެހޭ ޚަރަދު ނުބައްދަލުވާ ކަމަށް ބުނެ އެވެ. އެކި ބާވަތުގެ ޓެކުހާއި ފީތައް ތައާރަފް ވަމުން ދާއިރު ކޮންމެ މުވައްޒަފަކަށް 3،000ރ. ގެ އިނާޔަތެއް ދިނުމަކީ އުފުލޭ ވަރަށް ވުރެ ބޮޑު ބުރައެއް ކަމަށް ބަލަ އެވެ.\nޚާއްސަކޮށް ކުދި އަދި މެދު ފަންތީގެ ވިޔަފާރިތަކުންނެވެ. މިލިއަން ޑޮލަރުގެ ކުންފުނިތަކާއި އާދައިގެ ކުދި ވިޔަފާރިތަކުން މުވައްޒަފުންނަށް ރޯދަ އިނާޔަތުގެ ގޮތުގައި ދޭންޖެ ހޭ އަދަދު ހަމަހަމަ ވުމަކީ ރޯދަ އިނާޔަތް ދޭން ދެކޮޅުހަދާ ފަރާތްތަކުގެ ޝަކުވާއެކެވެ.\nއެކަމަކު ގާނޫނު އޮތް ގޮތުން އެއްވެސް ހާލަތެއް ނުވަތަ އެއްވެސް ފަރާތެއް މިކަމުން އިސްތިސްނާއެއް ނުވެ އެވެ. ކިތަންމެ ބޮޑު ކުންފުންޏެއްގައި ވަޒީފާ އަދާ ކުރިޔަސް ނުވަތަ ކިތަންމެ އާދައިގެ ތަނެއްގައި ވަޒީފާ އަދާކުރާ މުވައްޒަފަކަށް ވިޔަސް އެ އިނާޔަތް އެ މިންވަރަށް ހައްގެވެ.\nޓެކުހާއި ޚަރަދުތައް ބޮޑުވުމަކީ މުވައްޒަފުންނަށް ލިބެންޖެހޭ ހައްގަކުން އެ މީހުން މަހްރޫމް ކުރުވަންޖެހޭ ސަބަބެއް ކަމަކަށް އެ އޮތޯރިޓީން ނުދެ އެވެ. ގާނޫނުން މުވައްޒަފުންނަށް ކަށަވަރުކޮށްދޭ ހައްގެއް އެ މުވައްޒަފުންނަށް ދޭން ޖެހޭނެ ކަމަށް އެ އޮތޯރިޓީން ބުނެ އެވެ.\n"ވިޔަފާރިއެއް ކުރަންޏާ އެކަން ފީޒިބަލް ކުރެވޭނެ ގޮތްތަކެއް ވެސް ވެރިފަރާތުން ޖެހޭނެ ދެއްތޯ ރާވަން. ފައިދާ ނުވަނީއޭ ކިޔާފައި ކަރަންޓް ބިލް ނުދައްކައެއް ނުތިބެވޭނެ ދެއްތޯ؟. ޓެކްސް ދައްކަން ޖެހެނީއޭ ކިޔާފައި މުވައްޒަފުންގެ މުސާރަ ނުދީއެއް ނުތިބެވޭނެ ދެއްތޯ؟." ނާފިޒް ވިދާޅުވި އެވެ.\nގާނޫނުގައި ބުނާ އަދަދަށް ރޯދަ އިނާޔަތް ނުދިނުމަކީ ނުވަތަ ގާނޫނުގައި ބުނާ މުއްދަތަށް ވުރެ އެ އިނާޔަތް ދިނުން ލަސް ކުރުމަކީ މުވައްޒަފުން ހައްގަކުން މަހްރޫމް ކުރުމެވެ. ވަޒީފާ ދޭ ފަރާތްތަކަށް ބާރުތަކާއި އިހްތިޔާރުތަކެއް ގާނޫނުގައި ދީފައި އޮންނަ ފަދައިން ވަޒީފާ އަދާކުރާ މުވައްޒަފުންނަށް ވެސް އެ ގާނޫނުން ހައްގުތަކާއި މަންފާތަކެއް ލިބިގެންވެ އެވެ. އެ ހައްގުން އެއްވެސް މުވައްޒަފަކު މަހްރޫމް ކުރާ ނަމަ އެއީ ފިޔަވަޅު އެޅެން ޖެހޭ މައްސަލައެކެވެ.\nއިތުރު ލިޔުންތައް ރޯދަމަހުގެ އިނާޔަތް މަސައްކަތްތެރިންގެ ހައްގުތައް ލޭބާ ރިލޭޝަން އޮތޯރިޓީ\nޝަކުވާ ކުރި ގިނަ ބަޔަކަށް ރޯދަ އިނާޔަތް ދީފި: ލޭބާ\nރޯދަ އިނާޔަތް ނުދީގެން 43 މައްސަލަ ހުށަހަޅައިފި\nލޭބަ ރިލޭޝަންސް އޮތޯރިޓީގެ އެންގުން: އިނާޔަތް ދީ!


Column: Aaminage dhairaaafenunu huvafen – adduLIVE\nކޮލަމް: އާމިނަގެ ދަރިޔާއަށް ފެނުނު ހުވަފެން!\n1 Jul 30, 2018, 19:39 އަލީ ހުޒާމް\nނާސްތާއެއް ކޮށްލުމުގެ އެދުމުގައި އާމިނަގެ ދަރިޔާ ކޮންމެވެސް ކެފޭއަކަށް ދިޔައިރު ޑަމްޕަރަ އަހައްމާމެން އެއްވެގެން ވަރުގަދަ ޒުވާބެއް ފަށައިގެން އެބައުޅެއެވެ. މިކިޔާ އެެއްޗަކީ ރީރަޖިސްޓްރޭޝަނޭ ނުކުޅެދޭ މީހުންގެ ވޯޓޭ އިލެކްޝަންސް ކޮމިޝަނޭ އެވެ. ފޮރުއްޕާކަށް ނެތޭ ވައްކަން ކުރަނީޔޭ އިތުބާރެއް ނެތޭވެސް ކިޔައެވެ. މުޅި ވާހަކައިގެ މުރާދަކީ އިލެކްޝަންސް ކޮމިޝަނުގައި މިހާރު އެތިބަ މެންބަރުންގެ ސަބަބުން މިނިވަން އިންސާފުވެރި އިންތިޚާބެއް ނުލިބޭނެ ވާހަކައެވެ.\nދަރިޔާ ހަމަފެނުމާއެކު ބައެއް މީހުން ބުންޏެވެ. މިހިރަ އަންނަނީ ބެއްޔާއެވެ. މީނާގެ ފިކުރުވެސް އަޑުއަހައިލަމާ ބަހީއެވެ. ދަރިޔާ މިތާކުން ގޮނޑިއަކަށް ފޫހަރައިލައިފައި އެންމެންގެ މޫނަށް ވަކިވަކިން ބަލައިފައި ބުންޏެވެ. ކުދީންނޭވެ. ބެއްޔާއަށް ރޭ ނިކަން ވަރުގަދަ ހުވަފެނެއް ފެނިއްޖެއެވެ. އެހުވަފެން ތިޔަކުދީންނަށް ކިޔައިދިނީމާ އިލެކްޝަންސް ކޮމިޝަނޭ ކިޔައިގެން ދެން ތިޔަ ދައްކާ ވާހަކަ ބަދަލުވެދާނެޔޭވެސް ހީވެއެވެ. ދެން ނުވިޔަސް ފަރުވާލެއް ނެތެވެ. މިކިޔައިދެނީއެވެ.\nހުވަފެނުގައި ބެއްޔާއަށް ދެވުނީ މުސްތަގުބަލުގެ ކޮންމެވެސް ދުވަހަކަށެވެ. ދެހާސް އަށާރަ ވަނަ އަހަރުގެ ސެޕްޓެމްބަރު ސައުވީސްވަނަ ދުވަހުގެ ހެނދުނަށެވެ. ޓީވީން ގޮވައެވެ. ރިޝްވަތުގެ ތުހުމަތުގައި މިވެނި ފަސް މީހަކު ހައްޔަރުކޮށްފިއެވެ. އިދިކޮޅު ސިޔާސީ ޕާޓީތަކާއި ވިލާތު މީހުން ގުޅިގެން ރާއްޖޭގެ އިންތިޚާބު ހަލައިލުމަށް ހުތުރު ފައިސާ ބޭނުންކޮށްފިއެވެ. ފުލުހުން އިލެކްޝަންސް ކޮމިޝަނަށް ވަދެއްޖެއެވެ. ވަދެވުނީ ފުރާޅުން ޓިނުކޮޅެއްވެސް ނައްޓާލައިގެންނެވެ. އެވެނި ގެޔަކުން ކަޅުފޮށްޓެއް ވެސް ނެރެފިއެވެ. އިންތިޚާބު އޮޅުވައިލިގޮތުގެ ތަފްސީލު ހުރީވެސް އެފޮށީގައެވެ.\nއިލެކްޝަންސް ކޮމިޝަނުގެ މެންބަރުންގެ ފޯނުތައްވެސް އަތުލައިފިއެވެ. ޕިންކޯޑު ޖަހައި ނުދޭންވެސް އުޅުނެވެ. އެކަމަކުވެސް ހުޅުވައިގެން ބަލައިފިއެވެ. ފައިސާގެ މުއާމަލާތުގެ މަގު ޗާޓު ހުރީ އޭގައެވެ. ވިލާތުގެ އެކި ސަހަރުތަކުން ލައްކަ ގިނަ ބިންބިމާއި ފެކްޓަރީވެސް އެވެރިންގެ މިލްކިއްޔާތަށް ވަނީ ވަދެފައެވެ. އެހެންވީމާ ގައުމުގެ އިސްތިގުލާލާއި ގާނޫނީ ހުކޫމަތުގެ ހައްގުގައި ހާކިމާ ވަނީ މިވަގުތުން ފެށިގެން ފަސް އަހަރުގެ މުއްދަތަކަށް ކުއްލި ނުރައްކަލުގެ ހާލަތު އިއުލާން ކުރައްވައިފައެވެ. އެ މުއްދަތުގެ ތެރޭގައި މިދިވެހިރާއްޖޭގައި ލިޔެވިފައި ހުރިއްޔާ ހުރި އެންމެހައި ގާނޫނުތަކާއި އެގާނޫނުތަކުން ލިބިދޭ ހައްގުތައް އޮންނާނީ ހިފެހެއްޓިފައެވެ.\nމިކަން މިމަގުން ކުރެވޭނޭ ކަމުގެ ގާނޫނީ ލަފާ ބަންޑާރަ ނާއިބާއި އެވެނި ވަޒީރަކުވެސް ދެއްވައިފިއެވެ. އިއްޔެ ރައްޔިތުން ފޮށިތަކަށް އެޅި ވޯޓު ކަރުދާހަށް އިލެކްޝަންސް ކޮމިޝަނުން ވަނީ މަކަރު ހަދައިފައެވެ. އިދިކޮޅު ކެންޑިޑޭޓަށް ހަތްދިހަ އިންސައްތަ ވޯޓު ލިބުނުކަމަށް އިލެކްޝަންސް ކޮމިޝަނުގެ ޑޭޓާބޭހުން އެފެންނަ ފެނުމަކީ ގޯހެކެވެ. ޑޭޓާބޭސް ކޮންޓްރޯލްކުރަނީ ވިލާތުގައި ހުރި ކޮންމެވެސް ދިވެއްސެކެވެ. ހަގީގީ ނަތީޖާއަކީ ސަރުކާރަށް ނުވަދިހަ އިންސައްތަ އަދި އިދިކޮޅު ކޯލިޝަނަށް ނުވަ އިންސައްތަ އަދި ބާތިލު އެކެއް އިންސައްތައެވެ. މިއަދަދުތައް ސައްހަކަމަށް ޗައިނާއާއި ސައުދީ އަރަބިއްޔާގެ ތަޖުރިބާކާރުންވެސް ވިދާޅުވެއްޖެއެވެ. ރަނިންމޭޓު ފަތުވާ ނެރުއްވައިފިއެވެ. އަފުރެމެން ދެން މިކަންކުރާނީ ޚަލީފާއިންގެ ޒަމާނުގައިވެސް މިކަންކުރި ގޮތަށް ބައިއަތު ހިފައިގެންނެވެ. ކަރުދާހުގައި ވޯޓުލުމަކީ ބާތިލް ގޮތެކެވެ. ފަސާދަޔަށް މަގުފަހިވާ ގޮތެކެވެ. އެހެންވީމާ ރައްޔިތުންގެ މަންދޫބުން ދަރުބާރުގެޔަށްގޮސް ހާކިމާގެ ފައިންޕުޅުދެކެ ބައިއަތު ހިފީމާ ނިމުނީއެވެ. މިއީ އެންމެ ސައްހަގޮތްކަމަށް އިސްލާމިކް މިނިސްޓްރީންވެސް ނިންމަައިފިއެވެ. މިރޭ ދަރުބާރުގޭގައި ބައިއަތު ހިފުން އޮންނާނެއެވެ.\nރައްޔިތުންގެ ފަރާތުން މަންދޫބުންގެ ގޮތުގައި ވަޑައިގަންނަވާނީ މަޖިލީހުގެ މެންބަރުންގެ ތެރެއިން މިވަގުތު މަޖިލީހަށް ވަދެވޭ މެންބަރުންނެވެ. ބައިއަތު ހިފުމަށްފަހު އެންމެ އިހުޒަމާނުގައި ވެސް މިކަން އޮންނަ ގޮތަށް ހާކިމާ ހުވައި ކުރައްވާނެއެވެ. ކުރައްވާނީ އުމުރަށް ހާކިމާކަމުގައި ދެމިހުރުމުގެ ހުވަޔެވެ. އެހުވާ މިހާރު ޑްރާފްޓު ކުރުމުގެ މަސައްކަތް ހައްދުންމަތީ މީހަކު އެބަކުރައްވައެވެ. މިވަގުތު އިލެކްޝަންސް ކޮމިޝަނުގެ މެންބަރުން ވަނީ ދޫނިދޫއަށް ގެންދެވިފައެވެ. އެމީހުންނާ ދެކޮޅަށް ނަގާނީ ސިއްރު ހެކިބަހެވެ. މިހިސާބަށް ދަރިޔާގެ ވާހަކަ ދިޔަތަނާ މިތާގައި ތިބި މީހުން ހޯހޯއޭ ދެން ހުއްޓައިލާށޭ ގޮވައި ދަރިޔާގެ އަނގަމަތީގައި އަތް އަޅައިފިއެވެ. މީނާގެ ވާހަކަ ހުއްޓުނީމާ ޑަމްޕަރަ އަހައްމާ ބުންޏެވެ. އިލެކްޝަންސް ކޮމިޝަނުގެ މެންބަރުން ބިރުގަންނަ ކަންތައް ބެއްޔާ އެބުނީއެވެ.\nވޯޓަކުން ނުހޮވުނީމާ ދެން ގޯސްވާނީ އިލެކްޝަންސް ކޮމިޝަނެވެ. އެހެންވީމާ އެވެރިންވެސް ބިރުގަންނާނެތާއެވެ. ޖާނު ސަލާމަތް ކުރުމަށް ކޮށްފައި ނުކުރާކަށް ހަމައެއްކަމެއްވެސް ނުބާއްވާނެތާއެވެ. ބެއްޔާގެ ތިޔަ ހުވަފެން ސީދާ ނުވުމަށް އަހަރެން އެދެމެވެ. ނަމާދުނުކޮށް ޝަހާދަތް ނުކިޔައި އޮވެ ނިދާ މީހަކަށް ދެން ސީދާ ހުވަފެނެއް ނުވެސް ފެންނާނެތާއެވެ.


Miee 22 aharu kuri, Maumoon fadhain emmehaa dhivehinnah ves haasa...\nހުޅުމާލެއަށް 22 އަހަރު ފުރުން\nމިއީ 22 އަހަރު ކުރި، މައުމޫން ފަދައިން އެންމެހާ ދިވެހިންނަށް ވެސް ހާއްސަ ދުވަހެއް!\nފެށިގެން އައި އިރު މިހާ ތަރައްގީ ވާނެ ކަމަކަށް ގިނަ ބަޔަކު ގަބޫލެއްނުކުރޭ\nއޭރުގެ އާބާދީއަކީ އެންމެ 200، މިހާރު 30000 މީހުންގެ އާބާދީއެއް ހުޅުމާލޭގައި ދިރިއުޅޭ\nކ. މާލެ | 16 އޮކްޓޯބަރ 2019 | ބުދަ 23:53 | 15,428\nރައީސް މައުމޫން ހުޅުމާލެ ހިއްކުމުގެ މަޝްރޫއު ފައްޓަވައި ދެއްވަނީ - ދިވެހިރާއްޖޭގެ ޤައުމީ އަރުޝީފު\nކިޔުންތެރިންނަށް ތިޔަ ފެނިވަޑައިގަންނަވާ ފޮޓޯއަކީ 1997 ވަނަ އަހަރުގެ އޮކްޓޫބަރު މަހުގެ 16 ވަނަ ދުވަހު ނަގާފައިވާ ފޮޓޮއެކެވެ. ފޮޓޯއިން ތިޔަ ފެނިވަޑައިގަންނަވާ މަންޒަރަކީ، ދިވެހި ތާރީހު ބަދަލުކޮށްލި މަޝްރޫއެއްގެ ފެށުމެވެ. މި ރާއްޖޭގެ އިގްތިސާދީ ކުރިމަގާއި، ރަށްތައް ޕްލޭން ކުރުމުގެ މުސްތަގުބަލު ބަދަލުކޮށްލި އާ ފަތިހެއްގެ ފެށުމެވެ. އާދެ، ހުޅުޅޭ ފަޅު ހިއްކަން ފެށި، މިއަދު ހުރިހާ ދިވެހިން ދަންނަ ހުޅުމާލޭގެ ފެށުމެވެ.\nމީގެ 22 އަހަރުކުރިން ފެށި މި މަޝްރޫއަކީ، މިއަދު އެތައް ދިވެހިންގެ އުއްމީދާ ގުޅިފައިވާ މަޝްރޫއެކެވެ. އެ ރަށުގެ ހައްގުވެރިންނަކީ، ކޮބައިކަމާއިމެދު ރައްޔިތުންގެ މަޖިލީހުން ފެށިގެން އެންމެ އާދައިގެ ރައްޔިތު މީހާ ވެސް ބަހުސް ކުރަމުން އަންނަ އިރު، މިއީ ހުރިހާ ދިވެހިންގެ މިލްކިއްޔާތެއް ކަމާއި މެދު އަޅުގަނޑު ކުޑަކޮށް ވެސް ޝައްކެއް ނުކުރަމެވެ.\n1997 ވަނަ އަހަރުގެ އޮކްޓޫބަރު މަހު ބާޖެއްގައި ހުންނަވައިގެން ހުޅުލޭ އުތުރުން އޮންނަ ފަޅު ހިއްކަން ރައީސް މައުމޫން ފައްޓަވައި ދެއްވިއިރު، މިއީ މުޅި ދިވެހިރާއްޖޭގެ މުސްތަގުބަލަށް އަންނާނެ އިންގިލާބެއް ކަމަށް އޭރުވެސް ބުނަމުން ދިޔައެވެ. ކަން ވެގެން ދިޔައީ ވެސް އެހެންނެވެ. އެ ދުވަހު ވާހަކަފުޅުދައްކަވަމުން ރައީސް މައުމޫން ވަނީ، މި ފެށޭ މަޝްރޫއަކީ ވަރަށް ގިނަ ބައެއްގެ އުއްމީދުތައް އެ މަޝްރޫއެއްގެ ކާމިޔާބީއާ ގުޅިފައިވާ މަޝްރޫއެއް ކަމަށާއި، މިއީ ރާއްޖޭގެ ރައްޔިތުންގެ ވަރަށް ގިނަ ބައެއްގެ އަސާސީ ބޭނުންތައް ފުއްދަވައިދެއްވުމަށްޓަކައި ފަށްޓަވާ މަޝްރޫއެއް ކަމަށް ވިދާޅުވިއެވެ.\nމާލޭގެ ތޮއްޖެހުމުގެ މައްސަލައަށް ހައްލެއް ގެނައުމުގެ ގޮތުން ހިއްކަން ފެށި ހުޅުލޭ ފަޅު ހިއްކުމުގެ މަސައްކަތް އެއްކޮށް ނިމިފައިވަނީ، 2002 ވަނަ އަހަރުގެ ޖޫން މަހުގައެވެ. އެ ތަނަށް ހުޅުމާލޭގެ ނަމުން ނަން ދެވި، މީހުން ދިރިއުޅެން ފަށާފައިވަނީ އޭގެ ދެ އަހަރު ފަހުން، 2004 ވަނަ އަހަރުގެ އެޕްރިލް މަހުގެ ތެރޭގައެވެ. ހުދު އަޅުގަނޑަކީވެސް، އެންމެ ފުރަތަމަ އެ ހުޅުމާލޭގައި އެޅުނު ދިހަ ފްލެޓްގެ ތެރެއިން ފްލެޓެއްގައި ހުރި ހަތަރު ކޮޓަރީގެ އެޕާޓްމަންޓެއްގައި ދިރިއުޅުމަށް ބަދަލުވީ ރައްޔިތަކީމެވެ.\nއުމުރުން އެންމެ 12 އަހަރުގައި، ދިރިއުޅުން ހުޅުމާލެއަށް ބަދަލުކުރިއިރު، އެތަނަކީ މަދު އިމާރާތްތަކެއް ހުރި ހަނަފަސް ސަހަރާއެކޭ ބުންޏަސް ދޮގަކަށް ނުވާނެއެވެ. ސްކޫލަކާއި ހޮސްޕިޓަލަކާއި އެޗްޑީސީ (އޭރު ހުޅުމާލޭ ޑިވެލޮޕްމަންޓް ކޯޕަރޭޝަން) ހުރި އިމާރާތުގެ އިތުރުން ދެން އެތަނުގައި ހުރީ ވިޔަފާރީގެ ބޭނުންތަކަށް ދޫކުރުމަށް ހަދާފައި ހުރި ހަތަރު އިމާރާތެވެ. ބާސްކެޓް ކުޅެލާނޭ ކޯޓެއްގެ އިތުރުން އެތަނުގައި އިތުރު ކުޅިވަރު ކުޅޭނެ އެއްވެސް އިންތިޒާމެއް ވެސް ނެތެވެ. މަގުތައް ހުރީ ތާރުއެޅި ރީއްޗަށް އަތުރާލާފައެވެ. މަދު ގަހެއް ފިޔަވައި އެތަނުގައި ދެން ހުރީ ހުސް ބުރު ވިނައެވެ.\nއެއީ ފެށުމެވެ. އޭރު އެތަނުގައި ދިރިއުޅޭނެ ބަޔަކު ނުވެގެން އުޅުނުހެން ހީވާ ކަހަލައެވެ. 15 އަހަރު ކުރިއަށް ޖެހިލާއިރު މުޅި މަންޒަރު އޮތީ ބަދަލުވެފައެވެ. މިއަދުގެ ހުޅުމާލެއަކީ އެތައް އިމާރާތަކާއި އެތައް ބޯހިޔާވަހިކަމުގެ މަޝްރޫއެއް ހިނގަމުން އަންނަ ތަނެކެވެ. އެންމެ އާދައިގެ ފްލެޓުން ފެށިގެން ގޮސް ލަގްޒަރީ އެޕާޓްމަންޓް ބިލްޑިންގްތައް ހުންނަ ހިތްގައިމު ރަށެކެވެ. މިހާރު ކޮންމެވެސް ވަރަކަށް ކާރޫ ބާރޫ ބޮޑު ކަމުގައިވީ ނަމަވެސް، އަދިވެސް މި މާލެއާ އަޅާ ބަލާއިރު މާ ބޮޑުތަނުން ވެސް ހިތްހަމެޖެހުން ލިއްބައިދެއެވެ.\nމިއަދު އެ ރަށުގައި އެތައް ވިޔަފާރިއަކާއި، އެތައް އިމާރާތަކާއި، ބޮޑެތި މާސިންގާ ޕާކުތައް އޮވެއެވެ. އާބާދުވެގެން އައިއިރު، ގާތްގަނޑަކަށް 200 މީހުން ވެސް ހަމަނުވާ ހުޅުމާލޭގައި، މިއަދު ގާތްގަނޑަކަށް 30000 މީހުން ދިރިއުޅެއެވެ. މިއަދު އެއީ އެންމެންވެސް އެތަނަށް ދިރިއުޅުން ބަދަލުކުރަން ބޭނުންވާ ކަހަލަ ސިފަތަކެއް އެކުލެވޭ ފުރިހަމަ ރަށެކެވެ.\nމިހާރުގެ ހުޅުމާލެ ދައްކުވައިދޭ ފޯޓޮއެއް: ގިނަ ކުރިއެރުންތަކެއް ހޯދާފައިވޭ\nއެތަނުގައި މީހުން ދިރިއުޅެން ފެށި ފަހުން ތިން ވެރިކަމެއް ތަޖުރިބާ ކޮށްފައިވާއިރު، އެ ހުރިހާ ވެރިކަމެއްގައި ވެސް، ވެރިންނަށް ތިބި ފަރާތްތަކުގެ ތަސައްވުރާއި ގުޅި ލާމެހިފައި އޮތް ތަނެކެވެ. ރައްޔިތުންގެ ވޯޓު ހޯދަން ވިއްކި އަގުބޮޑު ޖަވާހިރެކެވެ. ރައީސް މައުމޫން ފިއްތަވާލެއްވި އެންމެ ފިތަކުން ފެށިގެން ދިޔަ ހުޅުމާލެއަކީ، މިއަދު ދިވެހިރާއްޖެ ތަރައްގީވަމުން އަންނަ ވަރުގެ ލާމަސީލު މިސާލެކެވެ.\nމާލޭ މީހުން މަސް ބާނަން ދިޔަ ފަރު، މިއަދު މުޅި ދިވެހިންގެ އުއްމީދުތަކާ ގުޅިފައިވާއިރު، ހަމަ ޔަގީނުންވެސް އަދިވެސް އެތަނުން ހާސިލްކުރަން ބޭނުންވި މަގުސަދެއް ހާސިލެއް ނުވެއެވެ. އެތައް ބަޔެއްގެ ތަސައްވުރެއް އެތަނަށް މަސްހުނި ވެފައިވާއިރު، މިއީ ހުޅުމާލެއަށް ލިބުނު ފުރިހަމަކަމާއި އެއް ވަރަށް، އެރަށުގެ ތަރައްގީ މަޑުޖެހިފައިވާ ވެސް އެއް ސަބަބެވެ.\n22 އަހަރު ކުރިން ފެށި މި މަޝްރޫއަކީ އެއިރުވެސް އަދި މިއަދު ވެސް، ދިވެހިންގެ މުސްތަގުބަލާ ގުޅިފައިވާ ދިވެހިންގެ ފޮނި އުއްމީދެވެ.


SunOnline: ADB mashroouaa gulhigen Raees Nasheed ge thuhumathu thah Ameer aai ACC ah\nއޭޑީބީ މަޝްރޫއާ ގުޅިގެން ރައީސް ނަޝީދުގެ ތުހުމަތުތައް އަމީރާއި އޭސީސީއަށް\nމުހައްމަދު މުޒައްޔިން ނާޒިމް 07 Sep 2020, 23:45\nއޭސީސީގެ ރައީސް އާއި މަޖިލިސް ރައީސް ނަޝީދު އަދި މިނިސްޓަރު ފައްޔާޒު ---\nއޭޝިއަން ޑިވެލޮޕްމެންޓް ބޭންކް (އޭޑީބީ) އިން ފަންޑުކޮށްގެން އިކޮނޮމިކް މިނިސްޓްރީ އާއި އެތަނާ ގުޅުން ހުރި އިދާރާތަކުގެ ހިދުމަތްތައް އެއް ވިއުގައަކުން ގުޅާލަން ފެށި މަޝްރޫއާ ގުޅިގެން ރައްޔިތުންގެ މަޖިލިސް ރައީސް މުހައްމަދު ނަޝީދު ފިނޭންސް މިނިސްޓަރު އަމީރާއި އެންޓިކޮރަޕްޝަން ކޮމިޝަން (އޭސީސީ)އަށް ތުހުމަތުތަކެއް ކުރައްވައިފި އެވެ.\nއޭޑީބީގެ އެހީއާއެކު ގެންދާ އިމްޕޯޓް އަދި އެކްސްޕޯޓްގެ މަރުހަލާގައި ދެވޭ ހިދުމަތްތައް އެއް ވިއުގައަކުން ފޯރުކޮށްދިނުމަށް ގާއިމުކުރާ ސިންގަލް ވިންޑޯ މަޝްރޫއަކީ، މިދިޔަ އަހަރުގެ އެޕްރީލް މަހު ބީލަމަށް ހުޅުވާލައި އެ އަހަރުގެ ސެޕްޓެމްބަރު މަހުތެރޭ އެވޯޑުކޮށްފައިވާ މަސްރޫއެކެވެ. އެ ބީލަން ކާމިޔާބުކުރީ ވެބް ފޮންޓެއިން އޭޝިއާ އިންކް -ފިލިޕީންސް އެވެ. އެފަރާތާއި ދިވެހި ސަރުކާރާ ދެމެދު އެއްބަސްވުމުގައި ސޮއިކޮށް، އަމަލީ މަސައްކަތް ފަށާފައިވަނީ 2019 ވަނަ އަހަރުގެ ޑިސެމްބަރު މަހު ތެރޭގަ އެވެ.\nއެ މަޝްރޫއުގެ ތެރޭގައި އޮޅުވާލުންތަކެއް ހުރި ކަމަށް ބުނެ، އެ މަޝްރޫއު މަޑުޖައްސާލަން އެޑީބީން ސަރުކާރަށް އަންގާފައިވާ ކަމަށް ވަނީ މީޑިއާގައި އަޑުތައް ފެތުރިފަ އެވެ. ނަމަވެސް އެކަން ފިނޭންސް މިނިސްޓްރީން މިއަދު ހަވީރު ބޭއްވި ނޫސްވެރިންގެ ބައްދަލުވުމުގައި ވަނީ ދޮގުކޮށްފަ އެވެ.\nއޭޑީބީގެ އެހީއާއެކު ގެންދާ މި މަޝްރޫއާ ގުޅޭ ގޮތުން މިއަދު މެންދުރު އެމްޑީޕީ ގައުމީ މަޖިލިސް ވަޓްސްއަޕް ގުރޫޕުގައި ވަނީ ވާހަކަ ދެކެވިފަ އެވެ.\nއެ ވާހަކަތަކުގެ ސްކްރީން ޝޮޓްތަކެއް "ސަން"އަށް ވަނީ ލިބިފަ އެވެ. އަދި އެ ސްކްރީން ޝޮޓްތަކުގެ ސައްހަކަން އެއް މަސްދަރަށްވުރެ ގިނަ މަސްދަރުތަކުން ވަނީ ކަށަވަރުކުރެވިފަ އެވެ.\nއެ ގުރޫޕުގައި ރައީސް ނަޝީދު ވިދާޅުވީ، އޮޅުވާލުންތަކެއް ހިމެނޭ ކަމަށް ތުހުމަތު ކުރެވޭ އެ މަޝްރޫއޫ އެވޯޑް ކުރުމުގެ ކުރިން އެ މައްސަލަ އޭސީސީއަށް ހުށަހެޅި ކަމަށެވެ. އެހެން ނަމަވެސް އޭސީސީން އެމައްސަލަ ނުބަލައި، ދޫކޮށްލުމުން އޭރު އެ މަޝްރޫއު އެވޯޑް ކުރި ކަމަށް އެމަނިކުފާނު ވިދާޅުވި އެވެ.\n"މިދިޔަ މަހު އޭޑީބީން އެ މަޝްރޫއު ހުއްޓާލުމަށް އެދުނު، އެހެން ނަމަވެސް އިކޮނޮމިކް މިނިސްޓްރީން ޑިމާންޑް ކުރަނީ އަލުން ބިޑް ކުރަން،" ރައީސް ނަޝީދު ވިދާޅުވި އެވެ.\nއެއަށްފަހު ރައީސް ނަޝީދަށް މީހަކު ފޮނުވި މެސެޖެއް އެ ގުރޫޕަށް އެމަނިކުފާނު ފޯވާޑް ކުރެ އެވެ. އެ މެސެޖްގައި ބުނަނީ އެ މަޝްރޫއު އެވޯޑް ކޮށްފައިވަނީ ގަތަރުގެ ކުންފުންޏަކަށް ކަމަށާއި އެހެން ނަމަވެސް ހަގީގަތުގައި އެ މަޝްރޫއު އެވޯޑްކޮށްފައިވަނީ ފިލިޕިންސްގެ އާރުޑީ އައުޓްލެޓަކަށް ކަމަށް މެސެޖްގައި ބުނެ އެވެ. އަދި މަޝްރޫއޫ ބިޑް ކުރުމަށް އިވެލުއޭޝަން ހަދާފައިވަނީ އިކޮނޮމިކް މިނިސްޓްރީއާއި ނޭޝަނަލް ސެންޓާ ފޯ އިންފޮމޭޝަން ޓެކްނިލޮޖީ (އެންސީއައިޓީ)ގެ ޓީމަކުން ކަމަށެވެ. އަދި އެންސީއައިޓީގެ އެ ޓީމުން ފިލިޕިންސްގެ ކުންފުންޏާއެކު މަސައްކަތް ކުރަމުންދާ ކަމަށް ރައީސް ނަޝީދު ތުހުމަތު ކުރެއްވި އެވެ.\nއެހެން ނަމަވެސް ރައީސް ނަޝީދު ދެއްކެވި އެ ހުރިހާ ވާހަކަތަކާ ގުޅިގެން އިކޮނޮމިކް މިނިސްޓަރު ފައްޔާޒު އިސްމާއިލް އެ ގުރޫޕުގައި ރައްދު ދެއްވާ ވިދާޅުވީ ނަޝީދުގެ ވާހަކަތަކަކީ "ދޮގެއް" ކަމަށެވެ.\nރައީސް ނަޝީދުގެ އެ ވާހަކަތަކަށް ޖަވާބު ދެއްވަމުން ފިނޭސް މިނިސްޓަރު އަމީރު ވިދާޅުވީ، ފިލިޕިންސް ކުންފުންޏަށް އެ މަޝްރޫ އެވޯޯޑް ކުރިކަންވެސް އޭނާއަށް އެނގުނީ މީޑިއާއިން ކަމަށާއި ފިނޭސް މިނިސްޓްރީން ޓެންޑާ އިވަލުއޭޝަން މަރުހަލާގައި ބައިވެރިވެފައި ނުވާ ކަމަށެވެ. އަދި އެ މަރުހަލާއަކީ މިނިވަން ވަކި މަރުހަލާއެއް ކަމަށް އަމީރު ވިދާޅުވެ އެވެ.\n"ކުރިއަށް އޮތްތާގައިވެސް ޕްރޮޖެކްޓް އެވަލުއޭޝަން އަދި އެހެން ކަންކަމުގައި މައްސަލަތައް ދިމާވާނެ. ނުބައިކޮށް އެވަލުއޭޝަން ބަޔަކު ހަދާފާވެ. އަދި ގޯސް ނިޔަތުގައިވެސް ކޮށްފާނެ. ހަމަ ގައިމުވެސް މިހާރު އެފަދަ މައްސަލަތައް ބެލި ފިޔަވަޅު އެޅޭ. ޕްރޮޖެކްޓް ކުރިއަށް ދާނީ އާ ޓެންޑާއާއެކު. އަދި މުޅި ޕްރޮސެސްގައި އޭޑީބީ ބައިވެރިވަފައިވޭ،" ރައީސް ނަޝީދުގެ ވާހަކަތަކައް ރައްދުދެއްވައި އަމީރު ވިދާޅުވި އެވެ.\nއަމީރު އެގޮތަށް ވިދާޅުވުމުން ރައީސް ނަޝީދު ވިދާޅުވީ، "އަހަރެމެންނަކީ ކުޑަދިން ނޫން" ކަމަށާއި "ތިޔަ މަލާމާތްތައް ހުއްޓާލާ"އޭ އެވެ.\nއަމީރު ވިދާޅުވީ، "ސަރުކާރުގެ ބޮލުގައި ވައްކަން އަޅުވަނީވެސް އެންމެން ވެގެން" ކަމަށެވެ. މިހާތަނަށް މި ސަރުކާރުގެ ޕްރޮކިއުމަންޓް ޕްރޮސެސް ތެރެއިން ސިސްޓެމެޓިކް ގޮުގައި ކޮރަޕްޝަން ނެތްކަމުގެ ޔަގީންކަން އަމީރު ދެއްވި އެވެ. އަދި ސަރުކާރު ކުންފުނިތަކުގެ ތެރޭގައި ކޮރަޕްޝަން ހިންގާނަމަ އެކަމަށް ފުރުސަތު ނުދެއްވާނެ ކަމަށް އަމީރު ވިދާޅުވި އެވެ.\n"އަޅުގަނޑުމެންގެ ތެރޭގައި އޮތް ވާދަ އާއި އެކި ކަންކަމުގެ ތެރޭގައި އެންމެން ވަގަށް ގޮވައި، އަމިއްލައަށް ހަލާކު ނޫންތޯ މިވަނީ،" އަމީރު ސުވާލު އުފެއްދެވި އެވެ.\nފިނޭންސް މިނިސްޓަރު އަމީރު އެގޮތަށް ވިދާޅުވުމުން ރައީސް ނަޝީދު ރައްދު ދެއްވައި ވިދާޅުވީ "އަމީރު، އަޅުގަނޑުގެ ބޮލުގައި ވައްކަން ނޭޅެނީ ވައްކަން ނުކުރާތީ. ތިބޭފުޅާ ދިމާލަށް ގނޖބއޭ ނުކިޔައެއްނު،" މިފަދައިންނެވެ.\nއެ މެސެޖާ ގުޅިގެން އަމީރު ރައްދު ދެއްވާ ވިދާޅުވީ، "ރައީސް! އަޅުގަނޑު އެހެން ވިދާޅުވީ ކަންއޮތްގޮތް ހާމަ ކުރަން ކަމަށާއި އެއްވެސް ހާލެއްގައި މީހަކަށް އިނގިލި ދިއްކުރުމުގެ ނިޔަތުގައި ނޫން" ކަމަށެވެ.\nރައީސް ނަޝީދު ތުހުމަތު ކުރެއްވި ގޮތުގައި އަމީރު އޭޑީބީ މަޝްރޫއު އެގޮތަށް ކުރިއަށް ގެންދެވީ އިކޮނޮމިކް މިނިސްޓަރު ފައްޔާޒު އެގޮތަށް ބޭނުންވުމުންނެވެ.\n"އަމީރަށް ހިވީ، އަމީރު ވަރުގަދަ ވާނީ ފަޔާ ކޮޅުގައި ހުރީމަ ކަމަށް. ތީ ކުށް ހީއެއް،" ރައީސް ނަޝީދު ވިދާޅުވި އެވެ.\nއަމީރު ވިދާޅުވި ގޮތުގައި އެ މަޝްރޫއު އެވޯޑް ކުރުމުގައި ބަލަން ޖެހޭ ކަންކަން ނުބަލައި އޮތްކަން އެނގުނު ހިސާބުން ފިނޭންސް މިނިސްޓްރީން އެ މަޝްރޫއު ސަސްޕެންޑް ކުރަން އެންގި އެވެ. އަދި އޭޑީބީގެ ބައިވެރިވުމާއެކު އިވަލުއޭޝަން މަރުހަލާ ކުރިއަށް ގެންދިޔަކަން އަމީރު ވިދާޅުވަމުން ގެންދެވި އެވެ.\nނަމަވެސް އެވާހަކަތައް ގަބޫލު ނުކުރައްވާ ރައީސް ނަޝިދު ވިދާޅުވީ، އޭޑީބީން ބުނުމުންވެސް މިނިސްޓްރީން އެ މަޝްރޫއޫ ކުރިއަށް ގެންދިޔަ ކަމަށެވެ.\nއަމީރު ވިދާޅުވީ، އެއީ ރަނގަޅު ވާހަކައެއް ނޫން ކަމަށާއި އެ މަޝްރޫއު މިހާރު ސަސްޕެންޑްކޮށްފައިވާ ކަމަށެވެ. އަދި މިއަދު އެކަން ސާފު ކުރުމަށް ބަޔާނެއް ނެރުއްވާނެ ކަމަށް އަމިރު ވިދާޅުވެ އެވެ.\nމަޝްރޫއާ ގުޅޭ ގޮތުން، ފިނޭންސް މިނިސްޓްރީ އާއި އިކޮނޮމިކް މިނިސްޓްރީ ގުޅިގެން މިއަދު ފިނޭންސް މިނިސްޓްރީގައި ބޭއްވި ނޫސްވެރިންގެ ބައްދަލުވުމެއްގައި، ފައިނޭންސް މިނިސްޓްރީގެ ސީނިއާ ޕޮލިސީ ޑައިރެކްޓަރު ހުސައިން ހަމީމް ވިދާޅުވީ، މަސްރޫއުގެ ބީލަމުގެ މަރުހަލާއާ ގުޅޭ ގޮތުން ހުރި ކަންބޮޑުވުންތަކެއް މިނިސްޓްރީގެ ސަމާލުކަމަށް އައުމާ އެކު، މިނިސްޓްރީގެ އިސްނެގުމާ އެކު އެ މައުލޫމާތު އޭޑީބީގެ ސަމާލުކަމަށް ހަމަ އެ ދުވަހު ގެނެސްފައިވާ ކަމަށެވެ. އަދި ބީލަމުގެ މަރުހަލާއަށް ކޮށްފައިވާ ތުހުމަތުތަކަށް ބަަލައި ފިނޭންސް މިނިސްޓްރީން މަޝްރޫއުގެ ބީލަމުގެ މަރުހަލާގެ ރިވިއު އެސެސްމަންޓެއް ހެދުމަށް ފަހު އޭޑީބީއަށް ހުށަހަޅާނެކަން އެ ބޭންކަށް ވާނީ އަންގާފައި ކަމަށް އޭނާ ވިދާޅުވި އެވެ.


Nasheed Ah Dhin Hamalaa UN In Kuvveri Kohfi – adduLIVE\nނަޝީދަށް ދިން ހަމަލާ އ.ދ އިން ކުށްވެރިކޮށްފި\nMay 06, 2021, 23:59 ހަސަން ރަޝީދު\nރައްޔިތުންގެ މަޖިލީހުގެ ރައީސް، މުހައްމަދު ނަޝީދަށް އަމާޒުކޮށް މިރޭ ދިން ހަމަލާ އ.ދ އިން ކުށްވެރިކޮށްފިއެވެ.\nރާއްޖޭގައި ހުންނަ އ.ދ ގެ އޮފީހުން ކުރި ޓްވީޓެއްގައި ބުނީ އެ ހަމަލާ ހަރުކަށި އިބާރާތުން ކުށްވެރިކުރާ ކަމަށާއި އެމަނިކުފާނަށް އަވަސް ޝިފާއަކަށް އެދިވަޑައިގަންނަވާ ކަމަށެވެ. އަދި ސުލްހަވެރި މުޖުތަމައު އަށް ބިނާކުރުމަށް ދިވެހި ރައްޔިތުންނާއެކު އ.ދ ދެމި އޮންނާނެ ކަމަށް ވެސް ބުނެފައިވެއެވެ.\nމި ހަމަލާ ނަޝީދަށް ދީފައިވަނީ އެމަނިކުފާނު ދިރިއުޅުއްވާ ގެކޮޅު ކަމަށްވާ ގ.ކެނެރީގެ ކައިރީގައި އެއްޗެއް ގޮއްވާލައިގެންނެވެ. މި ހާދިސާ ހިނގާފައިވަނީ ނަޝީދު ކާރު ކޮޅަށް އަރުއްވަނިކޮށް ކަމަށް މައުލޫމާތު ލިބެއެވެ.\nއެ އަނިޔާތަކަށް ނަޝީދު މިހާރު ގެންދަވަނީ އޭޑީކޭ ހޮސްޕިޓަލުގެ އޮޕަރޭޝަން ތިއޭޓަރުގައި ފަރުވާ ހޯދަމުންނެވެ. ނަމަވެސް ލިބުނު އަނިޔާތަކުގެ ތަފްސީލެއް އެނގިފައެއް ނުވެއެވެ. އޭޑީކޭ ހޮސްޕިޓަލަށް ރައީސް އިބްރާހިމް މުހައްމަދު ސޯލިހު ވެސް މިހާރު ވަނީ ވަޑައިިގެންފައެވެ.\nމި ހާދިސާއާ ގުޅިގެން ސަލާމަތީ ބާރުތަކުން އަންނަނީ ހަތިޔާރާއެކު މާލޭގެ މަގުތަކުގައި ހަރަކާތްތެރިވަމުންނެވެ. އަދި އެމްއެންޑީއެފް އާއި ފުލުހުންގެ އެލާޓް ލެވެލް ވެސް މިހާރު ވަނީ މަތިކޮށްފައެވެ.


ށ.ބިލެތްފަހީ ކައުންސިލް އިދާރާއަށް ޑްރައިވަރެއްހޯދުން\nޑްރައިވަރ ( ވޭޖްއެމްޕޮއިމަންޓް )\nވޭޖް އެމްޕްލޯއިމަންޓް އުސޫލް ( ވަޒީފާގެ އެއްބަސްވުމުގައި ސޮއިކުރާ ތާރީޚުންފެށިގެން މީލާދީ 1 އަހަރު )\nށ.ބިލެތްފަހީ ކައުންސިލްގެ އިދާރާ / ށ.ބިލެތްފަހީ\n3000.00 ( ތިންހާސް ރުފިޔާ ) މަހަކު\n1500.00 ( އެއްހާސް ފަސްސަތޭކަ ރުފިޔާ )\n1- ރަސްމީ ދުވަސްތަކުގައި ހެދުނު 08:00 ގެ ކުރިން ކައުންސިލްގެ އިދާރާއަށް ޙާޟިރުވެ ހާޟިރީގައި ސޮއިކުރުން\n2- ކައުންސިލުން އަންގަވާގޮތެއްގެމަތިން ، ދުއްވަންހަވާލުކުރެވޭ ވެހިކަލްގައި ދަތުރުތައްކުރުން.\n3- އެވަގުތަކު ކުރުމަށް ހަމަޖެހިފައިވާ ދަތުރުތައް ކޮށްނިމުމުން ވެހިކަލް ކައުންސިލުން ޤަބޫލުކުރާފެންވަރަށް ސާފްކުރުމާއި ، މަދުވެގެން މަހަކު2ފަހަރު ވެހިކަލަށްފެންޖަހާ ރީތިކޮށް ސާފްކޮށް ބެލެހެއްޓުން.\n4- ވެހިކަލްގައި ދަތުރުކުރާމީހުންގެ ނުވަތަ އެހެންގޮތްގޮތުންވެސް މީހުންގެ ސަލާމަތާއި ރައްކާތެރިކަމަށް އަޅަންޖެހޭ ފިޔަވަޅުތައް އެޅުން .\n5- ވެހިކަލްގައިކުރެވޭ ދަތުރުތަކުގެ ރެކޯޑް ގަވާއިދުން ބެލެހެއްޓުން .\n6- އެއްގަމު އުޅަންދު ދުއްވުމުގައި ސަމާލްކަންދޭންޖެހޭ އަދި ތަބާވާންޖެހޭ އެންމެހާ ޤަވާއިދުތަކަށް ސަމާލުވެ ރައްކާތެރިކަމުގެ ފިޔަވަޅުތައް އެޅުން .\n7- ވެހިކަލްގައި ދަތުރުކުރާ ފަރާތްތަކަށް އެހީތެރިވުމާއި ، ދަތުރުކުރާފަރާތަކާއި ރީތިބަހުން މުއާމަލާތްކުރުން .\n8- ވެހިކަލްގައި ދިމާވާ ތަފާތު މައްސަލަތައް ދެނެގަނެ ރިޕޯރޓްކުރަންޖެހޭ ފަރާތްތަކަށް ޤަވާއިދުން ރިޕޯރޓް ކުރުން.\n9- ވެހިކަލްބޭނުންކުރުމުގައި ޤާނޫނާއި ޤަވާއިދާއި ހިލާފް އެއްވެސް އަމަލެއްނުކުރުން .\n10- ވެހިކަލްގެ އަޑީތެޔޮ ބަދަލްކުރުމަށް އޮންނަމުއްދަތުގައި އަޑީތެޔޮ ބަދަލްކުރުމާއި ، ވެހިކަލް އަށް ޤަވާއިދުން ޑީސަލް އެޅުމަށް ސަމާލްކަންދިނުން ، އަދި ތެލުގެ ރެކޯރޑް ބެލެހެއްޓުން .\n11- ޑްރައިވަރުގެ އިހުމާލުން ވެހިކަލްއަށް ވާ ގެއްލުންތަކަށް ޑްރައިވަރ ޒިންމާއުފުލުން . އަދި ގެއްލުމެއްލިބިއްޖެނަމަ ލަސްނުކުރައްވާ ކައުންސިލަށް އެކަންއެންގުން .\n12- ކުނިއުކާލުމަށް ކުރެވޭ ދަތުރުތަކުގައި ގޮނޑުގައި މަސައްކަތްކުރާ މުވައްޒަފުންފަދައިން މަސައްކަތުގައި ބައިވެރިވެ އެހީތެރިވުން .ެހޭސް މ\n13- ވަކިމުނާސަބަތަކާއި ގުޅިގެން ކައުންސިލުންކުރުމަށް އަންގަވާ ދަތުރުތައް ދޭއިރުޝާދުތަކާއިއެއްގޮތަށް ކުރުން.\n14- ކައުންސިލްގެ އިދާރާއިން ރާވާ ހިންގާ ކަންކަމުގައި ބައިވެރިވުން\n15- ރަށުގެ ތަރައްޤީއަށް އަށް ކުރެވޭ އެންމެހާމަސައްކަތްތަކުގައި އަމަލީގޮތުން ބައިވެރިވުމާއި ، މަސައްކަތަށް ހިއްވަރުދީ އެއްބާރުލުން ދިނުން.\n16- ލޮނުވެލި ފަދަ ޕިކަޕްގައި ދަބަރުޖެހުމަށް މަގުފަހިވާފަދަ ދަތުރެއްކޮށްފިނަމަ ދަތުރު ނިންމާ ވީހާއަވަހަކަށް ފެންޖަހާ ސާފްކުރުން .\n17- ކައުންސިލުންފާސްކުރާ ނިންމުންތައް ތަންފީޒްކުރުމަށް ފުރިހަމައަށް އެއްބާރުލުންދީ އެފަދަ ނިންމުންތައް ތަންފީޒް ކުރުމުގައި އިދާރީގޮތުން ކުރަންކުރަންޖެހޭ އެންމެހާކަންތައްތައް ސެކްރެޓަރީ ޖެނެރަލް ގެ ނުވަތަ ސްޕަވައިޒަރގެ ލަފަޔާއި އިރުޝާދުގެމަތިން ކުރުން .\n18 - ކައުންސިލްގެ އިދާރާގެ މަސައްކަތްތަކާއި ، ކައުންސިލްގެ ނިންމުންތައް ތަންފީޒްކުރުމާއި ގުޅޭ އެންމެހާކަންކަމުގައި ކައުންސިލަށާއި ، ސެކްރެޓަރީ ޖެނެރަލަށް ފުރިހަމައަށް އެއްބާރުލުންދީ ޒަވާބުދާރީވުން .\n19- ކައުންސިލް އިދާރާއިން ކަނޑައަޅާ ސަރަހައްދުތަކަށް ޤަވާއިދުން ކުނި ގެންދިއުމުގައި ޑްރައިވަރެއްގެ ހައިސިއްޔަތުން މަސައްކަތްކުރަންޖެހޭ ހާލަތްތަކުގައި އެމަސައްކަތް ފަސްނުޖެހި ކުރުން .\n1- މަޤާމަށްބޭނުންވާ ތަމްރީނެއް / ލައިސަންސެއް / ހުއްދައެއް / ސަނަދެއް ހާސިލްކޮށްފައިވުން\n2- ގުރޭޑް7ނިންމާފައިވުމާއިއެކު ، މަޤާމުގެ މަސައްކަތުގެ ދާއިރާއެއްގައި ،2އަހަރުދުވަހު މަސައްކަތްކޮށް ތަޖުރިބާލިބިފައިވުން.\nނޯޓް: ގުރޭޑް7ނިންމާފައިވާކަން ކަށަވަރުކުރާނީ ސްކޫލުން ދޫކޮށްފައިވާ ލީވިންގ ސެޓްފިކެޓައް ރިއާޔަތްކޮށްގެންނެވެ . 2ވަނަ ސަރުތައްބިނާކޮށް އެޕްލިކޭޝަން ހުށަހަޅާނަމަ ތަޖުރިބާގެ ލިޔުން ހުށަހަޅަންޖެހޭނެއެވެ .\nމި މަޤާމަށް ޙާއްސަ ތައުލީމީ ރޮނގެއް ކަނޑައެޅިފައެއް ނުވެއެވެ .\nގުޅޭވަޒީފާގެ ދާއިރާތައް : ޓްރާންސް ޕޮޓޭޝަން ސާރވިސަސް\n1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.)http://www.csc.gov.mv/download/2486\n3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ (މުއްދަތުހަމަވެފައިވީ ނަމަވެސް) ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް. ނުވަތަ އައި.ޑީ. ކާޑު ގެއްލިފައިވާނަމަ، އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓް ނުވަތަ ޑްރައިވިންގ ލައިސަންސް.\n(ހ) މޯލްޑިވްސްކޮލިފިކޭޝަންސްއޮތޯރިޓީއިންލެވަލްކަނޑައަޅައިތައްގަނޑުޖަހާފައިވާ، މަތީތަޢުލީމުދޭރާއްޖެއިންބޭރުގެ މަރުކަޒަކުންދޫކޮށްފައިވާތަޢުލީމީސެޓުފިކެޓުތަކުގެ ކޮޕީއާއިޓްރާންސްކްރިޕްޓުގެ ކޮޕީ؛ ނުވަތަ: ސެޓްފިކެޓުނެތްޙާލަތްތަކުގައި، ކޯސްފުރިހަމަކުރިކަމުގެލިޔުމުގެ ކޮޕީއާއި،މޯލްޑިވްސްކޮލިފިކޭޝަންސްއޮތޯރިޓީންދޫކޮށްފައިވާއެސެސްމަންޓްރިޕޯޓްގެކޮޕީއަދިޓްރާންސްކްރިޕްޓްގެކޮޕީ\n(ރ) ޤައުމީ ނުވަތަ ބައިނަލްއަޤުވާމީޖަމްއިއްޔާ ނުވަތަ ޖަމާއަތެއްގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން(މި ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެ ތަނަކުން ދޫކޮށްފައިވާ ރަސްމީ ލިޔުމެއް ހުށަހަޅަންވާނެއެވެ.)\n1- ޝަރުތު 1 ގައި ހިމަނާފައިވާ ލިޔުންތައް ހުށަހަޅާފައިވާނަމަ އެފަދަ ފަރާތްތަކަށް އިސްކަންދެވޭނެއެވެ .\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 އޮގަސްޓް 2021 ވާ އާދިއްތަ ދުވަހު ގެ 12:00 ގެ ކުރިން، ށ.ބިލެތްފަހީ ކައުންސިލްއިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ. އީމެއިލް މެދުވެރިކޮށް އެޕްލިކޭޝަން ފޮނުވާނަމަ ، އޮފީހަށް އެޕްލިކޭޝަން ލިބުނުކަން ކަށަވަރުކުރަންވާނެއެވެ .\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،23 އޮގަސްޓް 2021 އާއި 30 އޮގަސްޓް 2021އާއި ދެމެދު، ށ.ބިލެތްފަހީ ކައުންސިލް އިދާރާ ގައެވެ.\nއިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ޝީޓު)" އާންމުކޮށް ފެންނާނެހެން މި އިދާރާގައި އަދި އިދާރާގެ ވެބްސައިޓްގައި/ގެޒެޓް/އަދި މިއިދާރާގެ ނޯޓިސްބޯރޑްގައ އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ޝީޓު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nސުންގަޑި: 22 އޮގަސްޓް 2021 12:00


Vaccine nujahaa nama Emirates in beyru nuveveyne\nޔޫއޭއީގެ ވެކްސިން ސެންޓަރެއް. ޔޫއޭއީގައި ވެކްސިން ޖަހަން އާންމުންނަށް ވަނީ ވަރަށް ފަސޭހަކޮށްދީފައި\nޔުނައިޓެޑް އަރަބް އެމިރޭޓްސް (ޔޫއޭއީ)ގައި އާންމު ރައްޔިތުންނަށް ކޮވިޑް އުސޫލުތައް ހަރުކަށިކޮށްފި އެވެ.\nޔޫއޭއީ ފޮރިން މިނިސްޓްރީން ބުނީ ވެކްސިން ނުޖަހާނަމަ އެ ގައުމުގެ އެއްވެސް ރައްޔިތަކަށް ޖެނުއަރީ 10ގެ ފަހުން ގައުމުން ބޭރުނުވެވޭނެ ކަމަށެވެ.\nނެޝަނަލް އިމާޖެންސީ ސްރައިސިސް އެންޑް ޑިޒާސްޓާ މެނޭޖްމަންޓް އޮތޯރިޓީން ބުނީ ކޮވިޑްގެ ނުރައްކާ ނެތި ދިޔައީ ނޫން ކަމަށާއި ބަލިފެތުރުމުގައި އާންމުންގެ އިހުމާލު ބޮޑު ކަމަށެވެ.\nފޮރިން މިނިސްޓްރީން އެދިފައި އޮތް ގޮތަށް ގައުމުގެ ހާލަތު ދަމަހައްޓާނެ ކަމަށް ޕޮލިހުންނާއި ކަސްޓަމްސް އަދި އިމިގްރޭޝަނުން ވެސް ވަނީ ބުނެފަ އެވެ.\nޔޫއޭއީގައި ކޮވިޑްގެ ހާލަތު ތައްކަތުވެފައި އޮތުމަށް ފަހު ކޭސްތައް އިތުރުވަމުން އަންނަ ކަމަށް ހެލްތުން ބުނެ އެވެ. ދައުލަތުގެ ނޫސް އޭޖެންސީން ބުނި ގޮތުން ކޮވިޑް ޖެހިގެން ރިޕޯޓްކުރާ އަދަދު ދުވަހުން ދުވަހަށް އަންނަނީ އިތުރުވަމުންނެވެ.\nޔޫއޭއީ އޮފިޝަލުން ބުނާ ގޮތުން ކޮވިޑްގައި ދުނިޔެއަށް އެންމެ ބޮޑުވަރުވި ދުވަސްވަރެކޭ އެއްފަދަައިން އަމަލުކުރަން ޖެހުމާއި ނުޖެހުން އޮތީ އާންމުންގެ އަތްމަތީގައި ކަމަށާއި އިދާރާތަކުން ދޭ ނަސޭހަތާ އެއްގޮތަށް ހުރިހާ އެއްމެންވެސް ވެކްސިން ޖަހަށް އެދޭ ކަމަށެވެ.\nސިއްހީ މާހިރުންގެ ލަފާ އަކީ ވެކްސިން ޖެހުން ކަމަށް ހެލްތު މިނިސްޓްރީން ބުނެ އެވެ. އާންމު ރައްޔިތުންނަށް ގައުމު ދޫކޮށް ނުދެވޭނެ ގޮތް ހެދީ ވެސް ވަސްވާހުގައި ޖެހިގެން ވެކްސިން ޖަހަން ބޭނުންނުވާ މީހުން އިތުރުވާތީ ކަމަށް ވެސް ވަނީ ބުނެފަ އެވެ.\nޔުނައިޓެޑް އަރަބް އެމިރޭޓްސް ކޮވިޑް-19 ކޮވިޑް ވެކްސިން + ދުބާއީ


Photo Gallery: Idhikolhu coalition ge jalsaa\nއިދިކޮޅު ކޯލިޝަންގެ ޖަލްސާ\n04 September 2021, 00:10\nކޮވިޑާ ހެދި ސިޔާސީ ޖަލްސާތައް ބޭއްވުން މެދުކަނޑާލައި އޮތުމަށްފަހު، އިދިކޮޅު ކޯލިޝަނުން މިރޭ މާލޭގެ ކާނިވާ ސަރަހައްދުގައި ވަނީ އެތައް ސަތޭކަ ސަޕޯޓަރުންނާއެކު ޖަލްސާއެއް ބާއްވާފައި. މިރޭގެ ޖަލްސާގައި ވާހަކަދެއްކެވި އެ ކޯލިޝަންގެ ލީޑަރުން ވަނީ ރައީސް އަބްދުﷲ ޔާމީނަށް ކުރި ހުކުމަށާއި ސަރުކާރުގެ ސިޔާސަތުތަކަށް ވަރަށް ބޮޑަށް ފާޑުވިދާޅުވެފައި. ފޮޓޯތައް: ޕީޕީއެމް މީޑިއާ\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާއަށް ގިނަ އަދަދެއްގެ ސަޕޯޓަރުން ހާޒިރުވި ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި ކުރީގެ ނައިބު ރައީސް އަދި ޕީޕީއެމްގެ އެޑްވައިޒަރު ޑރ. މުހައްމަދު ޖަމީލް އަހުމަދު ވާހަކަދައްކަވަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހުމަދު ޝިޔާމް ވާހަކަދައްކަވަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާއަށް ހާޒިރުވި ސަޕޯޓަރުން ތަރުހީބުދެނީ ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި މާލޭގެ މޭޔަރު އަދި ޕީޕީއެމްގެ ނައިބު ރައިސް ޑރ. މުހައްމަދު މުއިއްޒު ބައިވެރިވަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި އެ ކޯލިޝަންގެ އިސްވެރިން ބައިވެރިވަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި އަލަށް ސޮއިކުރި މެމްބަރަކު ފޯމް ހަވާލުކުރަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި މާލެ ސިޓީގެ ހުޅުމާލެ ދާއިރާގެ ކައުންސިލަރު އަދި ޕީއެންސީގެ ނައިބު ރައީސް އިބްރާހިމް ޝުޖާއު ވާހަކަދައްކަވަނީ. ފޮޓޯ: ޕީޕީއެމް\nއިދިކޮޅު ޕީޕީއެމް/ ޕީއެންސީ ކޯލިޝަނުން މިރޭ މާލޭގެ ކާނިވާ ސަރަހައްދުގައި ބޭއްވި ޖަލްސާގައި ސަޕޯޓަރުން ތަރުހީބު ދެނީ. ފޮޓޯ: ޕީޕީއެމް\nއެމްޑީޕީގެ ވާދަވެރި އެތެރޭގެ އިންތިހާބު 14 May 2022\nމާލޭގައި ކުރިޔަށް ދިޔަ ފިތުރު އީދުގެ ބޮޑު ޖަމާއަތާއި އިސްލާމީ މަރުކަޒުގެ ޖަމާއަތް 02 May 2022\nރޯދަމަސް ނިމެމުންދާއިރު ވެސް މާލެތެރެ ކާރުބާރު ބޮޑު 01 May 2022


Germany team match dhookoh dhandun faibaifi\nޖަރުމަނު ޓީމު މެޗު ދޫކޮށް ދަނޑުން ފައިބައިފި\nޖަރުމަނު ޓީމުން މެޗު ދޫކޮށްލީ އެޓީމު ކުޅުންތެރިއަކަށް ނަސްލީ ގޮތުުން ތަފާތުކޮށް ފުރައްސާރަ ކުރުމުން\nޖަރުމަނުގެ އޮލިމްޕިކްސް ފުޓްބޯޅަ ޓީމުން ހޮންޑިއުރަސް އާއި ބައްދަލު ކުރި އެކުވެރި ކަމުގެ މެޗު ނުނިމެނީސް މެޗު ދޫކޮށްލައި ދަނޑުން ފައިބައިފި އެވެ.\nހޮނިހިރު ދުވަހު ކުޅުނު މި މެޗު ނިމެން ފަސް މިނެޓަށް ވެފައި ވަނިކޮށް ޖަރުމަނު ޓީމުން މެޗު ދޫކޮށްލައި ދަނޑުން ފޭބީ އެޓީމުގެ ޖޯޑަން ޓޮރުނަރައިއާއަށް ނަސްލީ ގޮތުން ތަފާތުކޮށް ދިމާކުރުމާއެކު ފުރައްސާރަ ކުރުމުންނެވެ. ޖޯޑަން ބުނި ގޮތުގައި އޭނާއަށް ދެ ފަހަރެއްގެ މަތިން ހޮނޑިއުރަސްގެ ކުޅުންތެރިޔަކު ދަނޑު މަތީގައި ފުރައްސާރަ ކުރި އެވެ. މި މެޗު ބަލަން އެއްވެސް ސަޕޯޓަރަކު ނުވައްދަ އެވެ.\nފުރައްސާރަ ކުރުމުގެ މި ހާދިސާއާއެކު ޖަރުމަނު ޓީމުގެ ހުރިހާ ކުޅުންތެރިން އެކުގައި ދަނޑުން ފޭބި އެވެ. އަދި އެވާހަކަ އެމީހުންގެ އޮފިޝަލް ޓްވިޓާ ހޭންޑަލްގައި ވެސް ހިއްސާ ކުރި އެވެ.\nޖަރުމަނުން މެޗު ދޫކޮށް ދަނޑުން ފޭބުމުން ހޮންޑިއުރަސް ކުޅުންތެރިން ޖަރުމަނުގެ ބެންޗަށް ގޮސް އެކަމާއި މައާފަށް އެދުނެވެ. އަދި ހޮންޑިއުރަސް ޓީމުން ވަނީ މިކަމާއި ގުޅިގެން ބަޔާނެއް ވެސް ނެރެފަ އެވެ. އެބަޔާނުގައި ބުނެފައި ވަނީ ފުރައްސާރަ ކުރުމުގެ އެ އަމަލަކީ "މިސް އަންޑަސްޓޭޑިން" އެއް ކަމަށެވެ.\nޖޯޑަން އަށް ވަނީ މީގެ ކުރިން ވެސް ފުރައްސާރަ ކުރުމުގެ މައްސަލަ އާއި ކުރިމަތިލާން ޖެހިފަ އެވެ. މިދިޔަ އަހަރުގެ ފެބްރުއަރީ މަހުގައި ބާލިންގެ ޑިފެންޑަރަކު ޖޯޑަން އަށް ފުރައްސާރަ ކުރުމުން އޭނާ ވަނީ 50،000 ޔޫރޯ އިން ޖޫރިމަނާ ކޮށްފަ އެވެ.\nހޮންޑިއުރަސް އާއި ޖަރުމަނު ޖަޕާނުގައި ބައްދަލު ކުރި ރަހުމަތްތެރި ކަމުގެ މެޗަކީ މިއަންނަ ހަފްތާގައި ފެށޭ 2020 އޮލިމްޕިކްސް އަށް ތައްޔާރު ވުމުގެ ގޮތުން ކުޅުނު މެޗެކެވެ. މި މެޗު ހުއްޓާލި އިރު ދެޓީމު އޮތީ 1-1 ކުން އެއްވަރު ވެފަ އެވެ.\nމިފަހަކަށް އައިސް ފުޓްބޯޅަ ތެރޭގައި ނަސްލީ ގޮތުން ކުޅުންތެރިން ތަފާތުކޮށް އެމީހުންނަށް ފުރައްސާރަ ކުރުން ވަނީ ވަރަށް ގިނަވެފަ އެވެ. އެގޮތުން ނިމިދިޔަ ޔޫރޯ 2020 ގައި އިންގްލެންޑުގެ ޕެނަލްޓީ ނާކާމިޔާބުވި ސާކާ، ސެންޗޯ އަދި ރަޝްފޯޑް އަށްވެސް ވަނީ ފުރައްސާރަ ކޮށްފަ އެވެ. އަދި ގޯލު ޖެހުމުގެ މައްސަލަ ދިމާވި ސްޕެއިންގެ ފޯވާޑް އަލްވާރޯ މޮރާޓާ އާއި އޭނާގެ އާއިލާއަށް ވެސް ގިނަ ސަޕޯޓަރުންތަކެއް ފުރައްސާރަ ކުރި އެވެ.\nޖަރުމަނު ބަލިވުމުގެ ޒިންމާ ލޯ ނަގައިފި\nމަރުގެ ގްރޫޕްގެ ޓީމުތައް މަރުވެއްޖެ\nއިނގިރޭސީން ތައްޔާރުވެ ތިބީ ވެމްބްލީގައި މޮޅުވާން


"މޭޑް މައިކް" މަރުވެއްޖެ! | Jazeera\t"މޭޑް މައިކް" މަރުވެއްޖެ! - Jazeera\n"މޭޑް މައިކް" މަރުވެއްޖެ!\nއައިމިނަތު ޔުމްނާ February 23, 2020 36 views0\nއަމިއްލައަށް ތައްޔާރުކުރި ރޮކެޓެއް ފޮނުވާލަން އުޅުމުގެ ތެރޭގައި މައްޝޫރު "ޑެއަރޑެވިލް" މައިކް ހިއުސް މަރުވެއްޖެއެވެ.\nއެޕަލްވެލީއަށް އުފަން އުމުރުން 65 އަހަރުގެ ހިއުސް ރޮކެޓުގައި ވެއްޓިފައިވަނީ ސެން ބަރނަޑިނޯ ކައުންޓީގެ ހަނަފަސް ސަހަރާއަކަށެވެ.\nޓްވީޓަރގައި ދައުރުވާ ވީޑިއޯއެއްގައި ފެންނަގޮތުން ރޮކެޓް ނައްޓާލުމަށްފަހު އިރުކޮޅެއްތެރޭގައި ވައިކުޑަ ހުޅުވި ރޮކެޓް ވެއްޓޭތަން ފެނެއެވެ.\nމިކަމާ ގުޅިގެން ސައިންސް ޗެނަލްއިން ނެރުނު ބަޔާނުގައި ބުނެފައިވަނީ މިހިތާމަވެރި ވަގުތު ހިއުސް ގެ އާއިލާއާއެކު އެމީހުން ވާކަމަށާއި، އަމިއްލަ ރޮކެޓެއް ފޮނުވާލުން އެއީ ހިއުސް އަބަދުވެސް ދެކެމުން އައި ހުވަފެނެއްކަމަށެވެ.\nހިއުސްގެ ގޭގައި އޭނާ އަމިއްލައަށް ތައްޔާރުކުރި މިރޮކެޓަކީ ސައިންސް ޗެނަލުގެ ސީރީޒް އެއްކަމަށްވާ "ހޯމްމޭޑް އެސްޓްރޮނޯޓް" އަށް ތައްޔާރުކުރި ރޮކެޓެއްކަމަށް ޑިސްކަވަރީޗެނަލްގެ ވެބްސައިޓުގައި ވަނީ ބަޔާންކޮށްފައެވެ.\nހިއުސް އަދި ވަލްޑް ސްޓޭކްސް މަސައްކަތް ކުރަމުން އައީ 5،000 ފޫޓު މައްޗަށް ފޮނުވާލެވޭފަދަ " ސެލްފް-މޭޑް ސްޓީމް ޕަވަރޑް" ރޮކެޓެއް ތައްޔާރު ކުރުމަށެވެ. ހިއުސް ބޭނުންވީ ރޮކެޓުގެ އެހީގައި 62 މޭލަށް ދަތުރުކޮށް ދުނިޔޭގެ ފަށަލަ އާއި ޖައްވުގެ ފަށަލަ ގުޅޭ ހިސާބަށް ދިއުމަށެވެ.\nހިއުސްގެ ރޮކެޓް ފޮނުވާލުމަށްފަހު އެތަން ބަލަން އޭނާގެ އަންހެނުން އަދި އެކުވެރިއެއްކަމުގައިވާ ސެޓޭކްސް އެތަނުގައި ތިބިކަމަށް ހަބަރު ލިބެއެވެ.\nމައިކް ހިއުސް ވަނީ 2002 ވަނައަހަރު ލިންކަން ޓައުންގައި ލިމޮޒީން އަކުން 103 ފޫޓުމަތިން ފުންމާލައިގެން ގިނީސް ވޯލޑްރެކޯޑު ފޮތުން ޖާގަހޯދާފައެވެ. ހިއުސްގެ އެންމެ ފުރަތަމަ ރޮކެޓް އޭނާ ތަައްޔާރުކުރީ 30 ޖެނުއަރީ 2014 ވަނައަހަރުއެވެ. އެފަހަރު ހިއުސް ރޮކެޓް ފޮނުވާލީ 1،374 ފޫޓު މައްޗަށްކަމަށާއި، ރޮކެޓް ވެއްޓި ލިބުނު އަނިޔާގެ ސަބަބުން2ހަފްތާވަންދެން، މީހެއްގެ އެހީއާއި ނުލާ ހިނގާއުޅެން ދަތިވިއެވެ.


Mi aharu fathuruverikamuge number thah fennanee rangalhah: Minister Mausoom – adduLIVE\nމިއަހަރު ފަތުރުވެރިކަމުގެ ނަމްބަރުތައް ފެންނަނީ ރަނގަޅަށް: މިނިސްޓަރު މައުސޫމް\nJan 31, 2021, 11:16 އަބްދުﷲ ޔާމީން\nމި ހިނގާ 2021 ވަނަ އަހަރު ފަތުރުވެރިކަމުގެ ނަމްބަރުތައް ފެންނަނީ ރަނގަޅަށް ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެއެވެ.\nރާއްޖެޓީވީގެ ޕްރޮގްރާމެއްގައި ވާހަކަ ދައްކަވަމުން މިނިސްޓަރު މައުސޫމް ވިދާޅުވީ، މިފަހުން ޔޫކޭގެ ބޯޑަރު ބަންދުކުރުމުން ފަތުރުވެރިކަމަށް ލޮޅުމެއް އެރިކަމަށެވެ. އެގޮތުން އުންމީދު ކުރި ފުރިހަމަ އަދަދަށް ޖެނުއަރީ މަހު ފަތުރުވެރިން ނާންނަކަމަށާއި، އެހެން ނަމަވެސް ޖެނުއަރީ ނިމޭއިރު 90،000 ފަތުރުވެރިން ފަހަނަ އަޅާ ދާނެ ކަމަށާއި އަދި އެއީ ރަނގަޅު އަދަދެއް ކަމަށެވެ.\nމިނިސްޓަރު މައުސޫމް ވިދާޅުވީ ޔޫކޭގައި ވެކްސިން ޖެހުމުގެ ކަންކަން މިހާރު ކުރިއަށްދާ ކަމަށާއި، އަދި ޔޫރަޕްގެ އެކި ހިސާބުތަކުގައި ވެސް ވެކްސިން ޖެހުމުގެ ކަންކަން ކުރިއަށްދާ ކަމަށެވެ. އަދި އެއާއި އެކު ކުރިއަށް އޮތް ތަނުގައި އެސަރަހައްދުން އަންނަ ފަތުރުވެރިންގެ އަދަދުތައް ރަނގަޅުވާނެ ކަމަށް ވިދާޅުވި އެވެ. އަދި މިއަހަރުގެ ޖޫން ނުވަތަ ޖުލައި މަހާއި ހިސާބުން ކޮވިޑް އޮތް ނަމަވެސް، އިތުބާރައި އެކު މީހުން ދަތުރުފަތުރުކޮށް ހަދާނެ ކަމަށެވެ.\nމިނިސްޓަރު މައުސޫމް ވިދާޅުވީ މިއަހަރު ކަނޑައަޅާފައިވާ 1.5 މިލިއަން ފަތުރުވެރިންގެ އަމާޒަށް ވާސިލުވެވޭނެ ކަމަށެވެ.\n"މިހާރުވެސް އަޅުގަނޑުމެން އަތްނުލާ އެބައޮތް އިރުމަތީ މާރުކޭޓް. ޗައިނާ، ޖަޕާން، ކޮރެއާ. އެ ތަންތަނުން މީހުން އަންނަފެށީމަ ނަމްބަރު ފުދޭވަރަކަށް މައްޗަށް ދާނެ." މިނިސްޓަރު މައުސޫމް ވިދާޅުވިއެވެ.\nމިނިސްޓަރު މައުސޫމް ވިދާޅުވީ 2021 ވަނަ އަހަރު ފަތުރުވެރިކަމުގެ ނަމްބަރުތައް ފެންނަނީ ރަނގަޅަށް ކަމަށެވެ.\nމީގެއިތުރުން ޕްރޮގްރާމުގައި ވާހަކަ ދައްކަވަމުން ވިދާޅުވީ، ރިސޯޓުތަކުގައި ކްލަސްޓާތަކެއް އެބަހުރި ކަމަށާއި، އެއީ މުވައްޒަފުންގެ ކްލަސްޓާތަކެއް ކަމަށެވެ. އަދި އެ ކަލަސްޓަރތައް ވެސް ވަރަށް ރަނގަޅަށް މެނޭޖްކުރެވިގެން ކޮންޓްރޯލްކޮށްލެވޭނެ ކަމަށެވެ.


BREAKING NEWS: Pakistange Kureege Boduvazeeru Hayyarukuranee - Vaguthu\nޕާކިސްތާނުގެ ކުރީގެ ބޮޑު ވަޒީރު ހައްޔަރުކުރަނީ\n9 މަސް ކުރިން ( ޖުލައި 13, 2018 )\nޕާކިސްތާނުގެ ކުރީގެ ބޮޑު ވަޒީރު ނަވާޒް ޝަރީފް އާއި ދަރިކަނބަލުން މަރިޔަމް ނަވާޒް ވަރަށް އަވަހަށް ހައްޔަރުކުރާނެކަމަށް ޕާކިސްތާނުގެ ނޫސްތަކުން ރިޕޯޓްކޮށްފިއެވެ.\nޕާކިސްތާނުގެ ކޯޓަކުން ވަނީ ކޮރަޕްޝަން މައްސަލަ ސާބިތުވެ ނަވާޒް ޝަރީފު 10 އަހަރަށް އަދި މަރިޔަމް ނަވާޒް7އަހަރަށް ޖަލަށް ލުމަށް ހުކުމްކޮށްފައެވެ.\nދެ ބޭފުޅުންނަށް ހުކުމްކުރެއްވިއިރު، ތިއްބެވީ ގައުމުން ބޭރުގައެވެ. ނަމަވެސް ދާދި ދެންމެޔަކު ދެ ބޭފުޅުން ވަނީ ގައުމަށް އެނބުރިވަޑައިގަންނަވާފައެވެ.\nނަވާޒް ޝަރީފް އާއި ދަރިކަނބަލުން މަރިޔަމް ދަތުރުކުރެއްވި ފްލައިޓް ލާހޫރް އެއާޕޯޓަށް ޖައްސާފައިވާއިރު، ދެބޭފުޅުންވެސް އެއާޕޯޓުން ހައްޔަރުކުރުމަށް ދަނީ ތައްޔާރުވަމުންނެވެ.\nހައްޔަރުކޮށްގެން ދެބޭފުޅުން އިސްލާމްއާބާދުއަށް ގެންދާނީ ކުޑަ ފްލައިޓެއްގައި ނޫނީ ހެލިކަޕްޓަރެއްގައިކަމަށް ޕާކިސްތާނުގެ ރިޕޯޓްތައް ބުނެއެވެ.\nޕާކިސްތާނުގެ މީޑިއާތަކުން މިގޮތަށް ރިޕޯޓް ކޮއްފައިވާއިރު ކޮރަޕްޝަންގެ ތުހުމަތުގައި ޕާކިސްތާންގެ ބޮޑުވަޒީރު ކަމުގައި ހުންނަވަނިކޮށް މިދިޔަ އަހަރު ޖުލައި މަހު ސުޕްރީމް ކޯޓުގެ އަމުރަކުން މަގާމުން ދުރުކުރި އެގައުމުގެ ކުރީގެ ބޮޑުވަޒީރު ނަވާޒް ޝަރީފް 10 އަހަރަށް ޖަލަށްލާން ޕާކިސްތާނުގެ ކޯޓަކުން ވަނީ ދާދި ފަހުން ހުކުމް ކޮއްފައެވެ.\nމިދިޔަ އަހަރު ޖުލައި މަހު ސުޕްރީމް ކޯޓުގެ އަމުރަކުން މަގާމުން ދުރުކުރި ނަވާޒް ޝަރީފް އުމުރު ދުވަހަށް ސިޔާސީ އެއްވެސް މަގާމެއް އަދާކުރުން މަނާކޮށް ސުޕްރީމް ކޯޓުން މީގެ ކުރިން ވަނީ ޙުކުމެއް ކޮށްފައެވެ. ޕާކިސްތާނުގެ އެއްވެސް ވެރިއަކު އަދި މިހާތަނަށް ވެރިކަމުގެ ދައުރު ފުރިހަމަ ކޮއްފައި ނުވާއިރު. މީގެ ކުރިން ވެސް ދެފަހަރެއްގެ މަތިން ނަވާޒް ޝަރީފް ބޮޑުވަޒީރު ކަމުން ދުރުކުރިއެވެ. މިދިޔަ އަހަރު ނަވާޒް ޝަރީފް މަގާމުން ދުރުކުރީ އޭނާގެ އާއިލާ ކުންފުންޏެއްގެ މެނޭޖިން ޑިރެކްޓަރުކަން އަދާކުރިއިރު މުސާރަ ނުނެގުން އެއީ ޓެކްސް އަށް އޮޅުވާލަން ކުރި ކަމެއް ކަމަށް ބުނެއެވެ.\nމިއީ ޕާކިސްތާނުގެ 70 އަހަރުވީ ތާރީޚުގައި މަގާމުގައި ހުންނެވި ބޮޑު ވަޒީރަކު ސުޕްރީމް ކޯޓުން ދުރުކުރި ދެ ވަނަ ފަހަރެވެ. މީގެ ކުރިން 2012 ވަނަ އަހަރު ސުޕްރީމް ކޯޓުން ވަނީ ބޮޑުވަޒީރު ޔޫސުފް ރަޒާ ގިލާނީ މަގާމުން ދުރުކޮށްފަ އެވެ.\nނަވާޒު ޝަރީފާއި އަނބިކަނބަލުން ހައްޔަރު ކުރަން އުޅޭކަމުގެ ރިޕޯޓްތަށް ލިބެމުންދާއިރު ނަވާޒު ގެ އަބިކަބަކުން ގެންދަނީ ކެންސަރަށް ފަރުވާ ހޯއްދަވަމުންނެވެ.\nމިއަދު ލަންޑަނުން ފުރާވަޑައިގަންނަވަމުން ނަވާޒް ޝަރީފް ވަނީ އެމަިކުފާނު ދާންޖެހޭނީ ޖަލަށް ކަން އެނގިވަޑައިގަންނަވާ ކަމަށާއި މިއީ ޕަކިސްތާނުގެ މުސްތަގްބަލަށާއި ކުރިއަށް އޮތް ޖީލަށްޓަކައި ވެވަޑައިގަންނަވާ ގުރބާނީ އެއްކަމަށް ވެސް ވިދާޅުވިއެވެ.\nބޭސް ފަރުވާއަށް ނަވާޒު ޝަރީފް ވަގުތީ ގޮތުން މިނިވަން ކޮށްފި\nޣައްދާރުވުމުގެ ކުށުގައި ނަވާޒު އަނެއްކާވެސް ކޯޓަށް ހާޒިރު ކުރަނީ\nނަވާޒް ޝަރީފްއާއި ދަރިކަނބަލުން ޖަލުން ދޫކޮށްލައިފި\nމާފަންނު ގެސްޓް ހައުސްއެއްގެ ތެރޭގައި ހަތަރު ފިރިހެނުން ވެގެން އަންހެނަކު ރޭޕް ކުރަން އުޅެފި\nނިޝާނާގެ ހިތްދަތި ދިރިއުޅުމުގެ ވާހަކަ - ބޭނުންވަނީ ބޯހިޔާވަހިކަމެއް\nބާރުގަދަ ބިންހެލުމާއެކު ސުނާމީގެ އިންޒާރު ނެރެފި\nމަރުވެފައި ތިބި މީހުންނާއި އެކު "ޖިންނި ދޯނިތައް" ލައްގަނީ\nއަލީ ރަމީޒުގެ "ރިހިރޭތަކުން" އުޅެވުނު ޒަމާން\nމަހާޖައްރާފު މަތިން މިސް އެއް ނުވޭތަ؟


ކަރަންޓީނުވުމާއި ނުލައި ކެމްޕެއިންކުރެވޭ އުސޫލު ނެރުމުގައި ސަރުކާރުގެ ނުފޫޒެއް ނެތް: ރޮޒެއިނާ - DhiDaily\nކަރަންޓީނުވުމާއި ނުލައި ކެމްޕެއިންކުރެވޭ އުސޫލު ނެރުމުގައި ސަރުކާރުގެ ނުފޫޒެއް ނެތް: ރޮޒެއިނާ\nލޯކަލް ކައުންސިލް އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި، ރަށްރަށަށް ގޮސް ކަރަންޓީނު ނުވެ، ކެމްޕެއިންކުރެވޭ ގޮތަށް އުސޫލަށް އެޗްޕީއޭއިން ބަދަލުގެނައީ ސަރުކާރުގެ އެއްވެސް ނުފޫޒަކުން ނޫންކަމަށް އައްޑޫ ސިޓީ މީދޫ ދާއިރާގެ މެންބަރު ރޮޒެއިނާ އާދަމް ވިދާޅުވެއްޖެއެވެ.\nރޮޒެއިނާ މިހެން ވިދާޅުވީ ރާއްޖެ ޓީވީން ރޭ ގެނެސްދިން ޕްރޮގުރާމެއްގައެވެ. ރޮޒެއިނާ ވިދާޅުވީ އިންތިޚާބުގައި ކެމްޕެއިންކުރަން ކެންޑިޑޭޓުންނަށް ރަށްރަށަށް ގޮސް ކަރަންޓީނުވާން ނުޖެހޭގޮތަށް ގެނައި އިސްލާހަކީ ސަރުކާރުުގެ ނުފޫޒެއް އޮވެގެން ގެނައި އިސްލާހެއް ނޫންކަމަށެވެ. ނަމަވެސް އެ އިސްލާހު ގެނެވުނީ އިލެކްޝަން ކޮމިޝަނާއި މަޝްވަރާކުރުމަށްފަހުކަމަށް ރޮޒެއިނާ ވިދާޅުވިއެވެ.\nމި މަޝްވަރާތައް ކުރިއަށް ގެންގޮސްފައިވަނީ ރޮޒެއިނާ މުޤައްރިރުކަން ކުރައްވާ މަޖިލީހުގެ މިނިވަން މުއައްސަސާތަކާބެހޭ ކޮމިޓީގައެވެ. އެކަން ފާހަގަކުރައްވައި ރޮޒެއިނާ ވިދާޅުވީ އިސްލާހު ގެނެވުނީ ކޮމިޓީން ބޭއްވި ބައްދަލުވުމުގައި އީސީން ދެއްކި ވާހަކަތަކަށް ރިޢާޔަތްކުރުމަށްފަހުކަމަށް ޤަބޫލުކުރައްވާ ކަމަށެވެ.\nއެޗްޕީއޭއިން ފުރަތަމަ އެކުލަވައިލި ގައިޑްލައިނުގައި އޮތީ ކެމްޕެއިނަށް ރަށްރަށަށް ގޮސް 10 ދުވަހުގެ މުއްދަތަކަށް ކަރަންޓީނުވާންޖެހޭ ގޮތަށެވެ. އެ ގޮތަށް އުސޫލު އެކުލަވައިލުމުން ކެމްޕެއިންކުރަން އޮތް ފުރުސަތު ހަނިވާކަމަށް އީސީން ކުރިން ފާހަގަކުރިއެވެ.\nއެ ގޮތުން އެޗްޕީއޭއިން ކެމްޕެއިން ދަތުރުތަކަށް ފުރުސަތު ލިބޭ ގޮތަށް ބަދަލުގެނެސް އުސޫލުގެ 12 ވަނަ މާއްދާގެ (ހ) ވަނީ އިސްލާހުކޮށް ގެޒެޓްކުރިއެވެ. އެ މާއްދާއަކީ ކެންޑިޑޭޓުން ތާއީދު ހޯދުމަށް މަސައްކަތް ކުރުމުގައި ޢަމަލުކުރަންވީ ގޮތް ބަޔާންކޮށްފައިވާ މާއްދާއެވެ.\nއެ ގޮތުން ކަރަންޓީނުވުމާއި ނުލައި 05 ދުވަހަށްވުރެ ދިގުނޫން މުއްދަތަކަށް އެއް ރަށުން އަނެއް ރަށަށް ދަތުރުކުރުުމުގެ ހުއްދަ އެޗްޕީއޭއިން ދިނެވެ. ނަމަވެސް އެޗްޕީއޭއިން ފަހުން ބުނީ ރައްޔިތުންގެ ގިނަ ކަންބޮޑުވުންތަކެއް ހުރުމާއި ގުޅިގެން އެ އުސޫލު އުވައިލާފައިވާ ކަމަށެވެ.


Yatheemunaa nukulhedhuntherikan hunna faraaiythakah MCF in ehee vanee\nޔަތީމުންނާއި ނުކުޅެދުންތެރިކަން ހުންނަ ފާރާތްތަކަށް އެމް.ސީ.އެފްއިން އެހީވަނީ\n01 މާރޗް 2021 - 11:51:56\nޔަތީމުންނާއި ނުކުޅެދުންތެރިކަން ހުންނަ ފާރާތްތަކަށް މޯލްޑިވިއަން ކޮމިއުނިޓީ ފައުންޑޭޝަން (އެމް.ސީ.އެފް) އިން އެހީގެ މަޝްރޫއުއެއް އިއުލާންކޮށްފި އެވެ.\nއެ ފައުންޑޭޝަން އަކީ މުޖުތަމައުގައި ފުޅާ ދާއިރާ އެއްގައި ސަދަގާތް ކުރުމުގެ އާދަ އަށަގެންނެވުމަށާއި އަދި ހާއްސަކޮށް ދިގުދެމިގެންދާ ސަދަގާތް ޖާރިއާ އެކުލަވާލާ، ބެލެހެއްޓުމުގައި އެހީތެރިވުމުގެ މަގުސަދުގައި ހިލޭސާބަހަށް މަސައްކަތް ކުރާ ބައެކެވެ.\nއެ ޖަމްއިއްޔާއަށް ހަވާލުކުރެވޭ ސަދަގާތް، މުޖުތަމައުއަށް ފައިދާ ހުރި އެކި ހަރަކާތްތަކުގައި ބޭނުންކުރެވޭ ކަމަށް ވެސް ފާހަގަކޮށްފައިވެ އެވެ.\nއެމް.ސީ.އެފްގެ އެއް ބައިވެރިއެއް ކަމަށްވާ އަހުމަދު ސިޔާހު ބުނެފައި ވަނީ ދިވެހިންނަކީ ސަދަގާތްކުރުމަށާއި އަދި ހާލުގައި ޖެހިފައިވާ ފަރާތްރަކަށް އެހީތެރިވުމަށް ވަރަށް ލޯބިކުރާ ބައެއްކަން ވަރަށް ސާފުކޮށް ފެންނަން އޮތްކަމަށެވެ.\nއެހެންނަމަވެސް ދާއިމީ ގޮތަކަށް ދިގުދެމިގެންދާ ސަދަގާތް ޖާރިއާއެއްގެ ސިފައިގައި ސަދަގާތަށް ލިބޭ ފައިސާ ބެލެހެއްޓުމަށް ހާއްސަ ޖަމްއިއްޔާއެއް މިހާތަނަށް ނެތްކަމަށާއި އެކަމަށް މަގުފަހި ކޮށްދިނުމަށްޓަކައި އެމް.ސީ.އެފް އުފެއްދީ ކަމަށެވެ.\nމީގެ އިތުރުން ސިޔާހު ބުނެފައި ވަނީ އިސްލާމް ދީނުގައި މާތްﷲ ވަނީ އިންސާނާ މިދުނިޔެ ދޫކުރުމަށް ފަހުގައި ވެސް ހެޔޮ ޖަޒާ ލިބޭނެގޮތް ކަނޑައަޅުއްވާ އެކަމަށް މަގުފައި ކޮށްދެއްވާފައި ކަމަށެވެ.\nއަދި ކިތަންމެ ކުޑަ މިންވަރެއް ނަމަވެސް އާދަވެގެން ތަކުރާރުވާ ގޮތަކަށް ސަދަގާތްކުރުމަކީ މޮޅުއިތުރު ގޮތެއްކަމުގައި އަންގަވާފައިވާ ކަން ފާހަގަކުރަމުން ސިޔާހު ބުނީ އެހެންކަމުން ސަދަގާތްކުރުން ފަހަށް ނުބަހައްޓާ އާދަވެގެން ކޮންމެ މަހަކުވެސް ކުރާކަމަކަށް ހެދުން މޮޅުއިތުރުވެގެންވާ ކަމަށެވެ.\nއެމް.ސީ.އެފް އިން ހުޅުވާލާފައިވާ އިޖްތިމާއީ އެހީގެ މަޝްރޫއު އަމާޒު ކުރެވިފައިވަނީ ޔަތީމު ކުދިންނަށާއި ހާއްސަ އެހީއަށް ބޭނުން ވެފައިވާ ފަރާތްތަކަށް އަމާޒުކޮށްގެން ހިންގޭ ހަރަކާތްތަކަށް ކަމަށް އެޖަމިއްޔާއިން ހާމަކުރެ އެވެ.\nއަދި އެ މަޝްރޫއަށް ޕްރޮޕޯސަލް ހުށައެޅުމުގެ ފުރުސަތު ރާއްޖޭގައި ހަރަކާތްތެރިވާ އެން.ޖީ.އޯ ތަކަށް ވަނީ ހުޅުވާލާފައެވެ. އަދި ޕްރޮޕޯސަލް ހުށަހެޅުމުގެ ސުންގަޑިއަކީ މިއަހަރުގެ މާޗް މަހުގެ 31 އެއްވަނަ ދުވަސް ކަމަށް ވެސް އެ ޖަމިއްޔާއިން ވަނީ އިއުލާނު ކޮށްފަ އެވެ.\nއެމް.ސީ.އެފް ގެ މަސައްކަތާއި ބެހޭގޮތުންނާއި އެމް.ސީ.އެފް މެދުވެރިކޮށް ސަދަގާތް ކުރުމާއި ބެހޭ އިތުރު މައުލޫމާތު އެމް.ސީ.އެފް ގެ ވެބްސައިޓް އިން ލިބެން ހުންނާނެ ކަމަށް އެ ޖަމިއްޔާއިން ބުނެ އެވެ.\nއެހީ ޖަމިއްޔާނުކުޅެދުންތެރިކަން ހުންނަ ފަރާތްތައް


vnews - Mi season'ah fahu City'in John Stones dhookohlanee!\nމި ސީޒަނަށްފަހު ސިޓީން ޖޯން ސްޓޯންސް ދޫކޮށްލަނީ!\nސިޓީ އަށް ކުޅެމުން އަންނަ ޖޯން ސްޓޯންސް - ފޮޓޯ؛ ރޮއިޓާސް\nމި ސީޒަނަށްފަހު މެންޗެސްޓާ ސިޓީން އެ ކްލަބަށް ކުޅެމުން އަންނަ އިނގިރޭސި ޑިފެންޑަރު ޖޯން ސްޓޯންސް ދޫކޮށްލަން އުޅޭ ކަމަށް ރި÷ޕޯޓްތައް ބުނެފިއެވެ.\nމަޝްހޫރު ކުޅިވަރު ނޫހެއްކަމަށްވާ "ދަ ސަން" އިން ބުނި މި ސީޒަނަށްފަހު ސްޓޯންސް ދޫކޮށްލަން ސިޓީން ނިންމާފައިވާ ކަމަށާއި، އޭނާ ހޯދުމަށް މިހާރުވެސް ބައެއް ކްލަބްތަކުން ޝައުގުވެރިވާ ކަމަށެވެ.\nމި އަހަރު ޖެނުއަރީ މަހަށްފަހު އުމުރުން 23 އަހަރުގެ ސްޓޯންސް އަށް ސިޓީގެ ފުރަތަމަ 11 އިން ޕެޕް ގާޑިއޯލާ ޖާގަ ދީފައެއް ނުވެއެވެ. އެގޮތުން ރިޕޯޓްތައް ބުނާގޮތުން ސްޓޯންސް ބޭނުން ވަނީ ފުރަތަމަ 11 އިން ޖާގަ ލިބޭ ކްލަބަކަށް ބަދަލުވާށެވެ.\nރިޕޯޓްތައް ބުނާގޮތުން ސްޓޯންސް ހޯދުމަށް އެންމެ ބޮޑަށް މަސައްކަތްކުރަމުން އަންނަނީ ލިވަޕުލް އަދި އާސެނަލްއެވެ. އެގޮތުން އޭނާ ބަދަލުވާނީ އެ ދެ ކްލަބުންކުރެ ކްލަބަކަށް ކަމަށް ބެލެވެއެވެ.\nބާންސްލީ އިން 2010 ވަނަ އަހަރު ސީނިއާ ފުޓުބޯޅަ ކެރިޔަރު ފެށި ސްޓޯންސް ވަނީ އެ ކްލަބަށް 28 މެޗު ކުޅެދީ އެއް ލަނޑު ކާމިޔާބުކޮށްފައެވެ. އެއަށްފަހު 2012 ވަނަ އަހަރު އޭނާ ބަދަލުވީ އެވަޓަންއަށެވެ. އޭނާ ވަނީ އެވަޓަންގައި ހޭދަކުރި ހަތަރު ސީޒަނުގައި 90 އަށްވުރެ ގިނަ މެޗު ކުޅެފައެވެ.\nއެވަޓަން ދޫކޮށް ސްޓޯންސް ސިޓީއަށް ބަދަލުވީ 2016 ވަނަ އަހަރެވެ. އޭނާ ވަނީ މިހާތަނަށް އެޓީމަށް ކުޅުނު 68 މެޗުގައި ފަސް ލަނޑު ކާމިޔާބުކުރުމުގެ އިތުރުން އެ ކްލަބާއެކު ޕްރިމިއާ ލިގު އަދި ލީގް ކަޕް ކާމިޔާބުކޮށްފައެވެ.\nއިނގިރޭސި ގައުމީ ޓީމަށް 24 މެޗު ކުޅެފައިވާ ސްޓޯންސް ވަނި އެވަޓަންގެ އެންމެ ޒުވާން ކުޅުންތެރިޔާގެ މަގާމު 2014 ވަނަ އަހަރުގެ ސީޒަނުގައި ހޯދާފައެވެ.


Quarantine Facility Thakah STELCO in5Million Rufiya Haradhu Koffi - Vaguthu\nކޮވިޑް-19 އާ ގުޅިގެން ކަރަންޓީން ކުރާ މީހުން ބޭތިއްބުމުގެ އިންތިޒާމްތައް ހަމަޖައްސާފައިވާ ކަރަންޓީނު ފެސިލިޓީތަކަށް ސްޓެލްކޯއިން ފަސް މިލިއަނެއްހާ ރުފިޔާ ހޭދަކޮށްފައިވާ ކަމަށް އެކުންފުނީގެ މެނޭޖިން ޑިރެކްޓަރު ހަސަން މުޣުނީ ވިދާޅުވެއްޖެއެވެ.\nކޮވިޑް-19 އާއި ގުޅިގެން ސަރުކާރާއި ގުޅިގެން އެހެން ކުންފުނިތަކުން ވެސް އަންނަނީ މިކަމުން އަރައިގަތުމަށް ކުރަން ޖެހޭ ކަންތައްތައް ކުރުމަށް ބޮޑެތި ހަރަދުތަކެއް ކުރަމުންނެވެ.\nމިއަދު ކުރިއަށްދިޔަ ނޫސްވެރިންގެ ބައްދަލުވުމުގައި މުޣުނީ ވިދާޅުވީ، ސަރުކާރުން ގާއިމު ކޮށްފައިވާ ކަރަންޓީނު ފެސިލިޓީތަކަށް އެ ކުންފުނިން ބޮޑު ހަރަދެއް ކޮށްފައިވާ ކަމަށެވެ. އެގޮތުން ފަސް މިލިއަނެއްހާ ރުފިޔާ ހަރަދުވެފައިވާނެ ކަމަށް މުޣުނީ ވިދާޅުވިއެވެ.\n"ގާތްގަނޑަކަށް ފަސް މިލިއަނެއްހާ ރުފިޔާ. ފަސް މިލިއަނާ ހަ މިލިއަނެއްހާ ރުފިޔާގެ ދޭތެރޭގެ އަދަދެއް ސްޓެލްކޯގެ ފަރާތުން މިކަމަށް ކޮންޓްރިބިއުޓް ކުރެވިފައިވޭ" މުޣުނީ ވިދާޅުވިއެވެ.\nމުޣުނީ ވިދާޅުވީ، އެފަދަ ހަރަދެއް އެކުންފުނިން ކޮށްފައިވީ ނަމަވެސް، ސަރުކާރުގެ ހަރަދުތައް ކުޑަ ކުރުމުގެ ސިޔާސަތުގެ ދަށުން އެކުންފުނިން މިއަހަރު ފެށުނީއްސުރެ މަސައްކަތް ކުރަމުން އަންނަ ކަމަށެވެ.\nއެގޮތުން އެކުންފުނިން ހިންގަމުން އަންނަ ބޮޑެތި ޕްރޮޖެކްޓްތައް ވަގުތީ ގޮތުން މަޑު ޖައްސާލާފައިވާ ކަމަށާއި ހަރަދު ކުޑަ ކުރެވެން ހުރި އެހެން ހިސާބުތަކުންވެސް ހަރަދު ކުޑަ ކޮށްފައިވާ ކަމަށެވެ.\n"ހިންގާ ބޮޑެތި ޕްރޮޖެކްޓްތައް މަޑުޖައްސާލައިފައި މިވަނީ ހަރަދު ކުޑަ ކުރަން. މީގެ އިތުރުން ވެސް ހަރަދު ކުޑަކުރެވެން ހުރި އެހެން އޭރިއާތައް ކަނޑައަޅައި، އެ އޭރިއާތަކުން ވެސް ހަރަދުތައް ކުޑަ ކުރެވިފައި މިހާރު ހުރީ،" އޭނާ ވިދާޅުވިއެވެ.\nކޮވިޑް-19 އާއި ގުޅިގެން މީހުން ކަރަންޓީން ކުރުމަށް ސަރުކާރުން ވަނީ ކަރަންޓީން ފެސިލިޓީގެ ގޮތުގައި 25 އަށްވުރެ ގިނަ ތަން ބޭނުންކުރަން ފަށާފައެވެ. މި ތަންތަން ބަލަހައްޓަމުން ދަނީ ސިފައިންނެވެ.\nމެއި 30, 2020 19:16\nއެމީހުންގެ ބޮޑެއް ނޫނީ ގުޅުން އޮންނަ ކޮންމެވެސް މީހެއްގެ ޖީބަށް ފަސް މިލިއަން ރުފިޔާ ވަތްވާހަކަ މީގަ މިއޮތީ!\nމީގެ މާނައަކީ މީހުންނޫޅޭ ގޭގެއާއި އެޕަރޓްމަންޓުތަކަށް ބިލުކުރުންބާ! ނުވަތަ 500 އަރާ ބިލުތަށް ތިންގުނަ ބޮޑުކޮށް ކޮވިޑޭކޮޔާފަ 40 ފަސަންޓުކެނޑުންބާ!\nތީ ސަރުކާރު ކުންފުންޏެއް ވީމަ މިފަދަ ހާލަތެއްގަ ކުރަންޖެހޭ ކަމެއް ތިއީ.\nމެއި 30, 2020 21:51\nސްޓެލްކޯއިން ރައްޔިތުންނައްދޭޚިދުމަތުގެއަގުބޮޑުކޮށްގެން ތިބާވަތުގެޚަރަދުކުރުމަށްވުރެ ރައްޔިތުންނައްދޭކަރަނޓުގެޚިދުމަތުގެ އަގުހެޔޮކޮށް ރައްޔިތުންނައް ދޭޚިދުމަތުގެއަގު ކުޑަކޮށްދިނުން ރައްޔިތުންނައްއެދުމަކީ


Moodhu kulhivaru kulhelumah dhaanvee Naivaadhoo ah!\nމޫދު ކުޅިވަރު ކުޅެލުމަށް ދާންވީ ނައިވާދޫއަށް!\n-3days ago2- މުއައްލިމް އިބްރާހިމް\nދިވެހިރާއްޖޭގެ ޖަޒީރާ ރަށްތައް ވަށައިގެން އޮންނަނީ ހުސް މޫދާއި ކަނޑުކަމުން، ދިވެހިންގެ ހިތްތަކުގެ މޫދާއި ކަނޑަށް ވަނީ ޚާއްސަ ޖާގައެއް ދެވިފައެވެ. އެތަންތަން ވެފައިވަނީ ރިޒްގުގެ އިތުރުން، ހިތްހަމަޖެހުމާއި އުފާ ލިއްބައިދޭ ވަސީލަތެއްކަމަށެވެ. އެގޮތުން މިފަހަކަށް އައިސް މޫދު ކުޅިވަރުތައް ކުޅުންވެފައިވަނީ ކުދިބޮޑު ދިވެހިންގެ މެދުގައި ވަރަށް މަގުބޫލު ކަމަކަށެވެ.\nމޫދު ކުޅިވަރޭ ބުނެފިނަމަ އަދިވެސް ގިނަބަޔަކަށް ސިފަވާނީ ރިސޯޓްތަކުގައި ހިންގާ ވޯޓަރ ސްޕޯޓްސް ސެންޓަރުތަކެވެ. އެހެނަސް މިއަދު މޫދު ކުޅިވަރުތައް ވަނީ ރިސޯޓްތަކުގެ ލަގްޒަރީ މާހައުލުން ނުކުމެ، މީހުން ދިރިއުޅޭ ރަށްތަކަށްވެސް ފޯރާފައެވެ. އެގޮތުން މިފަހަކަށް އައިސް މޫދު ކުޅިވަރުގެ ދާއިރާއިން އެންމެ ކުރިއަރަމުންދާ އެއް ރަށަކީ ހދ.ނައިވާދޫއެވެ.\nރީތި ހުދު ދޮންވެލީގެ ހިތްފަސޭހަ ގޮނޑުދޮށަކާއި ނޫކުލައިގެ ފުރިހަމަ މޫދަކާއި ވިލެއް އޮތް ނައިވާދޫ މޫދު ކުޅިވަރު ރަސްމީ ސިފައެއްގައި އިފްތިތާހުކޮށްފައިވަނީ މިމަހުގެ 10ވަނަ ދުވަހުގައެވެ. މީގެކުރިން ރިސޯޓެއްގައި ވޯޓާ ސްޕޯޓްސް ދާއިރާގައި މަސައްކަތްކޮށް، މިހާރު އެރަށުގެ ސިއްހީ މަރުކަޒުގެ އެންބިއުލާންސް ޑްރައިވަރެއްގެ ގޮތުގައި މަސައްކަތް ކުރާ މަންސޫރު އަލީ ވަނީ "ނައިވާދޫ މޫދު ކުޅިވަރު" ނަމުގައި ފޭސްބުކް ޕޭޖެއް ހަދައި ވިޔަފާރިއެއްވެސް ފަށާފައެވެ.\nމިވަގުތު ނައިވާދޫ ތަޖުރިބާކޮށްލަން ލިބޭ މޫދު ކުޅިވަރުތަކުގެ ތެރޭގައި ބަނާނާ ރައިޑް، ފަން ޓިއުބް ރައިޑް، ވޭކް ބޯޑިންގ އަދި ކައިޓް ސާފިންގ ހިމެނެއެވެ. މި ކުޅިވަރުތަކުގެ އަގުތަކާއި އިތުރު ތަފްސީލްތައް ފޭސްބުކް ޕޭޖުން ބަލައިލެވޭނެއެވެ. އަދި އިތުރު މައުލޫމާތު ހޯދައި ބުކިންގ ހެއްްދުމަށް 9728336 ނަމްބަރާއި ގުޅުމުން އެކަން ހަމަޖެހިގެންދާނެއެވެ.\nމި މޫދު ކުޅިވަރުތަކަށް އެރަށުން މިހާތަނަށް ދަނީ ވަރަށް ބޮޑު ތަރުހީބެއް ލިބެމުންނެވެ. މީގެ އިތުރުން ކައިރި ރަށްރަށުންވެސް މީހުން މި މޫދު ކުޅިވަރު ތަޖުރިބާކޮށްލުމަށް އަންނަމުންދެއެވެ. ހިތްގައިމު މާހައުލެއްގައި މޫދު ކުޅިވަރުގެ ތަޖުރިބާ ހާސިލްކޮށްލުމަށް ނައިވާދޫ ވަރެއް ނެތެވެ!\nނާވައިދޫ އެއް ނޫނޭ.... ނައިވާދޫ... މަ ހިތަށް އަރާ ކީއްވެބާއޭ ނައިވާދޫ ލިޔަން ނޭނގިގެން މިއުޅެނީ... ނައިވާދޫ ޖަހާފަ އޮންނަ ހަބަރެއް ކިޔާލިޔަސް މަ ގާތަށް އަންނަ ރުޅި ބުނަން ނޭނގެ ..... މުޅިން އޮންނާނީ ނާވައިދޫ ނޫނީ ނާވާދޫ...\nދިވެހިރާއްޖެ އިސްލާމްވި ޙާދިސާ01 week ago\nކައިވެނީގެ ކުރިން ކޮންމެހެން ކުރަންޖެހޭ 33 ސުވާލު! 12weeks ago\nޑރ.ޝަހީމްގެ އަޅުގަނޑުގެ ދުވަސްތައް: އަޅުގަނޑާއި ޑރ. މުހައްމަދު ލަޠީފް03 weeks ago\nދިވެހިންގެ ބަދަލުވަމުންދާ ދިރިއުޅުން03 weeks ago\nފޭރުން ހުއްޓުވުމަށް ސެކިއުރިޓީ ގާޑް ދެއްކި ހިތްވަރަށް ތައުރީފް ހައްގު!04 weeks ago\nރ. ވާދޫ ގޮނޑޮދޮށުގައި ރެދަންލުން: އެތައް ބައެއްގެ ނަޒަރު އެ ރަށަށް!01 month ago\n2021ވަނަ އަހަރަަަަަށް ކަނޑައަޅާފައިވާ ބަޖެޓު ބޮޑީ ދަރަނި އަދާކުރަން ޖެހޭތީ ހެއްޔެވެ؟02 days ago\nމޫދު ކުޅިވަރު ކުޅެލުމަށް ދާންވީ ނައިވާދޫއަށް!23 days ago\nޞާލިހް ސަރުކާރަށް ދެއަހަރު: އިދިކޮޅުން ސަރުކާރު ޒިންމާދާރުކުރަން ފެއިލްވެފައި! 1 1 week ago\nޞާލިހްގެ2އަހަރު: ޒީރޯ ޓޮލަރެންސް ނުފެނި ކޮރަޕްޝަން މެކުހަށް!01 week ago\nޞާލިހް ސަރުކާރުގެ ދެއަހަރު: އަންހެނުންނަށް ރައްކާތެެރިކަން ކަށަވަރުކޮށް ނުދެވޭ ދެއަހަރު!01 week ago\nބިން ވިއްކުމާއި ރެސިޑެންޓް ވީޒާ: އެވަގުތެއްގެ ސިޔާސީ މަންފާއަށް "އޯކޭ" ވެގެންދާ ކަންކަން!02 weeks ago\n"ފުރާންސުގެ ބުދު"02 weeks ago\nބައެއް ފަރާތްތަކަށް ރިސޯޓް މުވައްޒަފުންގެ ސިއްހީ ހާލަތަށްވުރެ މުހިންމުވަނީ ފައިސާ؟02 weeks ago


Maldives Business Aword ge Tittle Sponserakah Miaharuvess STO\nމޯލްޑިވްސް ބިޒްނަސް އެވޯޑް2019 ގެ ޓައިޓްލް ސްޕޮންސަރަކަށް ވުމަށް ސްޓޭޓް ޓްރޭޑިންގ އޯގަނައިޒޭޝަން(އެސްޓީއޯ)އާއި އެވޯޑް އިންތިޒާމްކުރާ ބްލޭޒަން އިންކް ޕްރައިވެޓް ލިމިޓެޑާ ދެމެދު އެއްބަސްވުމެއްގައި ސޮއިކޮށްފިއެވެ.\nއަންގާރަ ދުވަހު އެސްޓީއޯ ހެޑް އޮފީހުގައި ބޭއްވި ރަސްމިއްޔާތެއްގައި އެސްޓީއޯގެ ފަރާތުން މި އެއްބަސްވުމުގައި ސޮއިކުރެއްވީ އެގްޒެކްޓިވް ސެކްރެޓަރީ މަރިޔަމް ޕަރްވީން އަބްދުލް ފައްތާހުއެވެ.\nބްލޭޒަންގެ ފަރާތުން ސޮއިކުރެއްވީ އެ ކުންފުނީގެ ޗީފް އެގްޒެކްޓިވް އޮފިސަރ ހަސަން އަބްދުﷲ ހިލްމީއެވެ.\nމިއީ އެސްޓީއޯއިން މި އެވޯޑްގެ ޓައިޓްލް ސްޕޮންސަރަކަށްވާ ދެވަނަ އަހަރެވެ.\nމިދިޔަ އަހަރު ބޭއްވި މޯލްޑިވްސް ބިޒްނަސް އެވޯޑު 2018ގެ އެންމެ ކާމިޔާބު ކުންފުންޏަކީ އެސްޓީއޯގެ ސަބްސިޑިއަރީ ކުންފުނި އެލައިޑް އިންޝުއަރަންސް އެވެ.